
PREFAȚA 


LA PRIMA EDIȚIE 


Răzimată pe ultimele victorii pe care i le-a procurat 
sprijinul unui puternic aliat şi concursul, efectiv, dar 
periculos, al spiritului de anarhie, care, provocat sistema- 
tic din Germania, cutreieră lumea, Austria, care-şi zice 
astăzi: Austro-Ungaria şi care e gata, numai să poată 
trăi, a-şi zice şi altfel, afirmă dreptul său de a trăi. 

Pe de o parte, ea aduce ca argument durata îndelungă 
a dăinuirii sale, cei peste o mie de ani de când vegetează 
pe aceste pământuri un Stat austriac, sau ceia ce a pre- 
gătit, în forme încă prea puţin definite, acest Stat austriac. 
Ceia ce a fost, va fi, spun filosofi politici cari nu vreau 
să ştie că o lungă existență cuprinde o garanţie pentru 
viitor numai atunci când izvoare veşnice de reînnoire o ali- 
mentează necontenit. 

Pe de altă parte, ea invocă devotamentul «fiilor pa- 
triei din toate Ținuturile», — acesta e chiar textul comuni- 
catelor de războiu —, al naționalităților pe care le-ar fi 
tulburat o clipă numai propaganda interesată a agitatorilor 
de peste hotare, dar, care, îndată ce au văzut amenințat 
Statul în care au trăit pănă acum şi care şi azi e gata de 

orice reformă exterioară, ca tot ce e neorganic, şi-au unit 
puterile pentru a înfrunta pe duşman, pentru a-i ținea piept 
intăiu, pentru a-l răspinge apoi victorios de pe teritoriul 
cucerit. Ele, «popoarele Împăratului şi Regelui», ajirmă 
astfei voința lor de a se menținea Monarhia. Argumentare 
meșteşugită, care nu tine samă de faptul că o legătură ade- 
vărată, intimă, roditoare ar |i numai atunci când, nu amor- 
teala prin educație, stăvilirea prin administraţie şi terori- 
sarea prin Curtea marţială ar îndemna la luptă aceste 
neamuri de proprietate «austro-ungară», ci viaţa lor însăşi 
s'ar potrivi cu viața Statului, când creşterea unuia ar fi 
creşterea celorlalte, când de aceiaşi scădere întâmplătoare 
ar suferi în aceiaşi măsură, când n'ar fi vorba, de o parte, 
numai de dinastie, de Curte, de nobilime, de cler, de 
functionari, iar, de alta, de «supuşi», de «Ulnterthane», 
ci s'ar vedea, lucrând, înnaintând şi creând, o colaborație 
între Guvern și popor, aşa cum se vede în Statele care n'au 
nevoie să schimbe definiția firească a unei naţiuni pentru 
a-şi zice State naţionale. 

Arătând prin ce înțelege Monarhia a-și prelungi fiinţa, 
împiedecând, prin menţinerea formei sale, desvoltarea ace- 
lor însuşiri particulare prin care neamurile ei ar putea 
folosi cu adevărat omenirii întregi, am făcut să se vadă şi 
contra-argumentele pe care orice minte sănătoasă e adusă 
a le opune sofisticăriei meşteşugite. 

Dar şi pe altă cale, care duce mai sigur, de şi nu mai 
răpede, la scop, se poate arăta zădărnicia acestor ilusii în 
care se leagănă, a doua zi după un noroc nebun, care se 
va preface însă peste putin în nenorociri şi mai grele decât 
cele de ieri, — în ceasul când nu va mai vorbi duşmanul de 
afară cu tunul, ci duşmanul din lăuntru cu glasul cetățea- 
nului liber, — Austria noului Împărat şi Rege. 

Anume pe calea istorică. 


Nimic nu poate fi mai plin de rele prevestiri pentru 
acest Stat anacronic decit arătarea obiectivă, în cadrul vast 
al istoriei universale, a împrejurărilor în care el s'a alcă- 
tuit, a caracterului pe care l-a avut din capul locului, a 
cerinței căreia odinioară i-a putut răspunde, a elementului 
moral care a lucrat atunci pentru a strânge laolaltă pe un 
teritoriu lipsit de orice unitate geografică, de orice armonie 
în tendinţile părţilor care-l alcătuiesc, popoare de sânge 
deosebit, de instincte divergente, de amintiri istorice abso- 
lut antagoniste și de tendinţe pe care nimic nu le va putea 
împăca. 

Se vor vedea dintr o asemenea expunere două lucruri 
mai ales. 

Intăiu, că nu Austria şi-a crescut popoarele, le-a 
găzduit chiar, culegându-le de pe drumurile migrațiunilor 
fără rost şi fără țintă supt adăpostul sigur al politicei sale 
tradiționale. Ci că, din potrivă, aceste popoare, toate, au 
venit gata formate, având, dacă nu conștiința, măcar 
instinctul valorii lor şi o întreagă comoară de amintiri care 
sânt.numai ale lor, și că hasarduri, care nu sânt măcar ale 
unei înfrângeri, ci numai ale unor combinaţii dinastice, în 
vremea cînd peste mulțimi hotărau samavolnic principii, 
le-au făcut să între în complexul de provincii care se 
numeşte Austria fiindcă n'a putut găsi niciodată alt nume. 

Și, al doilea, că nu în germanism s'a găsit chiagul prin 
care s'au prins împreună, pentru o lungă, dar fatală con- 
viețuire, aceste popoare. Şi că deci, de şi, după multă 

_dihonie învierșunată, Germania prusiană de azi merge ală- 
turi cu Austria care pretinde a fi mai ales germană şi caută 
a-și afirma încă mai mult acest caracter german, nici basa 
veche ante-romană, nici situația în epoca romană, nici 
condițiile în care prin Imperiul lui Carol-cel-Mare au întrat 
în civilisație nu fac din cea de pe urmă un organism politic 

şi național asămănător cu cea d'intăiu şi că, prin urmare, 
zădarnice, condamnate vor rămânea toate încercările eco- 
nomice şi culturale de a da unei viitoare «Europe Mijlocii» 
o trăinicie mai mare decât a nevoilor unei apărări desperate 
fără să fie după salvare, — dacă se poate spera într însa,— 
o a doua zi de bună înțelegere şi de conlucrare. 


Octombre 1917. 


PREFAȚA 


LA A DOUA EDIȚIE 


Vechea Austrie, compusă din atâtea petece bălțate, 
s'a desfăcut de la sine, cum se prevede aici. 

A rămas o mică Austrie nouă, de limbă germană. 

Ea a fost anexată la Germania pe basa acestei comu- 
nităţi de graiu şi a unui curent de entusiasm, pornit dintr o 
mistică specială. Originea austriacă a şefului Reichului a 
ajutat mult la aceasta. Greutăţi economice, care s a crezut 
că ar putea fi înlăturate, au contribuit iarăși la îndeplinirea 
unui program a cărui realisare a fost urmărită așa de 
răbdător ca să fie îndeplinit cu atâta metodă. 

Urmările rămân a se vedea. Stările de spirit seculare, 
aproape milenare nu se înlătură prin speranțele şi ilusiile 
unei singure generații şi mai ales ale celor mai tineri din ea. 

Oricum, ce sa produs acum câteva zile nu poate 
schimba temeiurile istorice pe care acum peste douăzeci 
de ani le arătam aici. 


Martie 1938 


I. 


INCEPUTURILE MISIUNI CATOLICE ŞI CUCERIREA 
CAROLINGIANĂ. 


Pentru întăia oară numele de Austria, Ostariche, apare 
într'o diplomă a Impăratului Otto la 1-iu Novembre 996. 

Vom vedea ce valoare poate să aibă această denominaţie 
politică, și în legătură cu ce planuri, cu ce concepţii imperialiste 
medievale, fără nicio însemnătate actuală si chiar fără vre-o 
realisare deplină în acel moment, a fost ea creată. 

Deocamdată trebuie să afirmăm un lucru: că înainte de 
epoca, Ottonilor, înainte de Carol-cel-Mare însuşi, care-i stătea 
în faţă acesteia, ca ideal imposibil de ajuns, dar totdeauna ispiti- 
tor la încercări nouă, cel d'intăiu sâmbure al vieţii austriece 
fusese pus în aceste pământuri răsăritene de oameni cari n'aveau 
gândurile naţionale pe care, într'o epocă de negare a naționali- 
tătii în folosul unităţii și universalităţii, şi le închipuie intere- 
saţii, si, după dânşii, naivii. 

Să spunem de la început că acest prim element de înche- 
gare aparţine, nu Imperiului carolingian, creat de Biserica 
romană după nevoile ei, care erau, cu tot creștinismul, complect 
adaptat și fundamental transformat, ale vechiului Imperiu, căzut 
în 476, ci acestei Biserici înseși. 

-Ca o creaţiune bisericească, determinată de noua expan- 
siune a spiritului roman în fornia catolicismului agresiv și cuce- 
ritor, cu armele, fără semnithieaţie în sine, ale energiei barbare 
germane, așa apare în aceste regiuni cel d'intăiu semn de viaţă 
istorică. 

La începuturile evului mediu direcţia mistică, având mai 
mult tendinţe liniștite de isolare, de concentrare lăuntrică, a 
creștinismului celtic a fost învinsă în Insulele Britanice, unde-și 
avea obârșia. 

Chiar acest creștinism, iubitor de pace în mănăstirile 
ascunse prin păduri sau pierdute în mijlocul lacurilor negu- 
roase, căutase totuşi, prin purtători mai aprinşi ai veştii celei 
nouă, să câștige sufletele, încremenite încă, în ignoranță, ale 
popoarelor neînvățate. In Sviţera de mai apoi, prin văile, stră- 
bătuțe numai de păstori, ale Alpilor a răsbătut astfel, încă de 
la începutul veacului al VII-lea, ducând după sine numărul îndă- 
tinat al celor doisprezece ucenici, Sfântul Columban, piosul 
Irlandes din «Insula Sfinţilor», şi tovarășul său, Sfântul Gallus, 
de pe urma căruia a rămas un oraş înfloritor şi un întreg 'Ținut, 
unul din cantoanele confederației viitoare. 

Cu atât mai puternic a fost avântul propagandei creştine 
în veacul al VIII-lea. Ea își căpătase acuma un suprem orân- 
duitor, un respectat şef unic, cârmuind cu mână energică ds 
Impărat, al clerului său, în pontificele roman, creator, prin 
legaţii săi, analogi cu cei pe cari-i trimeteau în provincii Cesarii 
de odinioară, al organisaţiei creştine în regatele anglo-saxone 
ale Britaniei Mari. Şi în instinctul de luptă, în stăruința îndă- 
rătnică a acestor Anglo-Saxoni, iubitori de toate primejdiile 
şi înfruntători cu bucurie ai tuturor riscurilor, propaganda 
Evangheliei mântuitoare a găsit şi soldaţi cari nu se puteau 
învinge. 

Nimic nu e însă naţional germanic în fapta unui Wilfrid, 
care cucereşte sufletul primitiv al Frisonilor de la gurile Rinu- 

lui, în a lui Swidbert, care-şi supune Westfalia, în a lui Wili- 
brod şi Acca, ucenicii lui Wilfrid, în a marelui Bonifaciu, care 
pătrunde în adâncile păduri ale cerbicosului păgânism teutonic, 
în a lui Pirminius, care creiază în Sviţera însăși abația din 
Pfeffers, şi a atâtor altora, din aceiași sacră legiune a neobo- 
siților insulari, ca şi a învățăceilor pe cari au stiut să şi-i 
atragă şi să şi-i formeze în mediul, tot aşa de plin de 
energie barbară, al Francilor, cari naveau încă sabia cu 
mâner de cruce a lui Carol-cel-Mare. Servitori devotați ai Sfintei 
Biserici, unelte supuse ale Papei, Jertfitori pe altarul lui Hristos, 
aşa se simţiau ei în predicaţia, în lupta și în sacrificiul lor ca şi 
în opera de cultură, supt teate raporturile, pe care, fără niciun 
ajutor al puterii laice, o îndepliniau în- mijlocul unor neamuri 
ce n'aveau pentru ei decât o singură calitate: cea religioasă, 
— creştini sau necreştini, oameni ai lui Dumnezeu în noua reve- 
laţie sau slugi ale vechiului Satan. 

In ţara lor de origine, ca și în ceia ce am putea numi colo- 
niile lor religioase de-a lungul drumului de propovăduire, misio- 
narii anglo-saxoni creau organisaţii care nu cereau nimic nimă- 
nuia, ajungându-şi supt toate raporturile; dacă «regele pămân- 
tesc», rex terrestris, se afla în vecinătate, nu el era şeful suprem 
al acestor stabilimente de progres omenesc, ci regalitatea lui era 
dominată de influenţa ce se desfăcea din ele, şi ea îşi căuta un 
loc de smerenie fiască alături de episcop. Mănăstirile erau fortă- 
reţele bogăției, luminii și puterii. Nu exista măcar un Scaun 
ierarhic, o preoţime mireană în afară de ele, ci din mănăstire 
pleca totul spre a se întoarce totul la dânsa. De jur împrejurul 
zidurilor fundaţiunii religioase satele se formau în umbra bise- 
ricii, supt invocarea sfântului tutelar, al cărui nume şi l-au 
păstrat până astăzi. Aşa au fost aceste dintăiu gospodării 
'depline, complecte, ale epocei medievale !. 





1 Montalembert, Moines d'Occident, III, p. 158 şi urm. 

„Acest curent, în necontenită înaintare victorioasă, . trecu 
prin Sviţera Sfântului Gall, prin Bavaria Sfântului Emmeran, 
descălecători de ţară în cel mai desăvârşit si mai glorios înţeles 
al cuvântului, şi răsbătu în părţile Dunării mijlocii, ale Innului, 
ale Ennsului, ale Leithei. AS 

Pe acest câmp de desfăşurare al «Ostarichei» viitoare nu 
se întâlnia codrul şi mlaştina, poienele şi dunele Saxoniei inte- 
rioare, care aştepta pentru a fi supusă sabia Impăratului crești- 
nătăţii, răsărit, la sfârşitul aceluiași veac, în mijlocul Francilor. 
Aici nu era o pagină albă a istoriei ca acolo. Incă de pe vremea 
lui Tiberiu se. croise pe aici, printre satele, acum ascultătoare, 
ale triburilor celtice şi ilirice din Noricum şi Panonia, drumul 
cel mare imperial care lega, pentru legiuni şi negustori, Apusul 
cu Răsăritul. In tot cursul unei tulburate stăpâniri, Marcu- 
Aureliu avuse a face cu Quazii și Marcomanii înfipţi în munţii 
Boemiei, peste alte rămășițe celtice, dar întinzându-şi stăpâ- 
nirea departe în Sud şi în Est, şi-i cuprinsese. Iluvavum, Peta- 
vium, Vindobona, fără să aibă înflorirea cetăților romane din 
Mesia şi Dacia, erau totuşi centre importante, şi săpăturile au 
găsit numeroase urme ale însemnătăţii lor. 

Când dominaţia romană s'a dus, ea n'a fost înlocuită, ca 
în Galia și în provinciile vecine, cu o stăpînire germanică. Goţii, 
din deosebitele ramuri, seminţiile mai mici ale Rugilor, Scirilor, 
confederaţia războinică, mai mare, a Longobarzilor, au apărut 
şi au dispărut numai, atraşi de strălucirea, şi prosperitatea Sudu- 
lui sau Apusului european. «Regatul» statornic în aceste părţi, 
cu centrul în Panonia, dar cu depărtate ramificații de autoritate, 
a fost al Hunilor lui Attila. Și, când acesta sa sfărâmat, pe 
lângă elementele germanice volatile, a căzut la fund, rămânând, 
prinzându-se de pământ pentru totdeauna, masa mai greoaie, 
incapabilă de iniţiative politice sau militare, a Slavilor. Ei s'au 
supus jugului noilor Huni din veacul al VI-lea si al VII-lea, 

Avarii, pentru a li supravieţui apoi şi acestora, simplă clasă 
dominantă fără viitor etnic. 


In tot acest timp creştinismul nu fusese necunoscut în 
aceste locuri. Din Dacia el radiase, încă din veacul al II-lea şi 
al III-lea spre Nord şi Vest. Apoi, ridicându-se din Italia prin 
văile Alpilor, el lucrase direct asupra aglomeraţiilor barbare din 
Noric şi Panonia. Când Rugii au trecut pe aici, ei găsiră, ca 
Germanii şi Hunii în Galia, «cetăţi» episcopale libere, cu care 
stătură la învoială de la putere la putere. Şi coloniștii p2 cari-i 
aduse Attila silnic în stepa lui, smulgându-i din provinciile Impe- 
riului roman de Răsărit, din Mesia Superioară mai ales, nu 
erau, fără îndoială, păgâni. 


In acest mediu prelucrat de o mai veche cultură, cu același 
caracter religios, dar fără predominarea clerului monahal, fără 
obisnuinta stăpânirii din mănăstire, veniră continuatorii operei 
Anglo-Saxonilor. Ctitoriile lor nouă se ridicară în frumoase 
locuri ferite. Aşa apărură «casele» din Levant, din Gurk, din 
Seckau, din Brixen, din Leoben, din Sankt-Polten, dintre care 
unele adăpostiră şi episcopi. Dar cea mai importantă fundație, 
— colonie, am zice, — a fost cea din Salzburg, localitate 
cunoscută, pentru minele ei de sare, şi în vremea Romanilor. 

Sfântul Ruprecht, care se aciuase întâiu la Wallersee, s'a 
mutat apoi, pentru viaţa întreagă, aici. La 716, în plin avânt al 
propagandei misionarilor din Marea Britanie, Sf. Emeran (din 
Poitiers) era recunoscut ca episcop de Scaunul roman, care 
trebuia. să facă pe urmă din şefii de diecesă de aici, — arhie- 
piscopi încă din 798, — legaţi permanenţi ai săi pentru întinde- 
rea în Răsărit și a operei de creștinare, și a superioarei auto- 
rităţi apostolice. 


Ce a făcut aici regimul monahilor, se vede după nomencla- 
tura actuală a deosebitelor teri. In actualele provincii Stiria, 

Carintia, Salzburg, cele două Austrii, e nesfârșit numărul sate-: 
lor numite după hramul bisericilor (Skt. Willibald, Skt. Roman, 
Skt. Pankraz, Skt. Gothard, Skt. Donat, Skt. Oswald, pentru a 
da numai sfinții mai puțin obișnuiți), apoi al celor care au 
cuvântul Kirche în numele lor (Stadelkirchen, Weisskirchen, 
Kirchdorf, Laskirch, Traiskirchen, Rapoltskirchen, Sieghards- 
kirchen), uneori acela de Kloster, Münster, mănăstire (Klös- 
terle, Kremsmünster), de Zell, chilie (Eberstallzell), de Pfarr, 
parohie (Weitenpfarr). 


In această lume pătrunse, peste vre-un veac, odată cu 
loviturile date Saxoniei, ireconciliabilă în cultul vechilor zei, 
oştile lui Carol-cel-Mare, trimese pentru a înlătura rămășițele 
Avariei decăzute şi a liberă pentru catolicism şi cultură Noricul 
şi Panonia, pline de urme romane și de amintiri creştine. Fără 
a avea vre-o formă nouă, fără a colonisa cu elemente supuse 
unvi strict regim militar, în burguri care aveau şi calitate epis- 
copală, ca în Ținuturile saxone şi obotrite. pănă la Elba, ducii 
de hotar, — un markgraf cu acest nume, un «căpitan de mar- 
gime» deci, nu se întâlneşte, — nu făcură altceva decât să se 
strămute din cetăţi puţine şi fără dăinuire la locurile unde pri- 
mejdia era mai puternică din partea barbarilor ce rămăseseră 
încă nesupuşi. Dar ceia ce deosebeşte această provincie de Ger- 
mania, în chipul cel mai hotărît, e că aici cucerirea politică nu a 
însemnat şi o fundațiune religioasă şi culturală. De aceasta se în- 
grijiseră, înviind urme mai vechi, misionarii Bisericii, în vremea 
când ea lucra pentru sine, prin miliția ei proprie, călugărească. 


I; 
DOUĂ AUSTRI NEGERMANE. 


Deci întăiul nucleu de Austrie mare nimic comun cu acea 

Saxonie de odinioară care, prin atâtea schimbări politice şi 
amestecuri de rassă, a ajuns a fi Germania prusiană de astăzi! 
Cea diintăiu e opera misionarilor paşnici ai lumii anglo-saxone, 
cealaltă e cucerirea silnică a luptătorilor franci, predicând cu 
sabia. 
Formele care i-au urmat, pregătind Austria unui ev mediu 
mai înnaintat, nu samănă nici ele cu formele pregătitoare ale 
acestei Germanii și wau în ele nimic caracteristic german, pe 
când nota, deosebitoare rămâne totdeauna cea catolică: a spiri- 
tului roman cuceritor şi dominator pentru altă formă de Impe- 
riu decât aceia, — derivată, de privilegiu apostolic, de conce- 
siune pontificală, — a Carolingienilor. 

Provincia francă n'a avut niciodată acea liniște care ar 
fi fost de nevoie pentru o nouă orânduire, pentru o colonisare 
nouă. La hotarele ei se purta războiu veşnic. Pe de o parte, 
contra, elementelor slave desfăcute de supt stăpânirea avară, dar 
nu pentru a primi autoritatea noului domn germanic din depăr- 
tatul Apus şi pentru a fi la îndemâna aceluia care-l înfățișa la 
Dunărea mijlocie: astfel a fst casul cu ducele, de sânge slav, 


Liudeviţ, care a primit demnitatea militară de la Imperiul frane 
N. IORGA i 

pentru a se ridica apoi, pentru independenţă, împotriva lui. Şi, 
pe urmă, contra pretențiilor fireşti ale Imperiului de Răsărit, 
care nu uita legăturile Panoniei cu Iliricul, atâta timp orientat 
spre Roma cea Nouă din Constantinopol, pretenţii care fură 
ridicate, pe rând, de Grecii Bizanțului și de imitatorii lor bar- 
bari, Bulgarii de sânge slav, conduşi de o întreprinzătoare, castă 
războinică: de atâtea ori apele Dunării, ale Savei şi Dravei tură 
străbătute de luntrile pânditoare şi prădalnice ale rivalilor din 
Ost ai puterii france, ajunse la ultima limită a acestei Mark, a 
acestei «margeni» panonice. 

Și, totuşi, pe alt punct al viitorului teritoriu austriac 
aceiaşi putere năvălitoare a Francilor se înfipsese, pe acelaşi 
vechiu substrat al activităţii misionarilor transformatori. Din 
ducatul italian al Friulului, — altă «margine», — înaintaseră 
conți, Grafen, cari, prin văile germane vecine, locuite de păstori, 
trecuseră în Ținuturile de colonisare mănăstirească, între Slavi, 
ale Istriei, Goriţiei, Carniolei, Tirolului, Carintiei. Aceştia mau 
avut cel puţin să înfrunte aceleaşi primejdii necontenite din 
partea unor duşmani interni şi externi, și fundaţiunile mai mo- 
deste ale acestor conți, ajunşi răpede, în ciuda ducelui carolin- 
gian de Carintia (Carloman, fiul lui Ludovic Germanicul), la 
independenţă, au și fost mai durabile. 

In aceste părţi sud-vestice, slovene, apropiate đe Alpii 
Tulieni, ca şi în Nordul şi Nord-Estul boem, morav şi slovac, 
cea mai mare parte din populaţie era, cum o dovedesc şi numele, 
acoperite de oficialitate doar cu un ușor vernis germanic, ale 
localităţilor, slavă. Era de așteptat ca elementul slav din sus 
măcar să ajungă la neatârnare, după cele dintăiu semne de slă- 
bire a regimului franc, şi, iarăși, era firesc ca forma în care 
sar înveșmânta această independență a revoltei să fie însăşi 
forma, regimului înlăturat în sfârşit. 

Aşa, ca o contrafacere de «Austrie» francă, asemenea, cu 
Bulgaria ca o contrafacere a Bizanțului grec, — amândouă de 

“tradiţie și de principii romane încă —, trebuie să se înţeleagă 
aşa-numitul «regat» morav al lui Moimir, Rostislav, Sviatoplue 
(pentru Germani Zwentibold) şi Moimir al II-lea, care se 
iveşte, prin rândurile puţine și nesigure ale cronicilor, pe la 840, 
câteva decenii abia după ce steagurile lui Carol-cel-Mare ajun- 
seseră la Dunăre. 

«Rege» înseamnă pe acea vreme orice stăpânitor neatârnat 
căruia-i lipseşte singura, legitimitate pe care o cunoaște evul 
mediu, aceia a Coroanei imperiale. In acel sens, Sviatopluc a 
fost rege, și legenda i-a dat înnaintași, acel Moimir, apoi un 
Privina, un Cocel, şi ei, mai mult ori mai puţin, «regi». Pentru 
acești Slavi, noţiunea regală era identică numai cu a Suve- 
ranului de care atârnaseră pănă atunci, a șefului încoronat al 
Francilor, şi, cum Germanii au făcut din numele lui Cesar pe 
acela, al demnităţii supreme create de el: Kaiser, tot aşa Caro- - 
lus, Karl, Kral, «craiu», e pentru lumea aceasta slavă titlul 
însuşi al puterii politice care nu recunoaște asupra ei o altă 
putere. De fapt însă autoritatea căpiteniei morave echivala 
numai, în acest colt dunărean, cu a ducelui pe care-l izgonise, 
cu a Herzogului german, al cărui nume fusese prefăcut în acela, 
slav, de Voevod, pe care-l poartă, la 892, şi șeful croat Mutimir, 
înainte ca urmaşul său, Tomislav, să fie «rege», la 914. Voe- 
vodul independent, ducele slav, craiul-rege n'avea însă a face 
numai cu seminția din valea Moraviei austriece, ci cu întreg 
complexul de populaţie slavă din aceste părţi, și astfel Statul 
lui e un vechiu exemplu istoric, creator de drept, pentru aspira- 
tiile ceho-moravo-slovace de astăzi către constituirea unui singur 
Stat, având aceiaşi limbă, dar şi aceleași amintiri istorice. 


Bizanțul nu înţelegea însă a-şi părăsi tradiţiile domina- 
toare în aceste părţi. Plata unui subsidiu către Huni și Avari, 
cari, în schimb, aveau să ajute în loc să amenințe, să prade, 
să deporteze, făcuse, după concepţiile politice ale timpului, din 

aceste două aşezări turanice nişte «State» vasale față de Roma 
răsăriteană. Francii rămăseseră în ochii Cesarilor legitimității 
bizantine, cari se priviau ca singurii «Romani» legitimi, nişte 
simpli usurpatori. Când «Moravii» apărură în calitatea lor de 
creatori ai unei nouă ordini politice, ei fură deci reclamați de 
Constantinopolea imperială. 

Forma de «reclamaţie» pe această vreme era cuprinderea 
în ierarhia bisericească, a provinciilor imperiale. Ea sa și 
încercat, s'a îndeplinit chiar, pentru o bucată de vreme. Apostolii 
unei Biserici ortodoxe slave, cu caractere speciale, întăiu gla- 
golitice, supuşii bizantini din regiunea «slavonă» a Salonicului, 
„Chiril şi Metodiu, apărură deci în aceste părţi, cu mandat formal 
din partea puterii laice de care se ţineau prin naştere şi cultură. 
„O scrisoare regală a cării autenticitate se poate contesta, ca 
una ce serveşte prea bine o anume tendinţă, religioasă și poli- 
tică, scrisoarea lui Rastislav însuşi, ar fi cerut de la Impăratul 
Mihail aceşti doi creştinători. 


Dar Roma interveni imediat. Această Austrie, fie misio- 
nară, fie francă, fie slavă, era creaţiunea ei şi domeniul ei. 
Indată evangelisatorii fură chemaţi acolo de unde putea porni 
singura adevărată autoritate, după drept şi după istorie. Aici 
amândoi fură făcuţi episcopi, episcopi latini, catolici, de rit 
roman, şi un cler se organisă îndată, în aceiaşi formă și cu 
aceiaşi dependenţă, în jurul lor. Chiril murind în chiar cetatea 
-pontificală, la 868, fratele său singur se întoarse la Slavii Du- 
“nării mijlocii pentru a-şi continuă opera. In zădar episcopa- 
tele, — austriece şi bavarese, — mai vechi încercară să i se îm- 
potrivească lui, intrusului care întrebuința limba nouă a plebei 
în slujba bisericească; el birui de repeţite ori, cu ajutorul 
Romei, care acum retrăgea sprijinul său Imperiului de nație 
francă, trezit la ambiţii mai mari. Se vorbeşte şi de şefi cehi, 
-ca Bojivoiu, pe cari i-ar fi cucerit predicaţia lui, slavonă ca 
graiu, romană ca spirit. Din fasa bizantină, aşa de- scurtă, 

rămase cu totul altceva decât ce așteptaseră şi avuseră în vedere 
Impăraţii Orientului: anume acele pretenţii ale Papilor, care, 
peste câţiva ani numai, în puterea. recunoașterii liturghiei slave 
şi subordonării ierarhiei care o întrebuința, se întinseră asupra 
Bulgarilor înşii, înainte ca o ultimă hotărtre a «regelui» lor, 
de caracter usurpator, să lege definitiv această nouă Biserică : 
` de Scaunul patriarhal din Constantinopol. 

Indată însă după succesele lui Sviatopluc, a cărui moște- 
nire a fust transmisă unui singur urmas, această începătoare 
Austrie, de autoritate religioasă romană, primia, tot în afară 
de germanism şi contra intereselor lui, o nouă formă barbară. 
Ea nu mai venia însă de la populaţia băştinaşă, ridicată într'o 
mişcare de independenţă, ci de la alți intruşi, chemaţi, după 
obiceiul bizantin de a scoate un cuiu prin altul, de către aceia 
cari pretindeau la moştenirea carolingiană. 


Ur. bastard din neamul lui Carol-cel-Mare, Arnulf, care-si 
atribui numai calitatea de «rege» german, ca unul care nu pri- 
mise mirul lui David din mânile «marelui preot» al Romei, găsi 
că posesiunile sale, de graniţe nesigure, şi chiar de o așezare ne- 
determinată, sânt prea des şi prea mult primejduite de această 
vecinătate slavă a «Moravilor>». El chemă deci pe Maghiarii 
păgâni, sălbateci, din stepa răsăriteană, furişaţi, prin legăturile 
cu Constantinopolea, pănă de-asupra gurilor Dunării, unde 
aveau a face acum cu noul neam «hunic» al Pecenegilor, şi-i 
făcu si treacă, peste arcul Carpaţilor, în acea Panonie unde 
apucăturile lor recunoscură îndată cea mai bună dintre patrii 
(pe la 890). 

La început, ei nu erau încă un popor, ci numai seminţii, 
triburi, așezate fiecare pe o şuviţă din pământul cucerit și 
însuşindu-și cu greu o cultură slavă, une ori şi germană (câmpul 
se chiimă la ei föld, din germanul Feld), pentru care li lipsiau, 
nu numai cuvintele, dar şi putinţa de a le forma din vechiul 
vocabular. Aşezați peste acești Slavi şi în locul lor, ei imitară 

fireşte formele politice ale învinşilor. Cei d'intăiu şefi ai lor 
comuni sânt deci «Voevozi», de şi niciunul din ei mare aspirații 
către regalitatea deplină şi durabilă, independentă a Crailor. 
Şi, cu tot pactul pe care-l încheiaseră cu Arnulf, Ungurii fură 
cel mai cumplit flagel, prin repetatele lor năvăliri, pentru 
regiunile germanice de la Apusul lor. 


Iarăşi pretențiile bizantine reapărură atunci. Creștinismul 
fu adus întăiu din Bizanţ prin doi şefi cari cercetară Curtea. 
împărătească. Se făcu slujbă ortodoxă, de limbă grecească, în 
bisericile panonice. Există diplome maghiare în această limbă. . 
Coroana de azi a Ungariei e alcătuită grosolan din două dia- 
deme căpătate la Constantinopol şi purtând încă sfinţi răsări- 
teni pe dânsele. 

Şi iarăşi Roma apuseană, își reclamă şi-şi împune dreptu- 
rile. Ea trecu pentru aceasta încă odată, fără cruţare, şi peste 
drepturile episcopatului german, care lucrase, prin Scaunul de 
Salzburg, prin cel din Lorch și prin sucursala germanisată din 
Praga (Sf. Adalbert), în acelaşi sens. Acela care fusese pănă 
atunci numai ducele, Voevodul, Vajk, — Voicu al Slavilor și al 
nostru, — deveni Ştefan, rege, dar rege apostolic, cu misiune 
perpetuă de cruciată contra păgânilor din poporul său și contra 
Shismaticilor din lumea orientală. 

“Era, nu numâi o călcare de-drept faţă de acel episcopat 
căruia întăiu i se încredințase Austria, dar nu pentru a 0 ger- 
manisa, ci și o desbrăcare de putere a Impăraţilor de succesiune 
şi de tradiţie carolingiană. Şi aceştia se simțiau acum că au o 
nație, şi instinctul naţional începea să li influenţeze acţiunea. 
Roma voiă însă o unealtă, destul de inferioară prin originile şi 
calităţile sale proprii ca să nu poată râvni niciodată la oase- 
menea situaţie. Şi, deci, ea creă dintr'un şef barbar şi păgân pănă 
atunci, fără titlul imperial, cåre putea ameţi şi rătăci, o rega- 
litate de perpetuă'misiune' catolică, interzicându-i orice caracter 
Haţionali» „tal în mi pai ji CEEA GON, 

ROLUL AUSTRIAC AL BOEMIEI. CUCERIRI «APOSTO- 
LICE». INFLUENŢE PAPALE GERMANICE. OTTOCAR AL 
U-LEA ȘI AUSTRIA BAVARESĂ. 


In îndeplinirea misiunii sale Ungaria urmașilor regelui 
Ştefan trebuia, să întâmpine mari greutăţi. 

Situaţia religioasă a regatului apostolic nu era consoli- 
dată. Un partid păgân dăinuia, încă, şi, succesiunea la tron 
nefiind asigurată, lupte interne, menite a atrage pe străin, se 
vor purta în veacul al XI-lea, supt steagul crucii şi supt acela 
al vechilor zei. Când se gândește cineva şi cât de superficial 
era creştinismul maghiar el însuşi, care numia încă icoanele 
curate ale noii credinţi cu numele respectate ale zeilor de odi- 
nioară, va înţelege cu atât mai ușor aderenţele pe care le întâl- 
niră încă, multă vreme aceia cari invocau fățiș vechile tradiţii 
religioase aduse din stepă. i 

Până târziu după anul 1100 nu poate fi vorba deci de 
cucerirea, „conform. menirii încredințate de Papă, a unor Ținu- 
turi ocupate de păgâni sau de shismatici. 

„Rolul acesta, îl îndeplineşte mai curând ceia ce numim de 
obiceiu Boemia, de şi nu e decât continuarea, în jurul unui alt 
centru, a.vieţii slave. din Moravia desființată. Aici, cu liturghia 
slavă, care a, dăinuit: pănă la jumătatea veacului al XI-lea, 

luptând în ultimele mănăstiri de adăpost, se organisează o 
putere politică, supt acei prinți pe cari-i cunoaştem numai prin 
cronica, mai nouă cu vre-o două veacuri, a lui Cozma (c. 1000). 
Incă de prin 880 întâlnim pe un «duce» Bojivoiu, creștinat de 
Metodiu, supt auspiciile lui Sviaţoplue, apoi pe fiul său, şi pe 
Sfânta Ludmila, soţia celui dWintăiu. 

Chiar din al X-lea veac, vedem pe aceşti Cehi, urmași ai 
vieţii slave în Marca austriacă, luând asupra lor sarcina de 
misionari înnarmaţi, răspândind creştinism, cultură şi autori- 
tate, ai Sfântului Scaun. Sfântul Voitec, sau, cum i se zice de 
cbiceiu, Sfântul Adalbert predică, pe urma vechilor apostoli 
germanici ai Anglo-Saxonilor şi Francilor, pănă pe malurile 
Mării Baltice, unde Prusienii păgâni îl ucid, la 997. 

Un alt sfânt fu, puţintel înnainte, domn al Boemiei, 
Vatslav sau Vencieslav. Urmașul său, după 934, e socrul unui 
prinţ din șesul de la Răsăritul ţerii sale, şi astfel, prin această 
căsătorie, credinţa cea nouă se răspândește, încă de la 966, 
între Poloni. Același ocupă Moravia, ţara Slovacilor, Tinutul 
Cracoviei. Fiul acestuia, Boleslav al II-lea, stăpâneşte Silesia, 
Polonia sudică, și iea de la Ruși ţara Haliciului, Galiţia și malu- 
rile Bugului. 


Dar între fragmentele acestei lumi slave pe care pe rând 
o câştigă creştinismul nu era nicio deosebire reală. Cum centrul 
de greutate trecuse de la Moravi la Cehi, el trece îndată de la 
Cehi la Poloni. Astfel alt Boleslav, numit, după bunicul său 
poem, Boleslav Hrabri sau Viteazul, ajunge a da el un sef, pe 
propriul său frate, Vladivoiu, fiu al unei Cehe, Boemiei, căzută 
un moment în atârnare față de noua alcătuire politică. După 
moartea acestuia, el e, câtva timp, stăpânul în aceste regiuni, 
unde vechea dinastie revine în 1004, cu Iaromir. După moartea 
regelui polon (1024), când supremaţia era să treacă asupra 
Ungurilor, Cehii revin la însemnătatea lor de mai înnainte, şi” 


25 


Bretislav (1037—55), recuceritor al Moraviei, ajunge a fi cea 
dintăiu a lor căpetenie neatârnată. Ii aparţine, nu numai Silesia, 
la Est, dar, şi mai departe în această direcţie, o largă parte 
din Polonia, unde visase a lua toată moştenirea «Viteazului», 
refăcând în sens boem vechea unitate. El va întra în Cracovia 
arsă şi-i va aparţinea şi Gnesno, Gnesen, cetatea sfântă a veci- 
nilor răsăriteni, de unde luă oasele Sf. Adalbert. 


Dar iată că imperialismul apusean intervine, oprind 
această înaintare, care ar fi făcut inutilă o altă Austrie, 
pornită, din mijlocul expansiunii politice şi etnice a Germa- 
nilor. 

Imperiul Carolingienilor se sfărâmase. Intru cât îl doriseră 
Papii mai mult decât întemeietorul franc, care se făcuse a fi 
surprins de încoronarea «neașteptată» de la Roma, se poate 
discuta, dar un lucru e sigur: că Papii din veacul al X-lea, după 
experiența ce făcuseră cu Impăraţii din întăia dinastie, cari 
înțelegeau a ţinea pontificatul în dependenţa lor, nu erau de 
loc grăbiţi să-şi aducă în Italia un nou stăpân. Dacă urmaşul 
lui Arnulf şi al Cesarului din Casa de Franconia, Conrad, Otto 
I-iu apăru deci dincolo de Alpi, ca să primească o coroană 
imperială, aceasta s'a datorit unor chemări între care nu era 
şi a deţinătorului moştenirii Sfîntului Petru. 

Odată reîntemeiat Imperiul roman de nație germanică, 
pe care-l ajută în tentativele lui de întindere un prisos de 
energie etnică mai curând decât naţională, — căci aceasta pre- 
supune o conștiință, și ea nu exista încă —, trimeţând necontenit 
călugări pentru mănăstiri, nobili feudali pentru noile castele, 
burghesi pentru orașele care se întemeiau, cu Germani şi cu 
clienţii lor evrei, în Ungaria ca şi în Boemia, artiști şi cântăreţi 
din rândurile minnesăngerilor, el își îndreptă, fireşte, luarea 
aminte spre Răsărit. 7 

Iată deci, la Unguri întăiu, sprijinirea de Impărat a rege- 
lui Petru, care închină înnaintea Cesarului acel Scaun apostolic 
pe care nu era stăpân. Iată înrâurirea hotărîtoare a Impăratului 
Henric al IV-lea, rivalul și dușmanul papalității, asupra regelui 
Solomon. 

Iar, în Boemia, vedem, de la început, supt noua serie de 
Cesari, pe Henric Păsărarul năvălind la 928 şi căpătând de 
la Sfântul Venceslav un tribut formal «ca pe vremea Franci- 
lor», asemenea cu acela pe care Moldova îl dădea în veacul al 
XV-lea Poloniei, 500 de bani de aur (mărci), şi 120 de boi. 
Datoria eontingentului militar, — o mie de ostaşi, — sar fi 
stabilit cu prilejul celei de-a treia invasii a Imperialilor, la 950, 
dar se pare că a fost vorba numai de reluarea datoriei tribu- 
tului. Vladivoiu, făcu omagiu formal Impăratului. 

Cea d'intăiu atârnare” bisericească a Cehilor i-a legat de 
locul botezului în masă, supt Carolingieni, de Regensburgul, 
de Ratisbona Bavariei. Când, pentru a se căpăta autonomia 
ierarhică, prin oposiţie la episcopatul nou din Magdeburg, se 
întemeiază, cu Germanul Ditmer, înaintaşul Sfântului Adalbert, 
Scaunul din Praga, capitala Ţării, el va fi supus arhiepiscopa- 
tului de Maienţa, care avea măcar avantagiul de a fi departe, 
neputând pregăti o supunere politică. 


Atârnarea de Imperiu urmează în tot veacul al XI-lea. 
Henric al II-lea aşezase în Scaun pe Iaromir; Henric al III-lea 
se amestecă (1040) în cuceririle lui Bretislav, căruia-i iea parte 
din Silesia, cealaltă trecând asupra Poloniei. Dar, mai ales, supt 
loviturile lui cade unirea ceho-polonă, ca şi independenţa, Boe- 
miei, care dă din nou tribut. Dacă Boemia se ridică la 1068 
contra -numirii , Germanului | Lanzo . la eposcopatul de Praga, 
Henric al IV-lea: dispune. de dânsa în aceiaşi măsură, în care 


1 A doua, la 938. 

dispune şi de Ungaria lui Solomon. Şi, pentru că aceasta e un 
regat, va crea şi el un rege, de imitație, cu calitate provisorie, 
personală, din noua sa iniţiativă împărătească, făcând din Vra- 
tislav al II-lea, un așa de credincios auxiliar, vasalul său înco- 
ronat (1086). In veacul al XII-lea apoi, după ce o năvălire a 
Impăratului Lotar (1126) fusese răspinsă de Sobieslav I-iu, 
cum va fi şi aceia a urmașului său, de către Vladislav al II-lea, 
simplu «prinţ» boem, Frederic de Hohenstaufen va face din 
acesta, care unise prin căsătorii neamul său cu al Arpadienilor 
din Ungaria, cel de-al doilea rege ceh, — cu calitate dinastică, 
data aceasta —, la 1158, după restituirea prin biruinţă, alături 
cu Germanii, asupra Polonilor, a Silesiei înstrăinate. Dar la 
moartea lui o dietă germană va suprima, urmând propunerea 
Impăratului, această demnitate regală, care nu va fi câştigată 
definitiv decât, în forma concesiunii pontificale, apostolice, supt 
întemeietorul de dinastie care a fost Pşemisl Otocar (de la 1197 
înainte). 


Incă de la sfârşitul veacului al IX-lea Grigore al Vil-lea 
începuse contra-ofensiva papală, sprijinită în interior pe refor- 
ma fundamentală a clerului catolic, prin desfacerea lui din 
lanțurile care-l țineau de Imperiu, iar, în afară, prin marea 

operă de înnaintare creştină spre Locurile Sfinte, prin cruciată, 
care ridică steagul Bisericii mai presus de toate aceste începă- 
toare steaguri naționale şi de vulturii împărăteşti ai Cesarilor 
germani. i 

Indată regalitatea apostolică a Ungariei începe să lucreze. 
Papa făcuse un rege din Svonimir Croatul, urmașul unui şir de 
principi cari se întitulau, ca“ Mutimir din '900, duci, sau chiar 
regi, ca Tomislav (914—40) si urmaşii lui, Ştefân şi Creşmii= 
cel-Mare, acesta din urmă şi cuceritor al Dalmației, înciuda 
intereselor și "pretențiilor venețiene.. Astfel acești Croaţi, fraţi 
bunt cu Sârbii, se desfac, cùwcatolicismul lătii; de atârnarea ;l9r 

faţă de Bizanţ, care-i chemase, îi colonisase, li recunoscuse şi 
li împodobise cu titluri de Curte ducii și regii. 

Dar această dinastie croată n'are viitor. Ea se stânge cu 
Ştefan al II-lea, la 1090. Supuşii primesc ca nou principe deci 
pe Almos, fiul unui rege unguresc «sfânt», adecă fidel înde- 
plinitor al ordinelor Scaunului roman, Ladislau. Despărțirea 
între cele două Coroane fu, de almintrelea, foarte scurtă în sinul 
aceleiași. dinastii: la 1090, în Biogradul de la Marea Adriatică, 
urmașul Sfântului Ladislau se încozona rege al Croaţiei şi 
Dalmației. 

Cam pe aceiaşi vreme se face invasia maghiară dincolo de 
Tisa şi de munţii Bihorului. Ea nu are ca scop -lupta cu 
elementul nostru etnia, stăpân pe această provincie, «Tara 
Romănească» (terra Blacorum) scăzând în aceiaşi măsură în 
care se întindea «pădurea Regelui», Ardealul, — ci se căuta 
şi aici îndeplinirea misiunii apostolice contra păgânilor, cari 





erau, în aceste regiuni, Pecenegii. In tot decursul veacului al 
XI-lea apoi, se încearcă legarea de Ungaria a Sârbilor, tovarăşi 
ai naţiei croate supuse, şi aceasta va aduce o reacțiune răsă- 
ritenă din partea Bizantinilor, porniţi la o nouă activitate de 
restauraţie a imperialismului roman supt dinastia Comnenilor, 
şi mai ales supt Impăratul Manuil. Titlul Serbiei se va adăugi 
însă, cu toate că regii unguri ajung a fi, nu numai numiţi, 
dar și crescuţi în Constantinopol, la ale Croaţiei şi Dalma- 
ţiei. 

Lovitura următoare se îndreaptă, de-asupra Ardealului, 
asupra, acelei Galiţii ruseşti pentru care se sfădiau cneji ieşiţi 
din împărţirea principatului unitar al Chievului. Intăiu ca 
simplu prinţ şi soț al unei moștenitoare rusești, apoi ca rege 
al Ungariei, Andrei al II-lea poate adăugi şi titlul de Haliciu 
şi Vladimir, pe care-l va preface în: Galiţia şi Lodomeria. Când 
apoi, mai departe în veacul al XIII-lea, Bulgaria, creată de 
Papa Inocenţiu al III-lea pentru «Vlahul» Ioniţă, se va slăbi 

şi sfărâma în lupte interne, pretenţiile asupra ei vor îmbogăţi 
o titulatură «apostolică», în care întra, firește, pe o vreme 
când de la noi plecau atacurile «tânărului rege» Ştefan asupra 
Taratului de Târnova, şi «Transalpina» noastră, adecă Țara 
Romămnească «de dincolo de munţi». l 

In Apus, în sfârșit, Ungaria, care a cercat să iea. Stiria 
la 1250, râvni, cu toată slăbirea ei prin cumplita năvălire și 
pradă tătărească, şi, — precum vom vedea, — asupra Boemiei, 
încercând astfel, puţin înnainte de sfârşitul Arpadienilor, a fi 
singura putere creştină şi ereştinătoare în această margine cato- 
lică de la Răsărit. 


In Boemia Pşemisl Ottocar se învrednicise şi el de protecția 
marelui împărţitor de coroane şi creator de regi, Papa Inocenţiu 
al II-lea. Dacă însă o regalitate provisorie i se acordă, în 
schimbul sprijinului militar, de unul din concurenţii la moşte- 
nirea lui Frederic Barbă-Roşie, Filip de Suabia, consolida- 
rea situaţiei lui regale îi vine, la 1204, de la acela care a făcut 
regi din domnii Sârbilor, ai Bulgarilor, ai Armenilor şi care a 
fost ocrotitorul Imperiului latin de Constantinopol, biruitor asu- 
pra shismei bizantine, același Inocenţiu al III-lea. 

De la cei d'intăiu paşi ai lar de cuceritori, Psemislizii se 
lovesc de feuda germanică pe care încercaseră a o forma Ottonii 
contra Statelor, de fundaţie apostolică sau de iniţiativă naţio- 
mală, ale Ungariei şi Boemiei. 

Am văzut că la 996 e pomenită, în margeni așa de înguste, 
`o «Austrie», legată strâns cu Bavaria, de care depinde în toate 
şi cu care sar confunda bucuros, în măsura în care creşte 
‘ambiția stăpânitorilor ei. După un Burcard, familia Babenber- . 
gilor, din Donaugau şi Traungau, se instalează aici, cu Leopold, 
căruia tradiţia austriacă, glorificatoare, îi va zice: «Iustrul», 





1 Frederic al II-lea va întări concesia, la 1212. 

cum ea va împărţi epitete de împodobire fiecăruia din acest şir 
de predecesori ai Habsburgilor. 

Această fundaţiune imperială ware însă decât o importanţă 
cu totul secundară. Acești Leopolzi, Adalberţi, Erneşti, Henrici 
wau hotare şi nu găsesc o Capitală. Cel dintăiu smulge Ungu- 
rilor, pentru ca să aibă o reşedinţă în noua sa feudă, Moelk. 
De aici, cu greu, se va înnainta la Tulln, lângă Viena, care ea 
însăşi va ajunge mai tărziu numai să facă parte din posesiunile 
ducelui, ale arhiducelui, fără să fie, în veacul al XII-lea, măcar 
un oraș care să se poată apropia de episcopala Passau, precum 
se vede bine din acel cântec al. Niebelungilor, burgund ca punct 
de piecare istoric, dar care nu e austriac decât întru; cât mişca- 
rea cruciatelor, care a inspirat-pe cântăreț, poartă mulțimile 
Apusului pe acest drum al «Hunilor» vechiului Etzel-Attila. 

Germanic, fără nicio conștiință de altă misiune, rămâne 
necontenit caracterul acestei compliniri bavarese la Răsărit. 
Jn luptele interne ale Imperiului, în drumurile romane ale Impă- 
rațtilor, în cruciatele teutonice se amestecă aceşti păzitori ai 
unui hotar pe care nu ştiu şi nu vor să-l întindă. Cel mai mare 
succes al noului Stat, pe lângă întâmplătoarea adăugire, de Leo- 
pold al VI-lea, în 1192, a Stiriei lui Ottocar al VI-lea, fundată 
şi ea de Ottoni, la 980, este vremelnica deţinere a moştenirii 
bavarese, supt cel de-al patrulea Leopold. Dacă ducele Frederic 
al II-lea, care râvnise la coroana Sfântului Ştefan, ica trei 
comitate de la Unguri, el va cădea în lupta pentru apărarea 
lor contra regelui Bela, încheind linia masculină a Babenber- 
gilor. l 

De-odată, fără altă pregătire decât a unor căsătorii prea- 
labile, această Austrie, la care sa adăugit, în 1186, Stiria, 
trece la puternicul regat boem, «apostolic» şi el acuma, al 
Pşemislizilor. 

După o înnaintare contra lui Frederic de Austria, «pănă 
la cursul Dunării», şi un şir de lupte următoare, Venceslav 
I-iu, regele ceh, face ca fiul său Vladislav să iea în căsătorie 
pe fiica învinsului, şi acest Vladislav, în curând revoltat contra 
tatălui său, va stăpâni, un an, pănă la moartea sa, în 1247, după 
clipa grozavă a năvălirii Tatarilor, moştenirea familiei de Ba- 
benberg. O a doua căsătorie austriacă, a lui Pşemisl Ottocar al 
II-lea cu Margareta, văduva regelui Henric, întăreşte situaţia 
noii dinastii, care fusese, în persoana aceluiași, ca Moștenitor 
poem, chemată pentru a doua oară în Austria, dușmană a Ungu- 
rilor, ca şi a Bavaresilor, la 1251. Stiria, care-şi alesese, la 
1251, un prinţ bavares, pentru a fi ocupată de socrul acestuia, 
Bela al IV-lea de Ungaria, va fi din nou reunită cu ducatul 
austriac (1254—60). 

Regele boem are şi Silesia; Polonia sfăşiată e dominată 
J de dânsul. Puterea lui s'a întins şi asupra Misniei, și nepotul 
său din Brandenburg apare ca un vasal al coroanei regale din 
vecinătatea lui. O nouă căsătorie, cu fiica de cneaz Cunigunda 7, 
îl amestecă în lumea rusească, odată invadată şi acum stăpâ- 
nită în parte de ei, de Unguri. Un testament al ducelui Ulrich 
îi dă la 1269 Carintia şi Carniola, cu Istria şi o parte din Friul, 
care sânt recunoscute ca aparţinând Boemiei şi de Unguri, după 
o nouă luptă. Cehul râvneşte la Salzburg, pentru care e 
gata să lupte cu Bavaria. In Nord, pe urmele Sfântului Adal- 
bert, biruie pe Prusienii păgâni, prea tari pentru singura 
miliţie apostolică a Cavalerilor Teutoni, mutaţi aici în acest 
scop de convertire şi colonisare. Konigsbergul e creaţiunea ace- 
stui rege, şi sa chemat întâiu Craloveţ. Se plănuise şi o cu- 
cerire a Lituaniei. O încercare ungurească pentru a salva Stiria 
fusese zdrobită la Kressenbrunn (1260), de şi regele rival e 


1 Tatăl Cunigundei era Ban de Maciva în Ungaria, ca soţ al unei Arpa- 
diene. 

susținut de toate neamurile creştine şi păgâne ale Răsăritu- 
lui său. 

De două ori i sa oferit lui Ottocar coroana imperială; 
ea a fost, după îndoitul lui refus, primită de un mic senior 
din Suabia, Rudolf de Habsburg, şi, când aceasta sa întâm- 
plat, la 1273, Ottocar, imperialul rege al noii Austrii slave, 
în care cea germanică se pierduse cu totul, nu-şi închipuia că, 
după somaţii ca faţă de un umil vasal, el va pierde lupta, nu 
atâta împotriva acestui dușman nou, cât împotriva nobililor 
din lăuntru şi a vechilor rivali, cari-l ajută pe acela, la Marchegg, 
și că această bătălie pierdută va însemna sfârşitul vieţii lui și al 
imperialismului austriac de nație boemă (1278). 


IV. 


BOEMIA DUPĂ LUPTA DE LA MARCHEGG. MISIUNEA 
i «AUSTRIACĂ» A UNGARIEI. 
LOCALISMUL FĂRĂ INSEMNĂTATE AL HABSBURGILOR. 


Regele Ottocar, creatorul marii Austrii slave în Răsărit, 
stăpânitorul, din pustiurile de nisip ale Brandenburgului, do- 
minat de dinastia ascaniană, până în mlaștinile, încă rău lo- 
cuite, ale Poloniei, de la Adriatica, unde pătrundea prin teri- 
toriile Slavilor de Sud, până la Marea Baltică, unde pătrunseze 
în fruntea unei oștiri de cruciată, nu a căzut însă prin pornirea 
conştientă a unei energii germanice care ar fi fost reprezintată 
prin Rudolf de Habsburg. Figura de legendă a acestuia, for- 
mată, ca a unui rival vrednic pentru Ottocar, de interesul di- 
nastic şi împodobită de poesia singurului mare dramaturg vie- 
nes, Grillparzer, nu poate fi admisă de istorie. Nimiz nu dove- 
deşte însuşiri superioare la micul senior suab, cu interese svi- 
țeriene, pe care l-a ales superioritatea ca putere a rivalilor săi 
şi propria lui lipsă de însemnătate, teritorială și personală. In 
nimic din trecutul său, — până la alegerea din 1273 nu se vede 
pregătirea pentru o misiune, — şi în nimic din ce a precedat 
sau a urmat lupta cea mare, nu e un plan urmărit cu consec- 
venţă de o energie deosebită şi de un notabil talent. Ambiţia 
individuală chiar n'a avut-o el, — despre care se spunea că şi 

pe Dumnezeu l-ar izgoni de pe Scaunul lui, — într'o măsură 

mai mare decât orice principe de pe vremea sa. Şi se va vedea ` 
îndată că acela care n'a dat prada întreagă din 1278 numai 

fiilor săi şi care a încredințat acestor fii, amândurora, viitoarea 

basă de provincii a Casei de Austria fără să încerce a o con- 
solida şi organisa, nu poate fi privit nici măcar ca unul din 

marii creatori de dinastie. 

De fapt, Ottocar a căzut, nu prin lovitura dată de Rudolf 
cu forţele sale pentru atingerea unui scop care să-i fie propriu, 
ci prin ridicarea împotriva lui a tuturor puterilor care nu voiau, 
într'o vreme când instinctul naţianal se îndrepta asupra reali- 
tăţilor teritoriale pentru a crea noii factori de istorie univer- 
sală, să se piardă nici autorităţile universale, idealismul fără 
sprijin în situaţii şi fără manifestații în fapte, și nici fărămi- 
tata viaţă locală, care ieşise din împleticirea drepturilor feudale. 

Contra lui au fost chiar seniorii lui boemi, cari, cu toată 
înfiltraţia cavalerilor parveniţi ai rasei germane, se ţineau, ca 
Vitcovicii, Romovii, familia Lipa, de vechiul fond slav răsărit 
din mijlocul «democraţiei» originare a  «jupelor» -ţinuturi. 
Dacă nu toţi au desertat din oastea care era să fie strivită la 
Marchegg şi din jurul aceluia care era să fie cules dintre morţi, | 
la cea mai mare parte dintre aceşti puternici ai regatului n'a 
fost decât acea îndeplinire formală, fără suflet, a datoriei, care 
e mai rea decât trădarea făţişă, cu toate riscurile şi primej- 
diile ei. 

De jur împrejur, vecinii, ameninţaţi în existenţa lor sau 
măcar scăzuţi ca prestigiu, voiau să fie doborit acela cars se 
ridicase mai sus de toţi. Şi regele Ungariei, care gustase ană- 
răciunea înfrângerii la Kressenbrunn, unde, alături de Pece- 
negi şi Cumani, au luptat şi «Valahii» noștri ardeleni pentru o 
causă pierdută, şi care-nu fusese mai norocos nici în a doua 
ofensivă. $i principii silesieni, poloni, asupra cărora se întin- 
dea vasta umbră, ucigaşă pentru orice independenţă politică, a 
acestei coroane regale. Și nobilimea Austriei şi a provinciilor 

pe care el le unise cu dânsa, până'la acea depărtată Carintie, 
de unde ambiția prinţului german Filip era să râvnească Boe- 
mia însăşi. Şi Scaunul de Salzburg, vechiu izvor bisericesc al 
«Austriei». Şi, în sfârşit, Ascanianul din Marca Brandenbur- 
: gului, 'Otto-cel-Lung, care mai târziu era să încerce, prin tutela 
sa asupra urmaşului nevrâstnie al lui Ottocar, să atace rega- 
litatea slavă de la hotarul său răsăritean, piedecă pentru orice 
expansiune, în izvoarele înseși ale puterii sale. 

Era ceva germanic în acest asalt al tuturor dușmăniilor 
şi. al tuturor trădărilor? De şi Ottocar era învinuit de ai săi 
că sprijină prea mult interesele germane, că umple ţara de 
străini din acest Apus, pe cari-i satură şi-i copleşeşte cu ono- 
ruri, nu se poate tăgădui o instinctivă pornire a energiei ger- 
mane în creştere contra rivalului pe care-l avea ca zăgaz înnain- 
loc să plece de la Rudolf de 
Habsburg, i-a fost numai impusă lui- de principii Imperiului, 


a 


tea ei. Dar această pornire, în 


cari-l aleseseră tocmai pentru o misiune de recuperare, şi nu- 
mai, pentru aceasta. 

Predecesoirul lui, Englesul Ricard, care ajunsese la si- 
tuaţia imperială pentru aceleaşi motive de lipsă a unor pose- 
siuni în Germania şi de slăbiciune personală, făcuse din Ottoear, 
cu deplina voie a acestuia, care nu se putea gândi să iasă vre- 
odată de supt autoritatea sacră, consfinţită de veacuri, a Im- 
periului, un vasal al coroanei împărăteşti pentru Austria, şi 
Stiria, ţări «ajunse libere şi căzute de drept în mânile Impăra- 
tului şi ale Imperiului». E întăia ivire în scris a doctrinei că- 

reia îi va cădea ca jertfă mândrul rege boem (9 August 1262). 

Conform cu dânsa, la alegerea Habsburgului, i se dă aces- 
tuia mandatul imperativ, exclusiv, de a restitui Imperiul în 
vechile hotare de autoritate, dacă nu de stăpânire, — ceia ce 
avea mai puţin preţ. El nu va mai îngădui ca «bunurile impe- 
riale» (imperialia bona) să rămâie înstrăinate. Peste puţin, o 
dietă imperială aminteşte alesului această misiune esenţială, 
aproape exclusivă, şi markgraful de Niirnberg, Frederic, merge 


36 


să facă însuşi somaţia de evacuare sau de supunere aceluia care 
încălcase prin cucerirea sa şi aspiraţiile sale de independenţă 
pământuri pe care n'avea calitatea să şi le însuşească, făcând 
din ele un patrimoniu. In timp de un an, Ottocar trebuia să 
deie satisfacţie acelor cari-l urmăriau cu aceste revendicaţii ale 
lor, «principilor». 

De fapt, regele slav Sa și supus. La 1276 el părăseşte 
astfel, ca suveran, Austria, Stiria, Carintia, Carniola, terito- 
riul vendie şi câteva localităţi disputate, ca să le recapete nu- 
mai în solemna formă a omagiului către regele Romanilor, ba 
chiar Boemia și Moravia ele înseși, a căror dependenţă. faţă de 
Imperiu reieșia din cele trei conferiri ale coroanei regale, ca 
și din plata tributului, din acordarea ajutorului de oaste pe 
toate drumurile ambiţiei Cesarilor mai vechi. Jurământul se 
şi făcu înnaintea tuturora, cel mai mândru cap de rege ple- 
cându-se înnaintea maiestăţii imepriale, la 26 Novembre din 
acest an. O convenţie de moştenire reciprocă, — în puterea 
căreia mai târziu Rudolf, fiul Impăratului, luă pe Agnes, fiica 
lui Ottocar, al cărui fiu, Venceslas, fu soţul principesei habsbur- 
gice Guta, — se încheie între Casa de Boemia şi aceia care era 
să fie în curând «Casa de Austria». Dar certe mărunte pentru 
anume localităţi de hotare aprinseră focul din nou. 

Căci «principii» cari mai mult decât regele Romanilor re- 
presintau Imperiul voiau peirea Boemului. Şi mai voia cineva, 

cela care singur putea să-l sprijine împotriva. oricării duş- 
mănii şi să-i dea biruinţa: Sfântul Părinte. 


După așa de lungi şi de învierșunate lupte între Impărat, 
urmaş al lui Carol-cel-Mare, şi Papă, ecmtinuator în Roma al 
Sfântului Petru, aceste două supreme autorităţi internaţionale 
şi supra-naţionale înţeleseseră. că noile realităţi moderne care 
răsăriau în zare, pe base teritoriale şi cu suflet naţional, le 
ameninţă de o potrivă. Nicolae al III-lea prevedea ce era să i se 
întâmple, peste mai puţin de treizeci de ani, lui Bonifaciu al 

VIII-lea, insultat în refugiul său de la Anagni de trimeșii înnar- 
maţi ai rebelului rege frances Filip-cel-Frumos, când el aruncă 
excomunicaţia asupra lui Ottocar, dușmanul Ungariei sale apo- 
stolice. Şi, în bătălia hotăritoare, cuvântul de ordine în armata 
Regelui Romanilor mavea nimic habsburgic sau german; el 
suna aşa: «Christus, Roma». 


Totuşi Boemia nu era lovită în principiul ei de viaţă prin 
marea înfrângere şi pierderea genialului si conducător. 

Activitatea ei era să se menţie, şi anume pe același drum, 
în aceiași direcţie. Numai dispariţia Pşemâslizilor putea să îm- 
piedece această desvoltare, cum, în evul mediu, Statele se pot 
despărţi cu greu, pentru a trăi mai departe, de mormântul di- 
nastiilor care le-au creat. 

După lunga lui minoritate, tulburată de certe lăuntrice 
și umilită, ameninţată de necontenitul amestec al străinătăţii, 
pe care o represintă însuși tutorul brandenburgic, Venceslas 
al II-lea, care purta, ca un semn al misiunii lui, numele vechiu- 
lui Sfânt, întemeietor al Boemiei morale, întreprinde supunerea 
Silesiei, silind la o recunoaştere pe unul din cei mai însemnați 
duci cari-şi împărţiau stăpânirea asupra ei, pe Casimir de 
Oppeln (1290). In anul următor chiar, el se amesteca în Polonia, 
a cării reconstituire erau s'o încerce Psemâsl de Poznan, care 
şi în nume arată, ca și în situaţia lui apuseană, puternica legă- 
tură cu Boemia, Lesco cel Negru din Cracovia, Sandomir și 
Sieradz, și fratele său din Cuiavia, Vladislav Piticul, «cel de-un 
cot», Lokietek. E recunoscut el însuşi duce de Cracovia şi de San- 
domir. Dar nu se opreşte aici şi, după ce va lua în căsătorie pe 
Elisabeta, moștenitoarea zisului Pşemâsl, el se va putea înco- 
rona la Gnezno, ca vechiul său înaintaş Boleslau, în calitate 
de rege polon. 


Având la Nord Pomerania, lângă «Craloveţul» lui Ottocar, 
ba chiar şi insula Rügen, complect asigurat astfel de spre ten- 

„_dinţele de agresiune brandenburgice, el își vede oferită, la 
1301, coroana Ungariei. 

Arpadienii se stânseseră aici cu Andrei al III-lea, un aliat 
al Casei de Habsburg. Un candidat bavares, Otto, reprezintant., 
al expansiunii germanice, era să se înfăţișeze, având și el 
izbânda sa de o clipă. Deocamdată însă alesul Statelor ungu- 
reşti a fost regele boem, căci mama lui, Cunigunda, era ne- 
poata lui Bela al IV-lea. Venceslas n'a primit el însuşi, dar a 
trimes în locul său şi şi-a impus la momentul necesar fiul 
cu același nume, care, ca rege al Ungariei, a fost trecătorul 
Ladislau al V-lea. 

Cu aceasta însă se atingeau încă odată drepturile papali- 
tăţii în creaţiunea ei răsăriteană. Ungaria era feuda, de toţi 
recunoscută și lipsită de orice caracter naţional, a papalității. 
Aceasta-şi avea şi un candidat italian, coborîndu-se şi el din 
Arpadieni, fiul reginei de Neapole, din Casa de Anjou, care 
fusese adusă de Inocențiu al IV-lea în Italia, tânărul Carol- 
Robert. Şi asupra Poloniei însă, Roma ridica pretenţii, şi, când, 
la capătul unei lungi lupte, Vladislav Lokietek va fi rege al 
acestei ţări, la 1220, coroana va fi de donaţiune apostolică şi 
ea, titlul noului stăpânitor fiind: «din mila Sfântului Scaun». 

Astfel, de la început, contra Boemiei, revenită la misiunea 
ei istorică, «austriacă», se ridică șeful spiritual al lumii creş- 
tine, pretinzând formal ca Venceslas să-şi părăsească drep- 
turile din nou câştigate. Şi, mai tărziu, Bonifaciu al VIII-lea, el 
însuși se va înţelege cu Albert de Austria, ajuns în sfârşit rege 
al Romanilor ca şi tatăl său, pentru ca, în 1304, acesta, în ciuda 
învoielilor de familie, să atace Boemia refăcută, cu armele pu- 
terii sale lumești. 


Moartea fiului biruitor şi norocos al lui Ottocar al II-lea 
făcu loc unui al treilea Venceslas, ale cărui zile erau să fie 
curmate înnainte de vreme de sabia unui Turingian, la 1306, 


39, 


după un singur an de stăpânire, care-i ajunse însă pentru a 
ceda lui Albert Misnia, şi ţinutul Eger, reclamat însă la 1276. 
Acela care fusese rege al Ungariei a fost abia rege în Boemia 
“dreptei sale moşteniri. 

O îndoită încercare germană se făcu pentru a se căpăta 
posesiunile strânse cu atâta simţ politie de Pșemâslizi. De o 
parte se înfăţişează, — și e ales, —Rudolf, fiul lui Albert de 
Austria; de alta, — şi e ales şi dânsul—, principele carintian, 
de pură rasă teutonică, Henric, soț însă al princesei cehe, Ana. 
Şi ar trebui să pomenim şi pe acel Ioan, fiul lui Rudolf şi ne- 
potul de fiu al biruitorului de la Marchegg, care însă, prin 
mama sa, Agnes, era nepotul de fiică al marelui învins şi care-și 
va răsbuna pentru nesprijinirea lui prin crima care puse capăt 

“zilelor noului rege al Romanilor, unchiul său. 

„Boemia nu voi, instinctiv, pe niciunul din aceşti concurenţi 
cari puteau aduce o şi mai puternică germanisare în castele, în 
oraşe şi în scaunele episcopale. Ea oferi mâna principesei Eli- 
sabeta, fiica lui Venceslas al II-lea, lui Ican de Luxemburg, fiul 
noului Impărat, anti-austriac, Henric al VII-lea, şi acesta, încă 
foarte tânăr, se grăbi să alerge pentru a primi o nevastă şi o 
coroană, din cele mai frumoase ale creştinătăţii. 


Casa de Luxemburg reprezintă, în originile ei renane, 
ca şi în creşterea membrilor ei, în gusturile şi tendinţele aces- 
tora, nu numai oposiția, absolută, față de Habsburgi, dar și 
antagonismul moii expansiuni francese fată de expansiunea, man, 
veche, a germanismului, măcar în domeniul politic și în cel cul- 
tural. In noul veac al XIV-lea, care e întreg un triumf al 
cavaleriei francese, întreprinzătoare și gata de sacrificii, ei sânt 
unul din factorii de căpetenie ai acestei porniri către supre- 
maţie în Europa şi în lume. 

Toan însuşi va fi în Boemia, chiar când, mai tărziu, se va 
întoarce cu oarecare iubire către supușii săi de aici, un străin. 

Mărită pe sora sa Maria cu Carol al IV-lea, regele Franciei, 
fiu al lui Filip-cel-Frumos, şi fiica lui, Guta sau Iuta, va lua 
pe acel moştenitor al tronului frances care va fi nenorocitul 
rege viteaz Ioan-cel-Bun, prinsul Englesilor la Poitiers. Intăia 
soţie a viitorului rege Carol al IV-lea. fiul lui Ioan, va fi Blan- 
che de Valois. Lauda cea mai frumoasă a lui loan o culegem 
din cântecele poetului frances al isprăvilor cavaleriei contem- 
porane, Guillaume de Machaut. Şi cronicarul fermecat al ace- 
loraşi isprăvi, Froissart, ni va da una din cele mai frumoase 
pagini ale sale pentru -a-ni spune cum a căzut, la Crécy, într'o 
zi fără noroc, regele orb al depărtatei Boemii, legat de tova- 
răşii, meniţi şi ei unei morţi sigure, cu cari încercase un ultim 
şi desperat asalt. Devisa lui, păstrată, cu cele trei pene de struţ, 
în armele prinților de Wales, urmași ai biruitorului engles, 
poartă cele două cuvinte germane: «Ich dien», «servesc», adecă: 
«pănă la capăt rămân credincios datoriei de cavaler»; sensul 
acestei devise e însă un sens absolut frances. 

Astfel, loan a fost şi acasă același «bun cavaler» ca şi în 
acele îndepărtate lupte pentru onoare şi glorie. A cedat bucu- 
ros, în strălucitoarea întâlnire de regi din 1335, drepturile sale 
asupra Poloniei, care avea acum alt rege, pe Casimir, destoini- 
cul fiu al lui Vladislav Lokietek, şi s'a mulțămit cu deplina re- 
cunoaştere a drepturilor sale asupra Sileziei, câștigată prin 
omagii feudale în 1327. Ceia ce nu l-a împiedecat mai tărziu 
de a trage o raită până la Cracovia, fără a urmări însă vre-o 
cucerire. A cedat Cavalerilor Teutoni, cari luptau pentru ace- 
laşi scop, Pomerania. Contra păgânilor din Lituania, cari ame- 
ninţau să ieie locul principilor ruşi și ai regilor poloni în păr- 
tile galiţiene şi podolene, el a întreprins expediţii, de pe urma 
cărora și-a pierdut vederea. Dar acestea nu sânt decât alte ma- 
nifestări ale aceluiaşi spirit frances. 

Fiul lui, Carol al IV-lea (—1378), nu era mai puţin iniţiat 
în normele cavaleriei, ca unul ce fusese crescut în Paris şi în- 

surat cu acea Francesă, de care-şi amintia la bătrâneţă, într'un 
ultim drum la Paris, când plânse aşa de mult la vederea prin- 
cesei Isabela, sora reginei Blanche, de nu se putură înțelege 
la această d'intăiu întrevedere. Cu seniorul de Bourbon mergea 
în expedițiile lui. Aceluia care a întrebuințat la clădirile sale 
pe Mathieu d'Arras nu-i lipsia iubirea pentru arta francesă. 
Regele Romanilor, — căci el căpătase, contra lui Ludovic de Ba- 
varia, coroana purtată pănă atunci de doi Habsburgi și recla- 
mată de al treilea, Frederic, — a ţinut să adauge la coroana 
sa lombardă, romană, la coroana de moştenire a Boemiei, co- 
roana, curăţită de o veche rugină, a regatului de Arles, de 
Arelat, rămășiță, ocupată în mare parte de regii Franciei, a 
Burgundiei francese. 


Dar cu Carol, care a fost ctitorul Pragei monumentale, 
ziditorul cetățuii Hradşinului, deschizătorul străzilor largi, fun- 
datorul marelui pod pe Elba, creatorul Universităţii caroline, 
descoperitorul apelor din Carlsbad, îi revenia altă misiune de- 
cât a cavalerului în căutarea de luptă și de faimă. Pentru Ger- 
mania, unde a câştigat familiei sale, care n'a știut să o păs- 
treze, marea feudă a Brandenburgului, el a fost un rău Impă- 
rat, pe care-l urmărește critica istoricilor Imperiului. In cali- 
tatea sa de întemeietor al vieţii naţionale boeme, căreia i-a 
fixat basele si i-a tras contururile, el e pregătitorul erei mo- 
derne în această ţară. Erei naţionale, căci, îndemnând pe regele 
sârb Ştefan Duşan la catolicism, el îi va vorbi, în memorabila 
scrisoare din 19 Februar 1355, de «tovărăşia nobilei limbi 
slave»: eiusdem nobilis slavici idiomatis participatio. Şi urmaşul 
lui Venceslas (—1419) cel beţiv și incapabil, dușmănit, întem- 
niţat, liberat, trecând, el şi rudele sale Jobst, Procopiu, de la 
cele mai mari pretenţii la cea mai adâncă umilinţă, e, în toate 
faptele şi scăpătările lui, totuşi un rege ceh, — de şi nu unul 
dintre cei mai buni ce se puteau dori. 

Cu aceasta însă misiunea austriacă a Boemiei a încetat, 
— şi anume odată cu suirea pe tron a Casei de Luxemburg. 
Ea a trecut asupra Ungariei nouă a dinastiei lui Carol-Robert. 


‘Francesi şi aceştia, buni şi adevăraţi Francesi, neavând 
nicio preocupaţie naţională maghiară şi nicio deosebită iubire 
pentru Ungaria pe care li-o încredințase Papa. Ca şi contem- 
poranii lor din Paris şi de la Praga, întemeietorul dinastiei şi 
fiul lui, singurul lui urmaş, Ludovic, Ludovic-cel-Mare pen- 
tru istoriografia ungară, au gustul aventurilor, plăcerea riscu- 
rilor, setea petrecerilor şi pasiunea fundațiilor strălucitoare. 
Ludovic a întrebuințat atâtea din forţele sale pentru a răsbuna 
la Neapole moartea fratelui său Andrei și pentru a disputa 
Dalmația Veneţienilor. Ceva, mai puternic, dacă nu decât voinţa, 
măcar decât interesul lor, i-a chemat totdeauna în Apusul, de 
unde nicicdată nu sau despărțit cu inima. Şi ei sânt dintre 
represintanţii acelei răpezi, trecătoare supremaţii francese în 
Europa orientală şi în părţile de Asie legate de dânsa, care e 
marele fenomen de istorie universală al secolului al XIV-lea. 

Dar, în deosebire de membrii Casei de Luxemburg, ei 
nu pierd din vedere o singură clipă misiunea apostolică a rega- 
lităţii lor. De aceia Carol-Robert va căuta, ca mandatar apo- 
stolic, nu ca misionar al maghiarismului, în «vizuina» lui din 
Argeş pe «păstorul oilor sale», pe Basarab Voevodul, care nu 
se lăsă «prins de barbă», ci-i distruse strălucitele oşti, în Car- 
paţi, la 1330. De aceia Ludovic se încurcă și el, la Severin, ca 
şi pe cursul Ialomiţei, unde ai lui întâmpinară biruitoarea îm- 
potrivire a pârcălabului Dragomir, în lupta cu Alexandru, fiul 
lui Basarab, şi cu Vladislav-Vlaicu, fiul lui Alexandru. De aceia 
încercă el să oprească în văile de Nord ale Carpaţilor românești 
întemeierea unei Moldove de pribegi maramurăşeni. 

» Şi, în urmărirea aceloraşi scopuri, îşi va supune el Bosnia, 
unde va impune, şi ca soţ al moștenitoarei acestei ţări, pe 

Banii supuşi autorităţii sale. Ca un căpitan de cruciată va în- 
_ treprinde, fără folos, convertirea lui Duşan Sârbul, a cărui 
nație, a cărui limbă nu-l interesează ca pe vecinul din Praga, 
şi va cuceri, o clipă, în sfărâmarea Bulgariei Asăneștilor, Vidi- 
nul cu părţile vecine. Visul cel mare în aceste părți i-a fost să 
=- reînoiască în folosul lui, cu binecuvântarea Papilor francesi de 
la Avignon, Impărăţia latină creată la Constantinopol de cru- 
ciaţii de la începutul veacului al XIII-lea. 

In Nord, el va curăţi de Tatari șesurile -unde se va în- 
temeia apoi, contra voinţii lui, principatul moldovenesc al Ro- 
mânilor. Va ataca pe păgânii lituanieni. Dar, mai ales, ca fiu 
al Elisabetei, moştenitoarea tatălui ei, Vladislav Lokietek, şi 
a fratelui ei, Casimir, el va stăpâni, prin mama sa, prin dele- 
gaţii săi, întreaga Polonie, al cării al treilea rege a fost, până 
la sfârșitul zilelor sale (1382). 

In Polonia i-a urmat fiica sa Hedviga, măritată cu Li- 
tuanul Iagiello, care ajunse cu acest prilej creştinul- Vladislav. 
Maria, fiica mai mare, aduse prin căsătoria ei pe Sigismund 
de Luxemburg, fiul lui Carci al IV-lea şi pănă atunci markgraf 
de Brandenburg, în stăpânirea Ungariei, şi noul rege putu să 
_rămâie, înfrângând competiţiunea, în Dalmația, a unui nou Na- 
poletan, regele Ladislas, precum şi, la Dunăre, revolta, o clipă 
biruitoare, a baronilor maghiari. 

Aproape o jumătate de veac a ţinut domnia acestui străin, 
rămas până la sfârşit fără niciun interes pentru ţara soţiei sale. 
Sufletul lui Ioan de Luxemburg părea că trăieşte în el, de şi 
fără virtuțile de credinţă, de devotament, de sete pentru jertfă 
ale aceluia. care fusese, după însăşi declaraţia regelui engles 
Eduard al III-lea pe câmpul de luptă al ultimei lui suferinţe, 
modelul cavalerilor vremii sale. O ambiţie nestânsă, un ne- 
astâmpăr pe care nimic nu-l putea înfrânge și care-l arunca 
necontenit de la un capăt al Europei la altul, făcând drumuri” 
de încoronare la Roma, revendicând drepturi în Franţa, presi- 

dând sinoadele de reformă ale Bisericii în Sviţera, au fost restul 
nesigur și nenorocirea finală a vieţii lui. Fără a fi un rege mo- 
dern, pe un singur teritoriu. pentru scopurile unui singur neam, 
el a părăsit cu totul misiunea sa de luptă în Răsărit, unde n'a 
apărut, dincoace de munţi, decât pentru călătorii mai pompoase 
decât utile, ca arbitru între pretendenţii munteni, ca pedepsitor 
al Moldovei în revoltă, ca apărător în treacăt al graniței dună- 
rene contra Turcilor. Mai curând delega pentru această sarcină 
pe Domnii ncștri, ca: pe al doilea Dan, ca pe Vlad Dracul, ori 
pe Cavalerii Teutoni, pe cari i-a adus în Ardeal, i-a instalat al 
Severin şi voia să-i aşeze, ca păzitori și, întâmplător, duşmani 
ai Moldovei nesigure, la Chilia. Fără această politică a lui, ne- 
contenit risipită, care-l lua de unde era indispensabil pentru a-l 
mâna unde putea să încurce, cucerirea osmană nu sar fi făcut 
măcar aşa de răpede și de ușor. 

Când, după moartea lui (1437), primejdia turcească s'a 
făcut mai amenințătoare decât oricând, — Bosnia, Serbia va- 
sale dispărând pe încetul înaintea progreselor metodice ale Sul- 
tanilor,—Alkert de Austria, care luase pe fiica lui Sigismund şi a 
Mariei, singurul lor copil, alergă să apere hotarul, pentru a peri 
de boală în cea d'intăiu expediţie turcească a lui (1439). Moş- 
tenitorul lui trebuia să fie copilul care nu se născuse încă şi 
care a fost Ladislau Postumul, plăpândă și trândavă fiinţă fără 
personalitate şi iniţiativă. Iar, când, în cursul lungii minorităţi 
a acestuia, se puse la cale pentru o supremă resistență unirea 
Coroanei ungureşti cu Coroana Poloniei în persoana lui Vla- 
dislav, regele acestei din urmă ţări, ca fiu al lui Iagiello, acesta 
peri în catastrofa de la Varna (1444). 

Pentru Ungaria ca şi pentru Boemia venise vremea în 
care populaţiile băștinașe, trezite la conştiinţa intereselor lor, 
erau să ieie asupră-li misiunea istorică ce li revenia. 


Şi, în acest timp, unde e Austria Habsburgilor? Pe acest 
pământ de luptă contra shismaticilor şi păgânilor, de cucerire 

pentru catolicismul roman și pentru cultura latină a Apusului, 
care e oare misiunea pe care o îndeplinesc ei? 

Fermecaţi de ispita coroanei imperiale, pe care de la ne- 
reuşita încercare a lui Rudolf al IV-lea până la alegerea lui 


Albert, — mai mult ca succesor al lui Sigismund decât ca de- 
țţinător al drepturilor Casei sale, — n'o capătă nimeni dintre 


dânșii, preocupaţi de interesele lor din Sviţera, unde și Albert 
luptase, iar Leopold al IV-lea va fi ucis de ţăranii îndărătnici 
în apărarea libertăţii lor tradiţionale, aceşti Habsburgi, lipsiţi 
de simţul solidarităţii dinastice măcar, ci, din potrivă, desbinaţi 
prin preocupaţii egoiste, se mărgenese a prinde câteva, moşte- 
niri care li se oferă de la sine. 

Tirolul, veche feudă a Bisericii episcopale din Trento (Tri- 
dent, nemţeşte Trient), căpătase, în 1286, Carintia, — dată de 
Rudolf de Habsburg însuşi unui ajutător contra lui Ottocar al 
II-lea, contele Meinhard. Din neamul acestuia se, ridică, două- 
zeci de ani mai târziu, ca să ceară coroana Boemiei, la care 
wa renunțat niciodată, ducele Henric. Moştenitoarea acestuia, 
Margareta «cu gura-pungă», Maultasche, a fost măritată cu 
Ioan-Henrie, fiul celui d'intăiu rege boem din Casa de Luxem- 
burg, dar ea ceru peste câtva timp despărţirea de un soţ care 
o brutalisa fără să poată da un moştenitor noii formaţiuni po- 
litice. Cu toată împotrivirea canonică a Papei, ea luă pe un al 
doilea soț, care se hotărî cu greu la acest pas; fiul însuși al Im- 
păratului Ludovic de Bavaria. Moştenitorul nu lipsi data acea- 
sta, dar tânărul Meinhard se stânse după ce abia luase puterea. 
Incă din 1330, prin pactul de la Hagenau, Carintia devenise a 
Habsburgilor; la 1363 Margareta, care nu se pricepea să câr- 
muiască, fu silită a li ceda şi Tirolul, iar spre mai bună sigu- 


ranţă ea fu adusă la Viena, unde stătu până la sfârşitul zile- 
lor ei. 


La 1374 contele Albert de Gorizia-Gorz lăsa o moștenire 
în care se cuprindea şi Istria. Dar o încercare de a se adăugi la 

noua Austrie şi Triestul, care, de la 1202 încă, era în depen- 
denţă de Veneţia și care se revoltase în 1369, nu izbuti: abia în 
1467 el era să între îri complexul posesiunilor austriace. 

«Statul austriac», sau mai bine provinciile ereditare ale 
acelora cari se numiau «principii din Casa de Austria» (princi- 
pes domus Austriae), exista acuma. Rudolf al IV-lea (1358-65), 
urmaşul «regelui roman» Frederic-cel-Frumos şi al lui Albert 
al II-lea (1336—58), îşi zise, neputând căpăta aceiaşi Coroană, ` 
măcar «arhiduce palatin», titlu cu care nu-l împodobise nimeni, 
și el iscodi un «privilegiu mare» (privilegium maius), prin care 
«Austria» lui căpăta o situaţie excepţională în Imperiu, ca or- 
ganism independent. 

Dar puterea era de fapt a «Statelor», nobili şi oraşe, Viena 
fiind chiar aproape de sine stătătoare. Şi, în sfârșit, de la 1379 
înainte, «Casa» se împarte în două ramuri, dintre care a Alber- 
tinilor, care duce la regele Romanilor şi al Ungariei Albert 
(prin Albert al III-lea, ucis în luptă în Boemia, şi al IV-lea), ` 
are provinciile din Răsărit, pe când cele din Apus, în Stiria, 
Carintia, Tirol, ca şi în Suabia, în Sviţera şi în Alsacia, aparţin 
Leopoldinilor, cari încep cu Leopold al III-lea, Piosul, tatăl ce- 
lui, cu acelaşi nume, care a perit, după aventuri sviţeriene, la 
Sempach (1386). Din această de pe urmă ramură, împărţită şi 
ea, în Tirol-Sviţera-Alsacia și în Stiria (a lui Ernest cel de Fier, 
de la 1406), va răsări apoi urmașul lui Albert, Impăratul Fre- 
deric, fiu al acelui Ernest, dar mai puţin «de fier» decât dânsul. . 

In asemenea împrejurări, se poate vorbi de o misiune aus- 
triacă în Orient, de pregătirea ei chiar? Cum vom vedea, dacă 
urmașii lui Frederic, — al III-lea ca Impărat, — vor căpăta moş- 
tenirea Austriei slave şi maghiare, aceasta se va datori, mai 
mult ca oricui, — 'Tureilor. 


V 


REGALITÄȚILE NAȚIONALE ȘI OPERA LOR. 

Incă din vremea lui Carol al IV-lea, o viaţă naţională, 
realistă, modernă, se închiagă în Boemia contra amintirilor şi 
principiilor evului mediu, atunci când şovăitoarea Austrie des- . 
binată a Habsburgilor, neputând servi unui ideal modern, nu 
rămânea măcar credincioasă datinelor medievale. 

Această nouă viaţă, care va încălca şi în vecini toate te- 
renurile, e a husitismului, a marii mişcări de reformă religioasă, 
cu felurite şi însemnate consecinţe, pe care contemporanii, întru 
cât n'o considerau ca o simplă «eresie» trecătoare, o calificau, 
în total sau în anume forme ale ei, de «viklefie», de «picardism» 
sau «begardism» (după o mişcare din regiunile flamande). 

De obiceiu ea se studiază în afară de cadrul acela de isto- 
rie universală care singur o poate face înţeleasă. Ca să se ajungă 
la Ioan Hus se urmăresc toţi predicatorii, mai mult sau mai 
puţin revoluționari şi populari, cari se întâmpină în Boemia de 
pe la jumătatea veacului al XIV-lea. Se vorbeşte astfel, pe rând, 
de Conrad Waldhausen, German, propovăduind latineşte despre 
abuzurile clerului, bogat şi autoritar, unui auditoriu de burghesi 
din Praga, de un Milici de Kremsier, Ceh, întrebuinţând limba 
vulgară pentru, a trezi simţiri şi speranţe nouă în inima mulți- 
milor îngrămădite în jurul acestui «fiu şi icoană a lui Isus Hris- 

tos» (filius et imago domini Ihesu Cristi), de la care nimeni nu 
ieşia fără mingtiere (nullusque non consolatus ab eo recedebai ). 
Apoi se arată activitatea lui Matthias de Janow, care pune mai 
presus de orice tradiţie bisericească Biblia, «prietenă şi logod- 
nică, ba chiar mamă» (amicam et sponsam, imo matrem ), de 
care nu s'a despărţit niciodată, restul fiind «închipuiri», a acestui 
Matthias de Janow, care, cel d'intâiu, în nevoia necontenitei co- 
muniuni cu Dumnezeu, fără amestecul vre unei mijlociri, cerea 
să se îngăduie simplului mirean împărtășenia cât de deasă, - 
chiar zilnică (manduoatio quotidiana vel crebra), și anume supt 
amândouă «speciile», cu pânea ca şi cu vinul, şi-şi râdea de ido- 
latria cultului moaştelor. Mai înşirând vre-o două nume, se 
ajunge astfel la Hus însuși, cărturar, produs al Universităţii, 
„duhovnic al reginei Sofia, a lui Venceslas, şi la tovarășul lui 
de mucenicie, Ieronim de Praga. Se înfăţişează progresul doc- 
trinei sau mai curând, — căci aceasta are importanţă, — forma- 
rea caracterului de fier al «magistrului» Ioan, de când, în 1403, 
refusa să se unească și el la osânda proposiţiilor «eresiarhului» 
englez Wiclef, până ce, după conflictul pentru «glasuri», pentru 
voturi, la Universitate, cu Cehii, Germanii părăsiră, în 1409, 
fundaţiunea lui Carol al IV-lea. E urmărit până la exil, la exco- 
municare, la presintarea, cu salv-eonduct, înaintea unui Conciliu 
de «pace bisericească», a cărui sentinţă a trimes la rug pe rătă- 
citul care, în loc să renege, se învierşuna să explice (1415). 
Câteva luni mai târziu, aceiaşi soartă, — şi tot pentru că el o 
voise, — era s'o aibă Ieronim de Praga. Celui d'intâiu i se inter- 
zisese a privi în clipa morţii răsăritul, unde se iviau prin fapta 
lui zorii naţiunii din care făcea parte, iar cel de al doilea ceru 
ca focul să i se aprindă în faţă. 
Cum s'a putut ajunge însă de la discuții teologice asupra 
cuminecării într'o singură «specie» sau în două, «utracviste» 
deci, la o mare mişcare populară şi naţională, care a trecut şi 
graniţile până departe, având neaşteptate urmări, aceasta 
nu se lămureşte decât în legătură cu alte mișcări, de aiurea? 

Carol al IV-lea, regele de simpatii francese ca şi ale tată- 
lui său, crease o Universitate care nu era îndreptată, ca aceia 
din Viena, a Habsburgilor, după un model german, cel mai apro- 
_ piat fiind înalta şcoală din Leipzig, ci după marea şi vechea 
fundaţie din Paris a regiior Franciei. Legăturile între «studiul» 
din Praga şi cel după care se îndreptase Impăratul au rămas 
totdeauna foarte strânse. Cehul Adalbert Ranco de Ericino a 
fost doar rector al Universităţii pariziene (1355). Matthias de 
Janow, ea şi arhiepiscopul viitor din Praga, loan de Jenstein, 
își făcuseră învăţătura acolo. Şi, de oare ce între Franţa și An- 
glia exista încă vechea comunitate culturală a evului mediu, 
câte unul, ca Ieronim de Praga, mergea şi la Oxford, ai cărui 
profesori erau priviţi ca având dreptul, ca și cei din Paris, de 
a li se întrebuința «caietele» la înalta școală din Boemia. Căsă- 
toria regelui engles “cu principesa boemă Ana, care a în- 
demnat pe poetul Chaucer să cânte şi această depărtata lume 
răsăriteană, făcea şi mai strânse asemenea relaţii. i 

In Paris însă, a doua jumătate a veacului al XIV-lea e 
absolut revoluţionară față de acea Biserică romană care se 
înjosise prin strămutarea la Avignon, de unde se vedeau mai 
bine intrigile şi scandalurile, prin refusul de a rămânea la 
Roma, unde o dusese, la sfârşitul păstoriei sale, Urban al V-lea 
şi, în sfârşit, prin despărţirea ei în două, — un Papă «frances» 
şi un Papă «italian» —, ceva mai târziu, când se deschide ruşi- 
noasa eră a marii shisme din Apus. Clerici de o mare valoare 
şi autoritate, ieşiţi din Universitatea francesă, un Gerson, un 
Pierre A Ailly, mireni ca Phillipe de Mézières, cancelariul Ci- 
prului şi ermitul de la Celestini, ridică glasul împotriva abusu- 
rilor, a luxului, a simoniei, a desordinilor continue din partea 
Ordinelor cerşitoare, miliţie a Papei, şi reclamă tot odată uni- 
ficarea Bisericii sfâşiate şi purificarea ei printr'un sinod ecu- 
menic, printr'un «Conciliu general». Şi mireni ar fi luat parte 
la această adunare, şi, în acelaşi timp, prin «Imitaţia lui Isus 
N. IORGA 4 

Hristos», care se pare a fi datorită lui Toma de Kempis, se 
îngăduia acestora o împărtăşire directă, spontanee, în afară 
de Biserică, fără formele cultului și mijlocirea clerului, cu di- 
vinitatea, în persoana umanisată a Mântuitorului. Şi acest 
curent cuprinsese şi cercurile cugetătoare din Anglia, unde Ioan 
Wiclef e şi el un partisan, ca și Francesii contemporani, ca și 
«frăţiorii», fraticelli, ai blândului Sfânt Francise de Assisi, ai 
vechii pastorale creştine, de sărăcie şi umilinţă, în afară de 
punctele de doctrină pentru care în Boemia s'a vărsat atâta 
sânge. 

Iată, prin urmare, originea, originea compiectă a mişcării 
husite, care face parte deci şi ea din complexul de înrâuriri 
francese ale veacului al XIV-lea. Şi putem adăugi că Franţa 
lui Ioan-cel-Bun şi a lui Carol al V-lea cunoscuse şi mișcările 
ţărăneşti ale jacgueriei şi tulburările de craşe care dădură 
Parisul un timp în mâna lui Etienne Marcel, iar, mai departe 
în cursul războiului de o sută de ani, în puterea, capabilă de 
orice violență, a măcelavului Caboche. Toate fenomene care 
se vor repeta în Boemia, după supliciul lui Hus, când masele 
populare se ridicară cerând dreptate și ispășire. 


Mişcarea, dușmană a beneficiilor eclesiastice, a bisericilor 
luxoase, pe care caută a le înlocui prin fanatice adunări supt 
cerul liber, în care predică oricine, — unii permiteau aceasta şi 
femeilor —, are însă un vădit caracter naţional. O simt aceasta 
membrii germani ai Universităţii din Praga, cari pleacă în cor- 
pore la 1409, o simt minerii saxoni de la Kuttenberg sau 
Kutna-Hora, o simt şi Husiţii, cari atribue aprinsa dușmănie a 
acestora deosebirii şi limbă (ex nudo linguagii nostri odio), o 
simt deci aceia cari văd în «Nemţi şi Unguri» «cei mai cruzi duş- 
mani ai naţiei noastre». Şi, la capătul acestor tulburări, va fi, 
cum vom vedea, regalitatea naţională, singura regalitate mo- 
dernă ieşită din sânul unui popor revoltat. 


Di 


Acestălalt caracter, care e de la o vreme cel esential, vine, 
nu numai din politica, «boemă>, a lui Carol al IV-lea, care a 
definit oarecum ţara prin administraţia sa şi creaţiunile orga- 
nisării sale, dar şi din restituirea de dânsul a creștinismului 
de liturghie slavă. Dispărut prin persecuție încă din 907, cu 
toată strălucirea de până atunci a marii mănăstiri Sazava, el 
reapare altfel, cu călugări anume aduși din Dalmația, Croaţia, 
Bosnia, aducând şi întrebuinţarea vechilor slove glagolitice, în 
1347, la mânăstirea regală din Emaus. Dar aceasta însemna 
Scriptura în limba poporului, — și în adevăr găsim traduceri 
cehe, încă din acest veac al XIV-lea, pe care Hus, care e şi crea- 
torul unei ortografii mai simple şi consecvente, le va revedea 
numai, —și tot odată cuminecătura, după obiceiul bizantin, supt 
amândouă, speciile. Şi să mai amintim că e vremea când, după 
Cronica latină a lui Cosma (i 1125) şi a continuatorilor lui, 
apare aceia, cehă, a lui «Dalimil» (c. 1300), versiunea cehă a 
istoriei oficiale comandată de Carol al IV-lea lui Pribik Pulkava 
şi când, apoi, romanele cavalerești ale Apusului, cu Alexandria 
în frunte, operele populare de satiră şi de învăţătură, descrie- - 
rile de călătorii, ca a celebrului Maundeville, legendele şi fabu- 
lele trec, fie și printr'un canal german, în literatura natională 
boemă. E explicabil astfel cum încă un Toma de Stitny, ucenic 
al lui Milici, va scrie (c. 1300) tratate de morală şi teologie, 
— de şi era un mirean, — în limba cehă, deschizând astfel dru- 
mul pentru opera de polemică în limba vulgară a lui Hus el 
însuşi. In Psalmii versificaţi pe cari-i vcr cânta Husiţii poesia 
lirică-şi va găsi apoi începuturile. 

La schimbări aşa de mari, acasă și în vecini, nu sar fi 
ajuns însă fără caracterul deosebit al împrejurărilor politice. 
Conruptă şi intolerantă, — intolerantă tocmai pentru că era 
'conruptă —, Biserica oferia prilej de critică şi, prin pornirile 
ei prigonitoare, ea ațâţa resistenţă. Hus și Ieronim de Praga, 
asupra cărora se aruncaseră, temându-se de o catastrofă revolu- 

ționară, şi şefii mişcării de reformă francesă, au fost jertfiți 
acestei nesiguranţe de viitor a organisaţiei -eclesiastice. Exco- 
municările şi interdicturile se repetau aşa de des tocmai fiindcă 
nu-şi aveau efectul dorit. Şi, pe de altă parte, în luptele lui 
Venceslas, care e şi regele Romanilor, cu anume dintre Papii 
epocei sale, partisani ai unui contra-Impărat, trebuie să se 
caute, cât şi în firea acestui capricios, incapabil de o cârmuire 
consecventă, motivele unei atitudini şovăitoare care dădu lui 
Hus cât sprijin trebuia ca să-l îndemne la luptă şi să-l ducă 
la ruptura ireparabilă, dacă nu și ca să-l apere de consecin- 
tile declaraţiilor sale. 

Abia se stânseseră flăcările rugului din Constanţa, şi Boe- 
mia întreagă se aprindea de scânteia ce sărise de acclo. Moartea 
lui Venceslas, succesiunea lui Sigismund, reţinut aiurea, de in- 
teresele lui ungurești la Dunăre şi în Carpaţi, de interesele lui 
imperiale în Italia şi în Apus, inteţiră focul. Ambiţiosul şi 
uşuratecul principe crezuse că osânda ereticului, pe care el mai 
mult decât păcătosul Papă loan al XXIII-lea, şi chiar cardinalii 
porniţi contra lui, îl mânase la moarte, ajunge ca să mântuie 
cu tulburările din Boemia, și, când le văzu şi mai vehemente, 
el îşi puse speranțele pe cruciații din toată lumea cato- 
lică, veniţi ca să răsbune Biserica romană și s'o restabi- 
lească în drepturile ei, aşa de brutal încălcate. Dar expedițiile 
de răşplătire. din 1420, din 1422, din 1429 şi 1431 nu aduseră 
decât o serie de înfrângeri strașnice: la Praga chiar, la Deutsch- 
Brod, la Aussig ș. a. Talentul practic al lui Nicolae de Pilsna, 
zis şi Nicolae de Hus, şi al lui Ioan Ziska, rămas, de și orb, în 
fruntea oştirilor reformei, pâna la moartea sa, în 1424, mai 
ales al celui din urmă, descoperiră, supt impulsul nevoii, un nou 
fel de luptă, potrivit pentru ţăranii cu coase, cari aveau să 
resiste maselor de cavalerie feudală ori mulțimilor neexperiente, 
uşoare de împrăștiat, ale pelerinilor înarmaţi contra eresiei. 
In curând taberele lor, —- numite așa după noul oraş Tabor, 

pe care-l clădiseră lângă Austi, în amintirea muntelui biblic —, 
ajunseră temute în toată lumea, şi, după o perioadă de fericită 
defensivă, care numără râre ori numai un insucces, bandele 
boeme, acuma disciplinate şi experiente, năvălesc în Austria, 
în Turingia, în Saxonia, în Franconia chiar, fără să li poată 
sta cineva împotrivă. 


La început, regalitatea lui Sigismund nu fusese atacată de 
nemulțămiţi, cari n'aveau nimic cu tronul însuşi. Atitudinea 
lui îl făcu în scurtă vreme să piardă întreaga situație. De și 
se putu încorona în castelul din Praga, el ajunse a nu mai dis- 
pune de Capitala sa, unde răscoalele, luptele interne se urmau 
necontenit, dând o privelişte de sălbatecă şi sângeroasă anar- 
hie; nu odată trupele sale şi ale ajutătorilor săi fugiră îngro- 
zite înnaintea rebelilor. De la o vreme se iviră concurenţi la o 
stăpânire pe care el se vedea bine că nu o mai poate reţinea: 
Vitold al Lituaniei, vărul lui Vladislav Jagiello, umblă câtva 
timp după această coroană, care fusese oferită regelui însuşi 
'al Poloniei, prea prudent ca s'o accepte. Principele lituan Sigis- 
mund, fiul lui Korybut, fu primit în Praga, de unde-l izgoniră. 
apoi. | 

Intru cât era o rânduială în această lume tulburată, care 
ajunse până la excesele Adamiţilor, cari recomandau urmarea 
fără sfială a naturii și vedeau în Hristos el însuși doar un 
«frate» căzut în greşală, ea stătea numai în obşte şi în «bă- 
trânii», în «căpitanii» ei, în profeţi ca preotul Ioan, care domni 
ca rege în Praga și binecuvântă murind pe ucigașii din tagma 
lui, în predicatori, ca puternicul Ioan de Rokycana. Odată găsim 
o comisiune de guvern, în care sânt represintaţi de o potrivă 
nobilii, oraşului Praga, «taborul», cavalerii și oraşele. Univer- 
sitatea tăcuse de mult; arhiepiscopul Conrad, spre scandalul 
catolicilor, se unise cu poporul său; cea mai mare parte din 
baroni erau eretici. 

In sfârşit, după ce se încheiaseră cu părinţii Conciliului 
de la Basel așa-numitele Compactate, care opriră alte cruciate, : 
elementele care ţineau la o oarecare ordine biruiră pe radicali 
şi excesivi în lupta dela Lipany (1434). După ce acum Sigis- 
mund murise, urmașul lui, care era, ca şi dânsul, rege al Unga- 
riei şi rege al Romanilor, Albert de "Austria, întâmpină totuşi 
aceleaşi greutăți; şi asupra lui apăsa ura luptelor îndelungate 
pornite pătimaş de o intolerantă regalitate străină. T se ceru 
să se ţie de armistițiul pe cāre înaintașul lui îl încheiase la 
1436 şi să primească solemn «compactatele» ; desfăcându-se de 
autoritatea reală, el putu să fie astfel primit și încoronat, pe 
când ireductibilii oferiră coroana lui Casimir, fratele şi viitorul 


urmaş al regelui Poloniei. 


Moartea înnainte de vreme a lui Albert, lipsa pentru mo- 
ment a unui moştenitor, care se născu numai peste câteva luni, 
— acel rege Ladislau Postumul, — dădu prilej altor discuţii 
şi uneltiri de partid. Pe lângă regele polon el însuşi, principi 
de Brandenburg şi de Bavaria râvniră la o situaţie totuşi așa. 
de puţin promițătoare. Intre aceia către cari se adresau dori- 
torii de lucruri nouă fu și Frederic de Austria, noul rege al 
Romanilor, care avu francheţa să recunoască insuficienţa sa 
pentru lupta ce s'ar fi cerut ca să se impuie şi să se menţie, 
mărgenindu-se a ţinea la dânsul pe copilul orfan, din care voia- 
să facă un simplu instrument al politicei sale. Il rețineau acasă. 
necontenitele hărţuieli cu ceilalţi principi din Casa de Austria, 
pe cari căuta să-i înlocuiască. 

Astfel ajunse Boemia la regele național. Influentul nobil 
Gheorghe de Podiebrad, -eretie» și el, dar de purtări foarte 
moderate, ajunse la 1448 stăpân în Praga, unde se usezaseră 
administratori străini în numele regelui Ladislau (în Boemia: 
Vladislav). Recunoscut de Impăratul Frederic ca domn de fapt: 
în ţara lui, el fu ales la 1452 ca administrator al regatului, cu: 
un Sfat de unsprezece în jarul lui. Bandele taboriţilor, neavând 

libertatea de odinioară, ieşiră din ţară, şi în curând șefii lor, 
vestiţii «căpitani» ai războiului civil, ca Ioan Giskra, jucară ro- 
luri militare însemnate, cu mai mult folos, pe alte câmpuri de 
luptă. Podiebrad rămase guvernator în numele unui rege slab, 
care nu doria prea mult ceasul când ar putea să-şi vadă, supușii 
boemi. 

La dispariția, în 1457, a lui Ladislau se iviră candidaţi 
pentru tronul lui Ottocar. Surorile lui erau măritate cu ducele 
Wilhelm de Saxonia şi cu nout rege polon Casimir. Dar mulți- 
mea ceru tumultuos să se aleagă un rege din mijlocul poporului 
însuşi. Chiar nobilii catolici, faţă de această. energică manifes- . 
tare, n'avură încotro şi-şi dădură adesiunea. Astfel ajunse 
Gheorghe rege al Boemiei, la începutul anului 1458, si el putu 
să-şi supuie Moravia, care, dintru întăiu, nu voise să-l recu- 
noască. 

Toată domnia lui fu ocupată, de fapt, cu o singură sar- 
cină: să încheie era lupteior religioase, ajungând astfel la uni- 
tatea şi stabilitatea regatului său. De atâtea ori oieri Papei, 
care era acum Piu al II-lea, fostul legat în aceste părţi, Enea- 
Silviu dei Piccolomini, e împăcare, dar de atâtea ori i se ceru 
să renunţe la «compactaie», să se întoarcă pe deplin la supu- 
nerea în cele bisericeşti faţă de Biserica romană, să contribuie 
astfel la desrădăcinarea eresiei, acum obosite şi gata să se 
disolve. El îşi dădea seama. însă de ajuns că în menținerea re- 
sultatului ultim al luptelor husitismului stă, și rostul lui pe 
acest tron fără altă legitimare, şi viitorul însuşi ai poporului 
care scăpase astfel de supt primejdioase influențe străine. El 
negociă deci din nou, cu un deosebit talent de a evita iremedia- 
bila ruptură. Odată, după sfatul unui aventurier din Sudul 
Franciei, Antoniu Marini, mare inventator în zilele sale şi tot 
aşa de mare făcător de planuri, el se adresă şi regelui Franciei 
Ludovic al XI-lea, propunându-i o colaborare de cruciată care 

ar fi adus de la sine reconciliarea cu Scaunul pontifical. In 
1465 totuşi regele era, pentru diplomaţia romană, numai ere- 
ticul, rebelul «Girzek», care trebuia nimicit, ca urmare a exco- 
municării aruncate împotrva lui. Şi pentru această operă de 
nimicire fu ales cellalt rege naţional din acest Räsărit «aus- 
triac», Matiaş Corvinul. 


Mişcarea husită pătrunsese în toate provinciile vecine. In 
părţile germane, ce e drept, ea nu întâmpinase nicio bună pri- 
mire, de şi în anume din craşele din preajmă, ca la Regensburg, 
se luară aspre măsuri contra propagatorilor de eresie. Ieronim 
de Praga însuşi mersese în Ungaria, în Rusia, în l'oionia, să- 
mănând pretutindeni grăuntele Bisericilor apostolice, cu Scrip- 
tura Sfântă în limba lor. Când Rutenii fură îndemnați să ajute 
la lupta contra husitismuiui, ei refusară, ca unii ce erau cuce- 
riţi de această propagandă. Hus însuși scrisese regelui Iagiello, 
şi un ucenic al lui predicase la Agram. Cuvântul cel nou ajunse 
în părţile de sus ale Ungariei şi el răsbătu până în Maramurăş, 
până în părţile vecine ale Ardealului, până în regiunile apu- 
sene ale acelei Moldove care. atunci cuprindea și Bucovina. De 
pe urma acestei propovedanii aprinse a «fraţilor» se făcu astfel 
cea dintâiu traducere a Bibliei în limba noastră, diu care þu- 
căți se păstrează în «Codicele Voroneţean», în «Psaltirea de la 
Șcheia» și, în alte copii, şi în deosebite manuscripte ulterioare. 

Până atunci Ungurii n'aveau o literatură națională, ră- 
mâind astfel nespus inferiori Boemilor, cari locuiau singuri, 
afară de o infiltraţie germană, pe un teritoriu național care, în 
timpurile creştine, nu cunoscuse alţi locuitori. Pe lângă câteva 
Vieţi de sfinţi şi de regi sfinţiţi, ea Gerard, Ştefan I-iu, La- 

“dislau, o cronică în aceiaşi limbă latină fusese aležtuită, din 
cântecele populare tălmăcite istoric şi din amintiri contempo- 
rane, de notariul «anonim» al regelui Bela, la începutul veacului 
al XIII-lea. Un Simon de Keza, apoi autorii Cronicilor din 

veacul al XIV-lea, — cum e Chronicon pictum, numit așa după 
„miniaturile ce cuprinde, — au continuat să întrebuinţeze limba 
învăţaţilor. In limba poporului dominant se scria numai câte o 
predică, precum e aceia la o înmormântare, care ni s'a păstrat. 

Trebui ca mișcarea husită, care dădu şi Polonilor, a căror 
limbă de Curte a fost mult timp limba cehă și cari au reţinut 
«bohemisme»> în stilul documentelor lor, un început de litera- 
tură vulgară, pentru ca Scriptura să fie prefăcută în ungureşte. 
Şi aceasta nu s'a putut face între hotarele chiar ale Ungariei, 
unde, supt ocrotirea regelui Sigismund, lucrau de zor agenţii 
de prigonire ai papalității, călugării minoriţi, ci dincolo de mun- 
4i, în Moldova noastră. Pe vremea lui Alexandru-cel-Bun, care 
a știut să se folosească în politica lui de Husiţi, această operă 
se îndeplineşte- de doi pribegi la Trotuș, în mijlocul unei popu- 
laţii dn care nu lipsiau Ungurii. Şi aceşti exilați pentru cre- 
dinţă din patria lor se vor întinde de-a curmezișul Moldovei, 
— de şi oraşul Huși, numit după «moşul» întemeistor, Husul, 
ware, fireşte, nimic husit în originile sale, — până la vărsarea 
Nistrului, unde Ciubărciul, azi desfiinţat, a fost până târziu un 
cuib al lor. In veacul al XVI-lea aceşti eretici erau să deie ade- 
renţi noi propagandei luterane. 


Dar influenţa husită nu se putea opri la literatură si la 
viața religioasă. Ea răscolia nemulțămiri sociale. Ele erau mai 
puţin ascuţite în Boemia însăşi, unde ţăranii, dacă-şi plătiau 
dijma, îşi făceau lucrul şi-şi aduceau darul, poclonul, nu erau 
supăraţi de nimeni. In Ungaria se așternuse însă, asupra unei 
vechi libertăţi ţărăneşti, feudalismul răspicat al Angevinilor 
şi mai ales politica, de îndreptare socială germanică, a celor 
treizeci de ani de domnie a lui Sigismund. Sarcinile se făceau 
grele, şi le suportau cu aceiași nerăbdare naţiile celelalte ca 
şi Ungurii înșii. Dar, pe când în Ungaria propriu-zisă lipsi 
energia unei mișcări de izbăvire, aceasta se porni în Ardeal, 

Impăratul aflându-se încă în viaţă. Românii, cel mai vioiu ele- 
ment în tot acest timp, se unesc cu fraţii lor de suferinţă unguri, 
și, cerând. mărgenirea, stabilirea definitivă a sarcinilor iobăgi- 
mei, se retrag în masă pe muntele Bobâlna. 

Ceia ce se petrece atunci are un netăgăduit caracter de 
husitism. Aceleași pretenţii pe care le găsim în Boemia, dar 
şi aceiaşi organisare, în «obște», cu «căpitanii» şi «stegarii» ei. 
Nobilii, Saşii cedară la început și încheiară, după datina boemă, 
un «pact». Şi apoi, cînd şefii răscoalei se întoarseră pe acasă, 
ei ştiură să-şi răzbune cumplit asupra. lor. 

Dar viaţa populară, — care nu mai era să deie o revoltă 
socială decât la începutul veacului următor, a Secuiului Gheor- 
ghe Doja şi a Sârbului «Ţarul Ivan», comandând şi ei cete 
de şerbi români,-— era scormcnită prin această ridicare în 
arme. Clasa cea mai numeroasă ajunsese a-şi da sama de im- 
„portanţa şi de puterea ei. Adăugindu-se şi necontenita luptă 
cu Turcii la trecătorile ardelene, care cerea privigherea neobo- 
sită a populaţiei de baştină, ea ajunge să aibă acum rolul 
militar pe care-l avuseră odată baronii arpadieni, Cumanii rege- 
lui sau «vitejii», cavalerii Angevinilor. La Poarta-de-fier a țării 
păzese «judeţele romăneşti» (sedes olachicales), şi din mijlo- 
cul lor se ridică atunci oameni cari pot sta alături cu «căpi- 
tanii» cehi, având aceiaşi origine populară ca şi dânşii, — de şi 
ei nu răsar din mijlocul naţiei ungurești înseși. 

Cel mai mare dintre ei, un tip representativ, e Iancu, fiul 
lui Voicu din Inidoara, — pentru Slavii din Balcani, pe cari i-a 
condus de atâtea ori contra Turcilor, «lancu-Vodă Sibiianul», 
iar pentru, Unguri, în nobilimea, cărora intrase prin convertirea 
la, catolicism, Hunyadi Jânos. 

Având acea comuniune cu Biserica romană care i-a lipsit 
regelui boem Gheorghe, el poate lua,—după ce fusese condotier 
la Milan şi ajunsese voevod al Ardealului şi conte de Bistriţa, 
span al Secuilor, dispunător în voie al puterilor provinciei în 

care se născuse, — sarcina de căpitan de cruciată, începând 
astfel o luptă contra Turcilor care a fost rostul vieţii sale şi 
pe care a lăsat-o ca moștenire fiului, chemat la o şi mai mare 
soartă. Rămas Român în suflet, el face din lupta sa o 
misiune romănească, întrebuințând pentru acest scop și mijloa- 
cele 'Ţerii-Romănești și ale Moldovei, unde schimbă Domnii după 
plac. Dan al II-lea, Vlad Dracul, Vladislav Dan au fost auxiliarii 
lui, pe care-i sfărma când se opuneau sarcinii ce li se hotărise. 
Biruitor în marea campanie din 1443, învins la Varna, el va 
relua lupta, care-l va duce la noua neizbândă de la Cosovo, dar 
şi la triumful final al liberării Belgradului de asaltul lui Moham- 
med al II-lea, triumf. căruia-i supravieţui numai câteva săptă- 
mâni (1456). 

El chemase din Polonia pe regele Vladislav, care trebuia 
să cadă, în 1444, la Varna, și el îl menţinuse. După această 
catastrofă rămăsese guvernator general al regatului, în ace- 
lași timp şi cu aceiaşi putere ca şi Podiebrad în Boemia. Dar 
era Român în mijlocul unor baroni unguri, cari-şi găsiră un şei 

în contele Ulric de Cilly, fratele reginei Barbara a lui Sigis- 
mund. Însă, poate tot ar fi ajuns rege dacă moartea lui war fi 
precedat cu câteva luni pe a lui Ladislau Postumul. 

Ladislau, fiul cel mai mare al «Valahului», fusese tăiat ca 
rebel, după asasinarea lui Cilly, în ultimele clipe ale vieţii rege- 
lui. Rămăsese însă un al doilea fiu, Matiaş. Şi nimic nu putu 
împiedeca pe acesta, care atinsese abia patrusprezece ani, de a 
lua Scaunul de domnie ajuns vacant. Nimic, nici calitatea lui 
de Român, pe care o scădea prea puţin în ochii rivalilor sângele 
unguresc al mamei sale, Elisabeta Szilágyi. 


“Matiaş, fiul lui «Iancu-Vodă Sibiianuly», nu putea fi decât 
un rege de cruciată. Şi în adevăr a luptat cu Turcii în tot 
cursul vieţii sale: în Bosnia, unde a pus un «rege» de creaţiunea 
sa, pe Nicolae Ujlâky, în Serbia, la Şabaţ, pe care-l cuceri, la 

Dunărea noastră chiar, de şi a comis greşeala de a lăsa să cadă, 
în 1462, pe Vlad Ţepeş, din care făcu prisonierul său, şi de a 
ataca, în 1467, pentru a fi ruşinos învins, pe Ştefan-cel-Mare: 
De la 1475 însă pănă la 1484 el rămâne un adversar hotărît al 
Sultanului. 


O mare figură în Europa contemporană, acest rege harnic 
şi «democrat», iubitor de cultură și de arte, cu toate defectele 
sale de trufie şi inconsecvenţă, cu atât mai mare decât zgribu- 
litul Habsburg, care, în Stiria și în Austria, adăposturi de 
pândă, ascundea coroana imperială, de care nu era vrednic! 

Din nenorocire pentru dânsul, el înţelese funcțiunea sa 
«austriacă», de misionar înarmat al Scaunului roman, şi faţă de 
Gheorghe Boemul, excomunicat de Roma. Dorind el însuşi 
coroana acestuia, îl atacă, în 1468, a doua zi după înfrân- 
gerea de la Baia, de şi fusese soțul Ecaterinei, fiica «ereticului». 
Moravia, Silesia, care nu voiseră pe «usurpator», îl primiră pe 
dânsul cu bucurie. Răspins în cuprinsul chiar al hotarelor boe- 
me, Matiaş revine îndată ca să-şi răsbune în chipul cel mai 
crud. Proclamat, mai dinainte, rege la Olmiitz, e silit însă a 
căuta, destul de grăbit, drumul spre casă. 

Isi va căuta apoi mângâierea năvălind din nou în Moravia, 
la 1474, în clipa când ajutorul lui era necesar în Moldova şi 
Tara-Romănească, unde fu reţinut,-pe urmă, zece ani. Dar în 
1477 şi apoi în 1482, în preajma armistițiului cu Sultanul Baie- 
zid al II-lea, se va începe și acea luptă cu Austria care-i îngădui 
mulţămirea de a întra în Viena (1485), unde-i era dat să-şi mân- 
tuie, la 1490, zilele, ca stăpânitor. Frederic Impăratul fugise la 
Niirnberg. Căsătorit a doua oară, cu Beatricea de Neapole, Ma- 
tiag putea înoi, aclamat de o Curte întreagă de Italieni, cari-i 
cântau laudele şi-i zugrăviau chipul de Cesar încoronat, spe- 
ranţele de intervenţie şi influenţă, în Italia însăşi, ale predece- 
sorului său, Ludovic-cel-Mare. 

Dar atacul lui contra Boemiei era să aducă peirea inde- 
pendenței acestui regat, în același timp ca şi catastrofa, supt 
sabia turcească, a Ungariei sale înseşi. Ea va da amândouă, 
Coroanele, aşa de puţin meritate, strănepotului acelui Frederic 
„pe care Matiaş îl gonise înnaintea sa și al cărui fiu, cavaler 
«fără bani» (pochi danari, ziceau Italienii) şi fără scop, Maxi- 
milian, avuse norocul de a lua cu Maria, fiica lui Carol Cute- 
zătorul, moştenirea burgundă şi acela de a pregăti prin căsătoria 
fiului lor, Filip-cel-Frumos, cu: Ioana Nebuna, fiica Isabelei și 
a lui Ferdinand Catolicul, regii spanioli, dominaţia nepotului 
de fiu, Carol Quintul; 

` In adevăr Gheorghe Podiebrad, care avea fii, — şi unul 
din ei, Victorin, aşa de viteaz! —, chemă pe Vladislav, fiul rege- 
lui polon Casimir, la succesiunea sa - (1471). Moartea lui Ma- 
tiaş, care lăsa numai un neacceptabil fiu din flori, loan, născut 
de o Silesiană, dădu şi Ungaria, pe care o râvnise încă de mult 
Casimir, fratele lui Vladislav, şi acuma regele Ioan Albert, 
aceluiaşi om leneş şi laş, care, fireşte, nu păstră nimic din cuce- 
ririle austriece, fiind bun bucuros că poate învinge concurenţa - 
la tronul unguresc al lui Maximilian. Ca o umbră trecu el pe 
tronurile celor două ţări negermanice, care, reunite ìn altă mână, 
puteau opri în loc pe Turci. Fiul lui, Ludovic al II-lea (1516), 
apăru abia în Boemia; Ungurii îl părăsiră, cu ambițiosul Voe- 
vod ardelean Ioan Zâpolya în frunte, în lupta pe care i-o oferi 
un Sultan care era Soliman-cel-Măreţ el însuşi. In catastrofa 
de la Mohács (1526) el se înecă în mlaştinile sângeroase ale 
câmpului de luptă, şi cu dânsul peri unitatea Ungariei înseși. 

Habsburgii, ridicaţi prin situaţia lor burgundă şi spaniolă 
şi înarmaţi cu un recent pact de familie, smuls lui Vladislav, 
erau acolo ca să reclame moştenirea. 


VI. 
HABSBURGII ŞI OFENSIVA TURCEASCĂ. 


Printr'o fericită potrivire de împrejurări, — nenorocită 
însă, în cel mai înalt grad, pentru creștinătatea însăşi, — Casei 
de Habsburg i se deschidea la 1526 moștenirea coroanelor Boe- 
miei, şi Ungariei. tell 

Acel care pregătise această înălțare și îmbogăţire a Casei 
sale fusese regele cavaler, Impăratul «fără bani», ocrotitorul şi 
tovarăşul cântăreților, cel dintăiu Maximilian. Aceasta nu în- 
seamnă că el ar fi fost, ca vicleanul şi pânditorul său tată, un 
cap politic, de potriva contimporanului său frances, Ludovie 
al XI-lea, întemeietor de monarhie modernă, sau ca acel rege 
iberic al cărui nume-l purta noul Suveran ungaro-boem, Ferdi- 
nand Catolicul, îndeplinitor, în definitive forme de Stat, al uni- 
tăţii naţionale spaniole. Dacă a rotunzit posesiunile sale austriece 
prin adăugirea provinciei lăsate la moarte, în 1500, de conteie 
Lienhart de Görz (Gorizia, Goriţa), ceia ce-i dădea, în Puster- 
thal şi aiurea, trecătorile către Italia, aşa de mult dorită pentru 
dânsul, dacă a lichidat în sfârșit situaţia Casei sale în Sviţera 
veşnic rebelă, acestea sânt numai hasarduri, iar nu acte ale 
unei politice consecvente. De fapt, marele lui talent a fost numai 
ca, frumos, viteaz şi îndrăzneţ, să urmărească moştenitoarele 
cu zestri teritoriale importante. 

Prin Maria de Burgundia el avu astfel ţinuturile burgun- 
dice propriu-zise şi 'Țările-de-jos şi prin căsătoria fiului său 
dădu familiei puternica basă spaniolă. Când ducele Francisc de 
Bretania moare, Maximilian se logodește cu Ana, singura 
moștenitoare a acestuia, care-l primeşte bucuroasă: a trebuit 
toată, energia părintească a fiicei lui Ludovic al XI-lea, Ana de 
Beaujeu, pentru ca principesa bretonă să ajungă soţia tână- 
rului rege frances Carol al VIII-lea, în numele căruia, ca soră, 
Ana avea regența, şi astfel încă c unire nenaturală de pămân- 
turi fără legături. între ele a fost împiedecată de a încurca 
desvoltarea firească a Statelor şi a naţiunilor. In Ungaria și 
Boemia silinţile lui Maximilian au fost însă fericite, pănă la 
capăt, 


Pe basa înţelegerii din 1463, pacea de la Pressburg aică- 
tuise un pact de familie între Habsburgi și Iagellonizi, cari, 
tupă un obiceiu al timpului, își făgăduiau moştenirea reciprocă. 
Regele Vladislav avea o fiică, Ana, şi Maximilian era gata să 
fie, ori el însuşi, ori unul din fiii săi, Carol şi Ferdinand, stă- 
pânitorul zestrii acestei moștenitoare. Cum se putea aştepta 
încă şi un principe în descendența lui Vladislav, i se făgădui 
acestuia, când și dacă se va naşte, mâna Mariei, fiica regelui 
Romanilor. Astfel, chiar de la ivirea sa pe lume, Ludovic, acest 
principe, a fost bun logodit cu aceia care nu-i aducea Jecât 
speranţe ce nu erau să se îndeplinească. In 1515, întărindu-se 
învoiala din 1507, i se punea în perspectivă chiar o imposibilă 
alegere ca Impărat, doar s'ar întări şi mai mult legăturile între 
cele două Case. Peste şese ani în sfârşit, îndoita căsătorie a lui 
Ludovic, care era acum rege, cu Maria şi a lui Ferdinand cu 
Ana se încheie, cu mai multă bucurie a prinților decât a popoa- 
relor despre care se dispunea astfel. 

Căci Boemia nu voia un stăpânitor pe care să nu-l fi ales 
ea, păstrând prin recunoașterea lui solemnă drepturile de liker- 

tate confesională, de îngăduire a utracvismului naţional, care 
erau cuprinse în Compactate. Iar Ungaria arătase încă din 1505 
că ea nu mai voieşte să fie guvernată de străini, pentru scopuri 
străine. Şi nu lipsiau candidaţi indigeni, pe cari-i răscolise şi 
lipsa pănă la un timp a unui moştenitor. Era, astfel, acel fiu al 
regelui Matiaş, un tânăr cavalerese, care promitea să fie un bun 
“stăpânitor în felul tatălui său, era Ştefan Báthory, vestitul lup- 
tător pentru creștinătate împotriva năvălirii turcești, era Ştefan 
Zâpolya, din Zips, de la Trenesin, care fusese locţiitorul lui Ma- 
tiaş în Austria. Când acesta va dispărea, —cam odată cu ceilalţi 
doi —, aspiraţiile lui fireşti trecură la molâul lui fiu, căruia 
totuşi nu-i lipsia ambiția, Ioan. Şi acesta avea un razim pentru 
pretențiile sale la Coroană, care se manifestară și înainte de 
1526, nu numai în prestigiul părintesc ori în acela care reieṣia 
din căsătoria surorii sale, Barbara, cu însuşi regele Poloniei, 
Sigismund I-iu, dar şi în calitatea sa de Voevod, timp de doi ani 
îndelungaţi, al Ardealului şi în serviciile de «salvator» pe care 
le adusese clasei dominante prin biruinţa, sa, în zile de strasnică 
anarhie, asupra bandelor țărănești ale lui Gheorghe Doja şi ale 
«Țarului Ivan> Sârbul, ale lui «Ivan cel Negru», între care, în 
amândouă ceasurile, erau, cum am spus, și atâţia iobagi români. 

Era de aşteptat, nu numai o alegere, dar și o recunoaştere 
deplină, o impunere absolută și durabilă a acelui care se întă- 
țişa la 1526, încurajat de trupe proaspete pe care stiuse, pria 
zăbavă, să le scape de catastrofa din 1526, ca un fel de candidat 
naţional contra Austriacului. 

Pentru ca aşa ceva să se fi întâmplat, ceia ce ar fi permis 
Ungariei să împiedece măcar o întindere a Turcilor pe pămân- 
tul regatului, dacă nu să răzbune ruşinoasa. înfrângere şi să 
reiea, tradiționala operă de cruciată, —Doja însuşi se presintase 
ca un şef de cruciați în stilul lui Ioan de Capistrano, din zilele 
asedierii Belgradului —, ar fi trebuit ca Ungaria să n'aibă atâ- 
tea certe de familie, atâtea înduşmăniri de partide și, pe lângă 

aceste motive de neunire, și atâtea antagonisme între provin- 
ciile arbitrar unite supt Coroana Sfântului Ștefan. . . ; 

Căci, de fapt, în Nord erau oraşele germane, cu Pressburg, 
în frunte, cu Kaschau, cu Leutsehau, apoi în Vest castelanii de 
rasă germană şi o întreagă țărănime, colonisată, de aceiaşi ori- 
gine, iar în Sud instinctul slav al Croaților si Slovenilor cerea . 
necontenit o osebire, pe care numai necontenita teamă a năvă- 
lirilor turceşti, reelamând, pentru a fi înfruntate, toate puterile 
regatului, o împiedecaseră, în vremi mai nouă, de a se pronunța 
si afirma. 

Deci, pe când în vechea reşedinţă a Albei-Regale, a Belgra- 
dului Slavilor panonieni, — Szekes-Fehervâr pentru Unguri, iar 
pentru Germani Stuhlweissenburg, — o dietă de alegere făcea, 
în Novembre, rege unguresc pe Zápolya, Ferdinand era ales, în 


Decembre, — dar scrisorile de chemare fuseseră antidatate 
pentru a se câștiga măcar aşa precedenţa —, de o dietă din 
Pressburg. 


~ 


Totul vorbia în favoarea Ungurilor şi contra intrusului 
german, în ciuda actelor de învoială ale acestuia cu un rege 
care nu avea, de sigur, dreptul să fixeze după plac moștenirea 
în ţara unde el însuși întrase numai prin alegere şi de care era 
străin prin sânge, fără o legătură de căsătorie măcar cu poporul 
peste care fusese chemat a domni. Zápolya avea o armată gata; 
Ferdinand trebuia să-şi formeze una; cel d'intăiu poseda izvoa- 
rele sale de avere, cel de-al doilea trebuia să cerşească subsidii 
de la Statele «provinciilor ereditare», ducând o viață aproape 
autonomă; unul se luptase o viaţă întreagă şi câștigase biruinţe, 
celalt n'a stat niciodată în fruntea unei oştiri. În sfârşit regele 
Ioan avea, nu numai legături multiple şi puternice în Polonia, 
dar era de mult timp şi în raporturi cu Domnii români, dintre 
cari al Moldovei, o mare personalitate, Petru Rareş, era gata 
să-l ajute, —cum a şi făcut-o în lupta biruitoare de la Feldioara, 
în 1529, a Vornicului Grozav cu Saşii ferdinandiști —, în schimb 

pentru păstrarea feudelor ardelene ale lui Ștefan-cel-Mare şi 
pentru drepturi feudale la Bistriţa: Ca ultim şi decisiv element 
de sprijin, Sultanul Soliman-cel-Măreţ primise cu bucurie ofer- 
tele şi rugăminţile acestui «fiu al său», «Voevodul Ianoșy, şi el 
veni însuşi pentru a-l instala în Buda, după care cetele otomane 
merseră să desfidă pe Ferdinand ca și pe «Craiul din Beciu», 
Carol Quintul, în Capitala lor austriacă, acest «Beciu», Viena. 
Peste doi ani, Sultanul pătrundea în posesiunile austriece chiar, 
pănă la Giins. 

Şi totuşi Zápolya nu ajunse la capăt. Faţă de Moldovean 
ca şi faţă de Impăratul turcesc al acestuia, Ferdinand între- 
buinţă aceleaşi mijloace, —cel dWintăiu Habsburg care s'a umilit 
la Poarta păgânului, contra căruia tocmai era chemat să înde- 
plinească, după tradiţie și după așteptările creştinătăţii întregi, 
opera de cruciată. Un moment, se păru că Sultanul vrea să ieie 
totul pentru dânsul, trimeţând, pe la noi, în Ardeal pe bastardul 
de doge venețian Ludovic Gritti, care peri prin răscoala Ungu- 
rilor din provincie, umiliți şi ameninţaţi de dânsul. Astfel, 
după un şir de lupte haotice, care aduseră de mai mulie ori din- 
colo de munţi oști moldovenești şi muntene, silind pe nobilii 
maghiari înşişi a recunoaște că Petru-Vodă e primit bucuros 
de cei de un sânge şi de un graiu cu dânsul, se ajunse la tra- 
tatul din 1538, care păstra lui Zâpolya, cu titlul de rege, Ar- 
dealul şi comitatele exterioare pănă la Tisa, dar asigura riva- 
lului întreaga moștenire, dacă ea n'ar reveni unui urmaş îl 
Craiului loan. 

Când acesta muri, tânăr încă, lăsând pe soţia sa Isabela, 
fiica regelui polon și a Bonei Sforza din Milan, în aşteptarea 
unui copil, problema succesiunii ungurești se puse din nou, și 
încă odată ea deschise poarta intervenţiei turcești, care-şi ur- 
măria foloasele proprii. Din nou apăru Sultanul, Impărat al 
Răsăritului, continuator al tradiţiei bizantine faţă de: cursul 
Dunării şi față de această Panonie. I se aduse în lagărul de 

lângă Buda, de unde gonise slaba garnisohă a lui Ferdinand, 
pruncul asupra căruia trecuseră drepturile regelui vasal, şi în 
Ioan Sigismund Soliman salută, luându-l în braţe «părintește», 
pe «Craiul Ştefan» al acestei Ungarii supuse puterii sale prin 
dreptul cuceririi. Dar, în loc să-l aşeze şi pe acest copil în Scau- 
nul de unde domnise tatăl său, el îl trimese în Ardeal, iar ve- 
chea cetate a lui Matiaş Corvinul ajunse reşedinţa Pașei-begler- 
beg pentru provincia ungurească (1540). 
In Ardeal, luptele urmară, între Ferdinandişti, eari-şi aflau 
sprijinul în personalităţi ungurești neastâmpărate, ca şi în obs- 
tea Saşilor, şi între Isabela ori, mai bine, între epitropii fiului 
ei, Sârbul Petrovici şi Croatul Gheorghe Utieşenovici, ajuns 
episcop, cardinal, tesaurariu al Regatului, după ce începuse ca 
un simplu «frate» călugăr. Ele dădură prilej unei nouă inter- 
venţii turcești, conduse de un comandant persan, Ulama; din 
„această a treia năvălire rezultă, la 1551—2, pașalâcul de Timi- 
şoara, stăpânirea turcească directă în Banat și pe malurile 
Tisei, Castaldo, generalul împărătesc al lui Ferdinand, putu să 
înlăture printrun omor, dibaciu pus la cale, pe Utieşenovici, 
veşnicul uneltitor, care-și zicea şi Martinuzzi, dar nu să-și sal- 
veze de cotropire aceste locuri de bogată roadă, de mari amin- 
tiri istorice ale cruciatei lui Ştefan Báthory şi unui Pavel 
Chinezul. 


După ce fusese readusă de Domnii noştri, din ordin tur- 
cesc, în Ardealul curățit de Imperiali, Isabela își mântuia zi- 
lele în castelul ei de la Gilău, lângă Cluj, în 1559. Trebui câtăva 
vreme încă pănă la consolidarea tronului de aspirații «regale», 
— Oraiu îi ziceau supușii, — al lui Ioan-Sigismund: acesta ve- 
getă peste zece ani în Scaunul său de stăpânire ardeleană, rămâ- 
nând credinciosul vasal al Sultanului, de şi ajunse și la o înţele- 
gere cu Ferdinand, care-i recunoștea, cu tot pactul de familie 
anterior, drepturile la stăpânire. Iar, în acest timp, Soliman ur- 
măria îndărătnic gândul său de a preface Ungaria austriacă în 


, 

pământ turcesc. Moartea-l prinse supt zidurile Sighetului, eroic 
apărat de Zriny, şi numai faptul că fiul lui, Selim, a fost un 
trândav mâncău și beţiv, menit să piară de pe urma esceselor 
sale, a făcut cu putinţă încheierea armistițiului de la 1568. 


Acest armistițiu, care îngăduia pe Turci în Buda şi pe 
vasalii lor în Ardeal, care făgăduia tribut şi mai departe pen- 
tru partea din Ungaria deţinută de Ferdinand, nu era însă 
decât cea mai ruşinoasă abdicare a rolului de cruciată, care 
singur putea să îndreptăţească şi să consacre presenţa Habsbur- 
gilor la Dunărea mijlocie. | 

Incapabili de a apăra şi de a întinde catolicismul la acea- 
stă graniţă orientală, ei se dovediseră șovăitori în a-l apăra 
chiar între margenile posesiunilor lor, vechi şi nouă. In Boe- 
mia, utracvismul deschidea drum liber noului lutheranism, pe 
care creatorul său îl punea, într'o scrisoare către Electorul de 
Saxonia, în legătură cu husitismul şi pe care Cehii ei înşii îl 
înțelegeau ca un utracvism nou pentru altă nație, a Germani- 
lor. Cu cât se stângea vechea înfăţişare a Reformei, rămasă de 
la un timp apanagiul harnicilor Fraţi Boemi ai lui Lukas, răs- 
pânditorul Bibliei naţionale, cu atâta progresa această variantă 
contemporană a vechii mișcări, Ferdinand trebui s'o recunoască 
în acest regat al său, după ce fratele său, strălucitorul Carol 
Quintul, nu putuse, prin atâtea lupte, 30 desrădăcineze din Im- 
periul însuși, unde ea se susținea şi prin interesul teritorial şi 
politic al principilor secularisatori. Dacă pentru moment nu se 
vedea o primejdie, — totuşi la 1547 o răscoală cerea, alături cu 
adevărata suveranitate a dietei, şi recunoașterea solemnă a 
utracvismului —, mari evenimente de viitor se pregătiau prin 
această dualitate religioasă, recunoscută şi de noul domn al 


țării. 


In Ungaria, întinsul comerţ al Sașilor, mijlocitor între 
Apus şi Răsărit, ca şi drumul tinerilor la Universitățile ger- 

mane, pline cu toatele de spiritul Reformei, trebuia să întro- 
ducă între orășenii de limbă germană lutheranismul. Honterus, 
din Braşov, făcu dintr'însul însăşi esenţa morală a vieţii con- 
sângenilor săi şi cea mai intimă legătură a lor cu popctrul cel 
mare căruia-i aparţineau. Pentru a evita o confundare, fie şi 
numai în această privinţă, nobilii unguri, supuşi unei dinastii 
care aproape jumătate de veac sa sprijinit pe Franţa, se con- 
vertiră la calvinism, şi acesta ajunse astfel şi un semn de deo- 
sebire între Ardeleni și conaţionalii lor din Ungaria propriu- 
zisă. In Ardeal s'au dat astfel Bibliile calvine, în limba vulgară, 
a lui Heltai, născut între Saşi, şi a lui Gaşpar Károlyi. Ajutată 
şi de Ioan-Sigismund, eresia unitară, ariană, a lui Francisc 
David putu să se aciueze și ea în această provincie. Dar toată 
această frământare nu era să rămâie fără influenţă şi asupra 
Ungariei Superioare, unde toate silinţile Habsburgilor nu fură 
în stare să împiedece, odată cu această răspândire a scrisului 
şi spiritului calvin, și acel spirit de naționalism şi de libertate 
pe care-l înteţia oarecum doctrina revoluționară însăşi. 


F 


In «provinciile ereditare» chiar, Reforma pătrunde, în cele 
de limbă germană, ca si în provinciile slave de la Sud, pentru 
care Primus Truber va tipări cărţile sale sfinte în limba po- 
„porului, — mijloace şi de agitaţie naţională, fără ca el so fi 
vrut, — la Tübingen. 


“In aceste provincii, de altfel, domniă o iubire de separa- 
tism, o tendinţă spre autonomie, o răspingere instinetivă contra 
pornirilor de afirmare a puterii centrale, aplecată, ca pretutin- 
deni, spre absolutism, care, făcea ca Habsburgii să nu poată 
trage nici pe departe folosul ce erau în drept să-l aştepte de la 
dânsele. 

Prin părăsirea drepturilor lui Carol Quintul asupra părții 
sale din moștenirea lui Maximilian I-iu, — Austria-de-sus, Ti- 

rolul, Görz, Trieste, Friulul, — Ferdinand, care ajunsese și el, 
la 1531 încă, rege al Romanilor şi moştenitor designat la Im- 
periu, avea singur stăpânirea asupra acestui patrimoniu unde 
nu-l chemase nicio alegere. Dar, în afară de răscoale țărănești, 


în legătură cu cele din Germania, — le vom întâlni și la sfâr- 
şitul acestui veac —, el întâmpină rezistenţă la orice încercare 


de a întrebuința puterile acestor teritorii. Viena izbucnește în 
răscoală hotărită, şi capete trebuiră să cadă pentru ca liniştea, 
dar nu și mulțămirea, să fie restabilită. Tirolul ceruse încă din 
1525 o situaţie cu totul specială, cu judecători aleşi, cu secula- 
risarea tuturor averilor mănăstirești, şi izbutise a smulge aşa- 
numitele «articole de la Meran». După experienţa pe care o făcu 
şi fiul, urmaşul lui Ferdinand, Maximilian al II-lea, cu acești 
cerbicoși supuși, cari veniseră la Habsburgi fiecare cu datinile 
lor, de care nu suferiau să se atingă nimeni, se ajunse iarăși 
la creaţiunea unor apanagii, care satisfăceau asemenea tendinţi, 
centrifugale, Şi, astfel, Ferdinand, unul din fiii acestuilalt Im- 
părat, domni, foarte popular între ai săi, în Tirol, alt frate, 
în Stiria, ca si în Ținuturile slave, vecine, ale Carintiei şi Car- 
niolei, pe când Albert avea mai mult în samă Viena însăși. 

Acest Maximilian, prea puţin ocupat în, Imperiul însuși, 
rămase mai mult străin de toate posesiunile sale. După încer- 
cări, pe care le făcuse întăiul Maximilian însuși, de a crea 
forma unitară a unui «Hotrath>, Sfat de Curte, a unui organ 
fiscal central, «Hofkammery», mai presus de State şi de Guver- 
nele provinciale, «Regierungen», după câteva convocări zădar- 
nice și ale Ungurilor și Boemilor la «diete generale», singur 
marele «Sfat de Răzhoiu», Hofkriegsrath, în care Impăratul nu- 
mia pe cine voia, administrator, cleric sau general, indigen sau 
străin, mai formă, afară de persoana însăşi a Suveranului, legă- 
tura între aceste ţări aşa de deosebite în principiul ca și în age- 
zămintele lor. | 

La vre-o misiune catolică înlăuntru, la vre-o misiune cres- 
tină în afară nici nu se gândia urmaşul lui Ferdinand tribu- 

tariul Sultanului. Luteranismul putu să înainteze cu atât mai 
mult, cu cât Cesarul însuşi, crescut de un preceptor reformat, 
ură doctrina catolică, recunoștea adevărul predicaţiei contrare 
şi, legat cu inima de utracvism, nu voia, până la moartea lui 
chiar, să se cuminece supt o singură specie, de şi, de dragul 
Coroanei imperiale, făcuse anumite declaraţii şi se silia să ob- 
serve anumite reserve. 

Ungaria naţională a Ardealului se putu desvolta deci în 
voie supt dânsul (1564—76). Puțin înainte de moartea lui se 
produse, fără ca el să se amestece, crisa dinastică a dispariţiei 
dinastiei zâpolyene. Un Român era să ieie atunci moștenirea 
Ardealului, cum, cu o sută de ani în urmă, un Român avuse 
moștenirea Ungariei însăşi. Gaşpar Becheş (Bekes), din părțile 
Banatului, pline de asemenea mici nobili «valahi», trecuţi în cea 
mai mare parte la calvinism, era un om bogat și influent, al 
cărui talent şi a cărui energie îi câştigaseră o situaţie în adevăr 
preponderantă. El luptă cu armele în mână pentru acest tron 
«regal», şi puţin a lipsit să nu biruiască. Ni putem închipui ce 
efect ar fi avut pentru neamul nastru din acele părţi această 
instalare a lui pe o, vreme când, de la vechile mănăstioare de 
lemn, prin fundaţiunile mănăstirești, din Vad, din Galaţi, din 
Prislop, din Geoagiu, ale lui Ştefan-cel-Mare și ale Domnilor 
munteni, se ajunsese la episcopii statornicite, la o Mitropolie, 
fie şi de aderenţă calvină, în Capitala însăși a provinciei, și 
când, supt înrâurirea frământărilor religioase, se dezvolta a 
literatură, a Scripturii şi a comentariilor ei, care nu e infs- 
rioară literaturii ungurești contimporane. 

Dar Stefan Báthory învinse, întemeind o dinastie cu 
adânci rădăcini în trecut pe care o continuă fratele lui, crescut 
în Franţa, Cristofor, şi fiul acestuia, Sigismund, elev al Iesui- 
ţilor. Despărţiţi de Ungaria austriacă prin pașalâcurile de iso- 
lare ale 'Turcilor, care ţineau în frâu pe Ungurii de o atârnare 
şi pe Ungurii de atârnarea cealaltă, acești Băthorești, cu cât 

pământ aveau şi cu sprijinul însuşi al suzeranilor păgâni, izbu- 
tiră a face ceia ce Habsburgii nu erau în stare să întreprindă. 
Vasalul turcesc din Ardeal căpătă acea Coroană a Poloniei pe 
care n'o putuseră căpăta, nici la stingerea lagelonizilor, nici la 
fuga înlocuitorului lor, Henric de Franţa, —cum nu erau s'o do- 
bândească decât pentru o înfrângere şi o ruşinoasă capitulare, în 
profitul unui slab rival suedes, nici la moartea regelui Ştefan, 
— arhiducii austrieci: Ernest și Maximilian, contra ambiţiei 
cărora se ridicase necontenit, favorisând pe orice alt candidat, 
spiritul de independenţă, instinctul de conservare al Polonilor. 
Şi Ştefan Báthory, a cărui amintire sa păstrat mult timp în 
Polonia, unde, guvernând energic, el a întemeiat adevărată 
şcoală politică, luase asupră-şi şi ocrotirea propagandei cato- 
lice în Răsărit, pe vremea activităţii în Rusia a unui Possevino, 
şi antagonismul contra Moscoviei shismatice, căreia-i smulse 
provincii însemnate și, în sfârşit, — măcar pentru un viitor mai 
îndepărtat, — opera de cruciată, căci acest supus vasal turcesc 
pregătise, cu Cazacii şi cu o armată de mercenari, cum nu mai 
fusese până atunci, mijlocul cu care credea că s'ar putea ajunge 
la stăpânirea Dunării-de-jos, pentru Polonia sa şi pentru crești- 


nătatea catolică. 


In acest moment, Rudolf al II-lea, menit prin numele său 
la un mare viitor, luase moştenirea tatălui său Maximilian. 
Crescut în întunerecul Curţii spaniole a ultimilor cinci ani din 
domnia lui Carol Quintul și alături de sumbrul său văr Filip al 
II-lea, suferind de pe urma unei grele boli de tinereţă, el începu 
cu mintea zguduită ca să termine ca un maniac, interzicându-şi 
orice legături cu lumea, — principii trebuiau să comunice prin 
servitorii cari făceau focul în sobele Curţii —, întrebând stelele 
asupra, viitorului ce-l așteaptă și căutând în dosul perdelelor, 
cu sabia în mână, duşmani misterioşi. 


TA. 


Nici fratele lui, Matthias, care era, încă din 1608, guver- 
nator în Austria, Moravia şi Ungaria, pentru a suplini această 
incapacitate absolută a bolnavului, care urma să vegeteze în 
Praga, — adevărata Capitală habsburgică față de Viena decă- 
zută, — nici tutorii lui din Consiliu nu putură suplini această 
lipsă a Suveranului. 

În loc să se revie la o misiune de mult părăsită şi care 
acum, în timpul minorităţii lui Sigismund Bâthory, nu mai re- 
venia nici maghiarismului ardelean, Rudolf privi cu linişte re- 

_semnată pregătirile de atac ale Turcilor. Supt degeneratul Se- 
lim, supt fiul lui, epilepticul Murad, supt Mohammed al III-lea, 
ceva mai zdravăn decât tatăl şi bunicul său, Casa lui Osman 
ea însăși părăsise de fapt frânele unui guvern care fusese până 
atunci o necontenită comandă de războiu. Dar, aici, Marii-Viziri 
erau gata să înlocuiască pe Impăratul nedestoinic, şi ei nu fă- 
ceau parte dintr'o clasă, supusă scăderilex eredității, ci se ridi- 
cau, prin intrigi une ori, dar totuşi şi prin merite, din mijlocul 
poporului însuşi. Astfel Albanesii Ferhad şi Sinan se succedau 
la putere prin 1590, și cel din urmă, un om de o energie extra- 
ordinară, de o mare pasiune războinică, provocă, exploatând o 
luptă de hotar la granieţle Bosniei, în care căzuse și o rudă a 
Sultanului, războiul cu Casa de Austria. Ținta era să se cuce- 
rească toată Ungaria habsburgică. 

De fapt s'a câştigat de Turci marea luptă de la Keresztes; 
mai mult decât una din cetăţile brâului de apărare căzuse. Dacă 
totuşi planul lui Sinan putu fi zădărnicit, Imperialii având şi 
unele succese importante, aceasta nu se datorește numai aju- 
torului puternic dat de Papa Clement al VIII-lea, care trimetea 
bani, steaguri binscuvântate, contingente militare, comandanţi 
francesi și toscani, visând de o Constantinopole liberată care 
Sar chema după el «Clementina», ci neaşteptatelor împrejurări 
de la Dunăre și din Carpaţi, care puteau fi încă un mare noroc 
pentru Habsburgi. E 


TS 


Hrănit cu exemplele glorioase ale anticității clasice, Sigis- 
“mund Báthory, trup neîntreg şi minte șubredă, se ridică, pentru 
mărire şi faimă, contra Sultanului, tăind fără milă pe nobilii 
din partida turcească. Indemnuri ale agenţilor pontificali adu- 
seseră Moldova lui Aron-Vodă în legătură cu Impăratul, care 
trimetea steaguri de luptă şi Cazacilor gata de pradă. Din pro- 
. pria inițiativă, Mihai Viteazul, din Tara-Românească, rupsese 
cu stăpânii săi. Se nădăjduia, şi câştigarea Polonilor, ba chiar a. 
Tatarilor păgâni, pentru marea Ligă de cruciată. 

După biruința lui Mihai la Călugăreni, după întoarcerea. 
lui biruitoare din munți asupra Giurgiului şi succesele lui pe 
linia Dunării, Ardeleanul, căruia nu-i reuşise atacul la Timi- 
șoara, abdică. El părăseşte ţara sa lui Rudolf, a cărui rudă 
stiriană, arhiducesa Maria-Cristina, îi era, de puţin timp, soţie; 
îi ajung două feude silesiene, unde putea fi aclimatisat şi reținut. 
Ardealul dorit, căutat, prin toate mijloacele, atâtea decenii, se 
oferia astfel Habsburgilor. | 

Se trimeseră trei comisari unguri, cari veniră şi la Târgo- 
vişte ca să ieie jurământul lui Mihai. Lumea se aștepta să vadă 
în noua provincie pe Maximilian, fostul rege polon. Voevodul 
biruitor de dincoace de munţi îl cerea din răsputeri, cum cerea 
bani pentru mercenarii săi şi un contingent militar. Dar Curtea 
zăbovi. Atunci Sigismund, desgustat și de retragerea sa, se în- 
toarce, aclamat de ai săi, şi negocierile duse cu dânsul pentru 
a-l înlătura, sânt aşa de nedibace, încât el lasă principatul său 
unui tânăr văr din Polomia, unealtă a Cancelariului Ioan Za- 
moyski, — anti-austriac şi deci tureofil —, cardinalul Andrei 
Bâthory. | ; ; 

Cum acesta, înțeles ṣi cu Domnul moldovenesc pus de Can- 
celariu, Ieremia Movilă, n'avea alt gând decât al «păcii sepa- 
rate» cu Turcii, Mihai, strâns din trei părți, îl atacă şi prin 
biruinţa de la Şelimber iea Ardealul, pentru ca, peste câteva 
luni, să smulgă şi Moldova, înţelegându-se cu ortodocșii din- 

Polonia și cu usurpatorul moscovit Boris Gudunov ca să ca- 
pete şi Coroana regatului vecin. Un om puternic, viteaz şi cre- 
dincios! Sa recunoscut guvernator ardelean pentru Impărat, 
căruia-i oferă, pentru un titlu şi un sprijin, sabia sa minunată. 
Dâr cei din Praga, din Viena îl poartă cu vorba, îl exasperează 
pentru a-i culege apoi, prin spioni, strigătele de furie contra 
«Sașilor fără omenie», cu Impăratul în frunte. 

Când i se aduc banii mult aşteptaţi, înţelegerea pentru 
răscoală e făcută acum între Statele ardelene nemulțămite și 
rivalul «Voevodului», generalul împărătesc din Caşovia, Basta. 
La Mirislău, Mihai e învins, în clipa acordării unei diplome care 
era o batjocură pentru serviciile sale. El se supune însă judecății 
Impăratului, pe care-l caută la Scaunul său de judecată. Impăcat 
cu Basta, el biruie pe Sigismund, din nou revenit în moştenirea 
lui. Dar, a doua zi, e ucis tâlhărește de camaradul său. Inadins, 
Curtea nu hotărise situaţia lor reciprocă şi, după omor, spă- 
lându-se de vinovăția comandării lui, ea declara că «nu ţine 
năcaz lui Basta». 

Sigismund va rămânea deci, şi, când el va pleca definitiv, 
tot în Imperiu, moștenirea lui o va lua cineva mult mai price- 
put, energia politică a acelui bătrân Ştefan Bocskai, care, age- 
zat în Caşovia lui Basta, își va zice rege al Ungariei — al Un- 
gariei calvine, aliată cu Turcii. Războiul cu Sultanul nu mai 
avea nicio perspectivă în asemenea condiţii. Austriecii încheiară 
atunci pacea de la Zsitvatorok, care recunoștea stăpânirea un- 
gurească a Turcilor, pe când pacea de la Viena (1606) admitea 
în Ardeal o ameninţare a Coroanei înseși a Ungariei. 

Cruciata era astfel părăsită solemn, pentru totdeauna, de 
către Habsburgi. 

Dacă ei o vor relua, şi îndată, nu va fi din propria lor 
iniţiativă şi cu scopuri proprii, ci numai ca niște instrumente 
ale reacţiunii catolice pe care de multă vreme, în ţările lor în- 


seşi, o pregătia Papalitatea. 


VII. 


CREAREA AUSTRIEI MODERNE PRIN REACŢIUNEA 
CATOLICĂ 


La începutul veacului al XVII-lea încă nu exista o «Aus- 
trie» habsburgică, ci numai, în fiecare din provinciile ereditare, 
din care unele au format o grupă deosebită pănă la 1665, «State» 
care represintau vieţi naţionale şi locale de care dinastia, repre- 
sintată prin Suverani slabi sau mai mult ori mai puţin anormali, 

“nu cuteza să se atingă. Contingente militare nu puteau veni 
din aceste teritorii, care nu voiau să. ştie nici de formarea, nici 
de întreţinerea unei oştiri permanente, şi încă a uneia care să . 
nu pornească de la nevoile particulare ale ținutului, iar, în ce 
priveste mijloacele financiare, ele nu se puteau căpăta decât 
pe calea, zăbavnică şi nesigură, a dietelor. De fapt, Casa arhi- 
ducală. avea la îndemână numai veniturile teritoriilor ce apar- 
țineau Camerei sale de finanțe, aşa-numitele Kammergiiter, 
asupra cărora se întindea şi o adevărată administraţie imediată. 
Niciun sentiment de comunitate morală, de interes general nu 
contribuia. să pregătească o unitate, de orice fel. Idealul tuturor 
acestor provincii era să formeze o «confederație», cu «guvern 
liber ca al Sviţerilor şi al Statelor Olandei». 

In părţile austriece şi stiriene nu se poate zice măcar că 

era o sigură conştiinţă germană ca aceia care de atâtea ori, încă 

în veacul al XVI-lea, a dat orientare Saşilor ardeleni. In schimb, 
Boemia şi ţările ce atârnau de dânsa aveau, într'o vreme când 
literatura naţională număra și opere de un caracter de cărtu- 
xărie mai înalt, un atotputernic sentiment de osebire slavă. 
„Se tindea a se închide accesul străinilor, a se crea un nou hotar 
prin întinderea limbii slave singure asupra regatului și a depen- 
denţelor lui. Hotăriîri în acest sens se ieau de diete, şi de aceia 
din Moravia, care opreşte în 1615, formal, limba germană. 


Pentru Unguri, Ardealul însemna un sigur focar de viaţă 
proprie, maghiară și calvină. Biserica lor reformată, lăsând la 
o parte pe Saşi, ireductibili și în germanismul și în luteranismul 
lor, se adresa, cu sfatul şi cu sila, către Românii din sate, creând 
pentru ei o superintendenţă reformată, care, în secolul al 
XVI-lea, va sprijini afirmarea în viaţa publică a limbii româ- 
neşti, dar în cel următor va ajunge un mijloc de maghiarisare. 
Din sinul acestei «Biserici ungurești» vor ieşi Bibliile în limba 
poporului, amintite mai sus, ale lui Heltai şi Karolyi, pe lângă 
care literatura naţională pomeneşte, în alt domeniu, doar «po- 
vestea lui Arghir», pentru cetirea mulțimilor, versurile, influen- 
țate de cântecele religioase, ale lui Valentin Balassa şi Tinódi 
şi imitații după poesia epică a Slavilor din Balcani în «cântece 
de vitejie» ca acela despre luptele de la Semendria sau opera 
asămănătoare a lui Ilosvai. lesuitismul, în continuă creştere, 
e silit un moment să-şi părăsească opera de spornică propă- 
gandă, în Ardeal ca şi în Banat, pentru a se întoarce însă, în 
suita trupelor împărătești, restabilind, odată cu Scaunul episco- 
pal catolice al lui Napragy în Alba-lulia, Colegiile sale. Dar cu 
prinții de la începutul noului veac, calvini cu toţii, — căci com- 
petiţiunea familiei catolice Homonnay, din Ungaria-de-sus, 
fusese înlăturată —, în zilele lui Bocskai, lui Sigismund Rá- 
k6czy, chiar ale nebunului Gabriel Báthory, cuceritorul, în 1610, 
pe câteva luni, ale 'Ţării-Romănești şi visătorul utopic al unei 

Dacii ungare avându-și reşedinţa la Sibiiu, dar mai ales pe 
vremea lui Bethlen Gabor, religia «naţională» se va întoarce și, 
odată cu dânsa, planurile unei Ungarii unitare, ca pe vremea 
regelui Matiaş, şi necontenitele agitaţii pentru «libertate» în 
părţile supuse Coroanei habsburgice. 

Totuși, de şi independenţa ardeleană era pentru Unguri un 
sprijin, de care erau. lipsiţi Slavii din Boemia, din Moravia, 
Silesia și Lusacia, de la aceştia a pornit mişcarea din care, de-a 
lungul «Războiului de treizeci de ani», a ieşit silnica, nescrupu- 
loasa şi cruda stăpânire directă a Casei de Austria. 


E o mişcare naţională aceia care a adus pe rând dieta de 
independență boemă din 1609 şi constituirea comitetului de 
septezeci sli cinci de membri, acordarea «scrisorilor de raaie- 
state» (litterae maiestatis) din 9 Iulie ale acestui an, cu toate 
garanţiile pe care le putea cere utracvismul şi autonomia locală, 
cu stabilirea unor «apărători ai credinţei» având calitate ofi- 
cială? Nu am putea-o spune hotărît. Erau şi simple ambiţii no- 
biliare, tendinţe nedefinite de osebire și curate hasa:duri. Fără 
influenţa şi setea de putere a contelui de Thurn nu s'ar fi produs 


„evenimentele care au mânat la ruptura, din 1618. Şi ele nu sar 


fi produs, iarăşi, fără necontenita luptă, ascunsă întăiu, fățișă 
pe urmă, între Impăratul Rudolf, rege boem, şi între fratele 
său Matthias, care umbla și după această coroană. Când însă 
cel dintăiu aţâţă contra. celui din urmă trupele din Passau, adu- 
nate pentru alt scop, ale rudei sale din Stiria, Leopold, care 
trupe prădară îndelung Boemia, răscolind toate nemulţămirile, 
vremea autonomiei desăvârşite li se păru că a venit şefilor 
«protestanți», luterani. acuma, ai naţionalismului ceh; ei o 
cerură, fără a putea so capete, de la Matthias, rămas acuma 
stăpân fără împiedecare. Afaceri locale grăbiră lovitura, și, la 
23 Maiu 1618, membrii unei nouă diete, cu Thurn însuşi în 
frunte, aruncau în șanțurile castelului din Praga, cu intenţia de 


a-i omori, pe cei mai uriîţi dintre sfetnicii catolici locali ai Habs- 
burgului, Slawata şi Martinic, invocând un vechiu drept de 
«defenestraţie», de aruncare pe fereastră a unor administratori. 
abusivi. 

Aparenţele singure erau ale unei lupte religioase. Pro- 
testanţii sânt mai mult «autonomişti» boemi, iar, dacă la această 
provocare făţişă Casa de Austria a răspuns printr'o reacțiune 
catolică, menită să aibă definitive urmări absolutiste, nu ea 
însăși, din capacitatea ëi de iniţiativă, din energia ei conştientă, 
a luat în mâni acest steag de cruciată. 


Mai presus de puterile şi de tendinţele austriece, catoli- 
cismul însuşi înainta agresiv, într'o vastă operă de recuperare. 
Papa n'a fost totdeauna în fruntea ei. Miliția, cu organisare de 
fier, a Societăţii lui Isus, a Iesuiţilor, se oferise Sfântului Scaun 
şi lucra în numele lui, dar ea avea originea ei deosebită în fana- 
tismul creator al lui Ignaţiu de Loyola, şi în curând scopurile 
ei au fost proprii, deosebite si de ale Sfântului Părinte, lângă 
care generalul Ordinului stătea aşa cum, în Roma veche, șeful 
pretorienilor stătea lângă Impăratul ocrotit de dânsul si cum, 
în Bagdad, califul vedea în preajma sa, cu o sabie pe care putea 
s'o întrebuinţeze după plac, pe căpetenia gardei sale de Turci. 

“Prin avântul lor, nesprijinit de altă putere, duşmanii neobosiţi 
ai Reformei pătrunseseră încă din 1552 la Viena, din 1556 la 
Praga, din 1560 în Tirol, din 1564 în Stiria. Sfetnici ai prin- 
ților, ca duhovnici şi preceptori ai lor, predicatori şi învăţaţi, 
diplomaţi dibaci, ei s'au îndreptat de la început asupra, învăţă- 
rântului şi a culturii pentru a face din ele mijloacele lor prin- 
cipale de cucerire și dominație. Cultul Maicii Domnului putea 
încălzi mulțimile şi câştiga pe viaţă minţile fragede ale şcola- 
rilor visători; exemple alese din istoria universală, cu cultul 
virtuţii şi al gloriei, înrâuriau asupra aceloraşi inteligenţe nouă; 
„ştiinţile erau predate, — cu cele matematice în rândul întăiu, — 

aşa încât curiositatea să nu cuteze a se apropia de tainele 
naturii, lămurite odată pentru totdeauna prin dogmă; petreceri, 
represintaţii de teatru lucrau și asupra oamenilor maturi. Incă 
de la 1586 se formase pentru lesuiţi o Universitate la Graz. 
Dacă toţi Habsburgii sau supus acestor influenţe, dacă princi- 
palul lor sfătuitor în acest timp a fost atotputernicul Tesuit 
episcopul Khlesl, ramura stiriană, care, la moartea lui Matthias 
(1619), ajunse la putere în Boemia, după ce fusese instalată 
în Ungaria (1617) şi în Imperiu, prin Ferdinand al II-lea, era, 
cea mai adânc străbătută de spiritul nou al fanatismului, Leo- 
polă-Wilhelm avea la vrâsta de unsprezece ani două episcopate 
şi patru abaţii. Ferdinand el însuşi crescuse la această şcoală, 
dominat de rudele sale bavarese; mult timp, şi el şi-a simțit 
o misiune călugărească. De pe urma lui era firesc deci să, vie 
toată noua oştire a revanşei catolice asupra provinciilor ere- 
ditare. 


Pentru a-l porni pe această cale, şi de aiurea veniau în- 
demnurile. La despărţirea dinastiei, prin abdicarea lui Carol 
Quintul, între o ramură spaniolă şi una «austriacă», clasa 
cosmopolită, de generali, de elerici, de diplomaţi care se formase 
în jurul universalităţii habsburgice din veacul al XVI-lea, s'a 
împărţit în două, şi, cum Filip al II-lea, fiul lui Carol, a fost 
numai rege la Madrid, pe când Ferdinand I-iu lua insigniile 
Imperiului, mulți se aşezară, adăugiţi, necontenit, prin alţi isteti 
4 şi lacomi conaţionali, la Curtea acestuia. In 1618, cel de-al doilea 
Ferdinand avea între căpitanii şi dregătorii săi pe un Dampierre, 
pe un Bucquoy, pe un Dutour, pe iun Devereux, pe un Lamor- 
main, Francesi, pe un Huertas, Vasquez, Marradas, Spanioli, pe 
Italienii Millesimo, Villani, pe atâţia Englesi, Irlandesi şi alţii ` 
de naţicnalităţi deosebite. Lor însă li trebuia războiul necon- 
tenit ori măcar răscoale, represiuni, toate mijloacele prin care 

se poate ajunge la onoruri şi demnități, la bani şi la feude, la 
avere şi la înrâurire. | 

Să nu se uite mai ales că, în această dedublare a Dinastiei, 
dacă prestigiul era de partea ramurii imperiale, puterea era 
dincolo, la Spanioli, cari aveau o veche monarhie, perfect orga- 
nisată, dispunând de mijloacele ei înseşi ca şi de ale Americei 
dobândite şi colonisate şi puteau deci în orice moment să capete 
banii de nevoje pentru, a înarma şi hrăni o oaste permanentă 
care forma admiraţia şi spaima Europei întregi. Ambasadorul 
spaniol la Praga, la Viena, era autoritatea înaintea căreia se 
pleca toată lumea, mai. mult decât înaintea legatului Papei, şi 
astfel nu odată, în momentul crisei la care am ajuns, hotărîrea 
a pornit de la un Oñate sau Castaneda. 


La toate aceste lucruri, ca şi la legăturile Habsburgilor 
în Imperiu nu se gândiau revoltaţii din 1618, cari, nevroind să 
recunoască pe noul rege Ferdinand, își luară, toate măsurile 
pentru a constitui, contra lui, o altă putere politică. Cei treizeci 
de «directori» aleşi trimeseră trupe în Moravia, în Austria, 
lucrând pentru acea «confederație» a «libertăţilor» fiecării 
provincii spre care tindea spiritul timpului. Viena fu asediată, 
dar scăpă de primejdia întăii surprinderi. Un rege fu ales şi, 
lăsându-se la o parte cerinţile şi ofertele Electorului de Saxonia 
şi chiar ale depărtatului concurent care a fost Carol-Emanuel de 
Savoia, voturile se opriră asupra Palatinului de la Rin, pro- 
testant călduros şi ginere al regelui Angliei, ușuratecul principe 
Frederic. Pănă la împărţirea, pusă în perspective, a Austriei, 
— şi cu ajutorul şi participarea Veneţiei —, Boemia-si dădu o 
nouă Constituţie, ca regat electiv, și ea întinse mâna Ardealu- 

“lui, al căruia energie principe nou, Bethlen, luă, încă din 1619, 
pe urmele modelului său Bocskai şi ale acelui Corvin, Matiaş, 
la care s'a gândit mai mult decât odată în planurile sale, Caşovia 
şi Pressburgul, apucând și el drumul Vienei. «Principele» Unga- 

riei, «regele» ei, prin voința Statelor protestante, nu putea sã’ 
dorească o mai bună potrivire a împrejurărilor pentru ca să 
ajungă la scopurile sale. Şi de acum înainte, cu toate armistiţiile 
şi chiar tratatele, —ca acel din Nikolsburg—, încheiate cu Habs- 
burgii. el îşi va urma misiunea, nemulțămindu-se cu simpla stă- 
pânire a Caşoviei şi a celor cinci comitate de peste Tisa. Ba, 
murind înnainte de vreme, acela care se învrednicize, prin căsă- 
toria cu principesa Ecaterina sau Cătălina, să fie ginerele Ho- 
henzollernului de la Berlin, va lăsa lupta contra Austriei ca o 
mostenire ucenicului şi urmașului său, Gheorghe Râkoezy I-iu. 
Dar puteri nebiruite răsăriseră în calea acestei ligi «pro- 

testante» pentru înlăturarea Habsburgilor şi sfăşierea «provin- 
ciilor ereditare». Nu numai că Bavaresii întrară în Austria, sta- 
bilind pe câţiva ani un regim de teroare, contra căruia se ridi- 
cară, desperaţi, ţăranii lui Fadinger şi Willinger, — 

von Baierns Joch und Tyrannei 

und seiner grossen Schinderei, 


dar Saxonii candidatului răspins la Coroana boemă ocupară, cu 
un mai blând regim de coreligionari, Silesia, care scăpă astfel 
măcar de reacţiunea catolică. 

După înfrângerea, într'o singură luptă decisivă, la Muntele 
Alb, în 1620, a lui Frederic Palatinul, care, lăsând în urmă o 
coroană prea ieften căpătată, se refugie la Breslau, arătându-se 
în curând gata să şi «abdice», dacă i se dă o «despăgubire», 
această reacțiune se abătu nemiloasă asupra Boemiei înseși, asu- 
pra Moraviei, asupra Austriei chiar. Capetele fruntașilor căzură 
pe piaţa din Praga, vechile familii se stânseră, — rămâind doar 
treizeci şi opt de toate —, averile fură confiscate, trei pătrimi 
din pământul ţerii ajunseră a fi astfel proprietatea Coroanei. 
In Austria trei luni erau pentru nobili terminul trecerii la cato- 
licism, o singură lună pentru ceilalţi, şi minorii n'aveau voie să 


84 


x 


° 


treacă hotarul. Prin satele boeme, soldații veniau și se instalau 
în casele țăranilor cari nu voiau să renege. In sfârşit «orânduiala 
înoită a ţării», Vernewerte Landesordnung, din 15 Mart 1627, 
văzimându-se pe dreptul cuceririi, pe «victoria noastră glorioasă 
căpătată cu binecuvântarea lui Dumnezeu înnaintea Pragei», 
distrugea întreg trecutul de privilegii, înlătura concesiile din 
diplomele care fuseseră, fără altă formă, sfăşiate si introducea 
un absolutism cum nu s'a mai văzut în Europa, — nici în 
Turcia guvernată după preceptele Coranului. Habsburgul era 
acum «domn cu drept de moştenire», — ca şi în «markgrafiatul 
nostru al Moraviei» —, Erbherr, şi nu era nevoie măcar de «re- 
cunoaşterea» Statelor. Acestea aveau doar atribuţii financiare, 
de o importanţă secundară acum când Coroana, prin ea şi prin 
nobilii de ncuă creaţiune, dintre aventurierii cuceririi, dispu- 
nea, de cea mai mare parte a teritoriului. Incolo, regele numia 
pe funcţionarii săi, si încă numai pe termin de cinci ani; el avea 
singur dreptul propunerilor în diete, — cine ar mai fi încercat o 
propunere era vinovat de crimă —; el revedea sentinţele, el crea 
«legea și dreptul». Oaspeţii săi erau cetăţenii ţării, gi limba sa, 
germană, era limbă de Stat. 

Totuşi puterea, adevărată o aveau acei cari-l îndemnaseră. 
Iesuiţii căpătară toate universităţile; pretutindeni «părintele 
rector» trecea înnaintea arhiepiscopului însuşi. Generaţiile nouă. 
le formau exclusiv ei, şi, sufletește, de la Împărat pănă la ulti- 
mul funcţionar, ele aparţineau doctrinei și autorităţii lor. 

In sfârșit armata însăși, prin care se căpătase victoria, era 
mai presus decăt acela căruia i-o dăduse. Aceasta se văzu bine 
în ceasul lui Wallenstein sau Waldstein, cumnatul puternicului 
senior moray Zerotin. Prin singurul mijloc al unei influenţe 
magnetice asupra oamenilor, al unui mare talent de organisaţie 
şi al unor însușiri deosebite de general, el ajunse, fățiș, ca duce 
de Mecklenburg, ca râvnitor la Brandenburg, factorul decisiv, 
care nu se sfia să-şi arate despreţul faţă de ceilalți. Absolut 

sigur de soldaţii săi, cari sar fi împrăștiat fără prestigiul şi 
conducerea lui, el negocia necontenit, în dorința de a-şi stabili 
o situaţie independentă, şi cu dușmanii domnului său, şi, în 
jurământul pe care-l ceru la urmă generalilor de nație deosebită, 
cari-l încunjurau, — Cehii Trzka şi Cinsky, Italianul Piecolomi- 
ni, Irlandezii Leslie, Butler, ete. — el scoase clausa condiţională 
a credinţei către Impărat. Se pregătia să ieie pentru dânsul Boe- 
-mia, care nu-l iubia şi nu-l voia, când căzu supt loviturile solda- 
ților imperiali, — ca și Mihai Viteazul —, ca victimă a prea 
marii încrederi în el însuși și în situaţia sa. 

Şi mai departe Boemia a rămas, — dese ori năvălită de 
Suedesi, duşmanii Casei de Austria, Banner, Torstenson, Wran- 
gel, -— teren de luptă. Când în sfârșit liniştea, se restabili, din 
vre-o două milioane şi jumătate de locuitori rămăseseră doar 
200.000; ruina era în toate oraşele și satele; arta trecutului se 
împrăştiase şi se nimicise; în toată lumea rătăciau şefii politici 
şi culturali ai poporului ceh, şi un Comenius, marele pedagog 
din «Crbis pictus», din «Didactica Magna», din «Ianua linguarum | 
reserata», dar şi gecgraf, istorie, lexicograf, poet, prin «Labi- 





zintui lumii» si «Adâncul siguranţei», opere asemenea prin 
arnestecul religiosității cu simbolul naiv, «Călătoria peregrinu- 
lui», a Englesului Bunyan, trebuia să-și caute un adăpost pănă 
în Polonia, în Ardeal, în Suedia, în pământurile germane de la 
Baltica. O ţară total stoarsă, căreia, ea să se refacă material, 
îi va trebui mai bine de un veac, şi de două ori pe atâta ca să 
se trezească la o nouă viaţă morală. 

Se stabilise, ca și în Franţa lui Ludovic al XI-lea, ca şi în 
Spania unită a lui Ferdinand Catolicul, pe rămăşiţele evului 
' mediu o nouă ordine modernă, de unitate şi absolutism, — dacă 
nu în Tirol, în Stiria, care-si refusaseră serviciile contra noilor 
Husiţi, măcar în Austria şi în provinciile slave. Numai cât, în 
acele țări, regalitatea, chemată a-şi îndeplini sarcina unifică- 
toare şi orânduitoare şi de către o burghesiz în progres, care 

avea, interesele ei economice de ocrotit, a sprijinit, după victo- 
rie, roditoare astfel pentru toată naţia, desvoltarea claselor 
active, îngăduindu-li să-şi câștige tot mai multă bogăţie și în- 
semnătate politică. Pe când, dincoace, «Statul Austriac» se for- 
mează pe ruina unei. vieţi provinciale. înfloritoare şi, multă 
vreme, el nu va face nimic ca să repare opera de distrugere 
care fusese condiţia însăși pentru z. instala în tronul său de 
absolutism pe Suveran. 

Și tot aşa se va proceda şi în Ungaria, — în Ungaria. 
veche imperială întăiu, apoi în Ungaria turcească si în sfârşit 
şi în cea ardeleană, ajunse toate în mâna Casei de Austria, 
şi tot printr'o operă de cruciată, supt conducerea aceloraşi 
Iesuiţi şi cu aceleaşi forţe internaţionale. 

Opera de distrugere a vechiului spirit revoluţionar 0 
începu, îndependent de Suveran, un harnic şi talentat Tesuit 
de sânge maghiar, elevul celebrului cardinal Bellarmino, Petru 
Pazmânyi (1570—1637), care, şi fără sprijinul Papei, cerut 
pentru. marile lui planuri, ştiu să ajungă la scopurile ce-şi 
propusese. Acestui episcop de Gran şi cardinal i se datoreşie 
şcoala cea mare catolică din reşedinţa sa, Tyrnau, Nagy-Szom- 
bâth sau Sâmbăta-Mare, în curând o Universitate, din care 
se desfăcu apoi Facultatea de drept din Gran şi cea de medicină 
din Pesta. Colegiul lui pazmânyan din Vien,ă ca şi acea şcoală 
din Sâmbăta-Mare, era så dea învăţătură atâtor tineri Români, 
cari trebuiau câştigaţi pentru scopurile cărora li-au rămas în- 
chinate aceste aşezăminte. Si, în acelaşi timp, pe urmele acelor 
prelați din veacul al XVI-lea, Antoniu Verancius şi Nicolae 
Olahus, — unul Slav, celalt Român, de sânge băsărăbese—, cari 
și-au înscris numele în istoria literară a celei mai bune epoci din 
Renaştere, o literatură de limbă latină ajunse a prinde tot 
terenul cultural, aici ca şi în Boemia. Ardealul singur rămase 
cu teologii săi calvini şi cu nobilii autori de memorii (Nicolae 
Bethlen, Cserey, ete.), cari continuau în limba ungurească fru- 

moasa tradiţie latină din vremea Bâthoreșştilor, a unui Brutus 
ţi Szamoskăzy, contemporanii istoricului în limba latină al 
Ungariei, după tradiţia clasică a lui Bonfini Italianul, Nicolae 
Istvánffy. 

Totuşi, supt Ferdinand al II-lea și urmaşul lui; — de ia 
1638, — Ferdinand al III-lea, Ungaria Superioară e necontenit 
| independentă de Ardeal. Ca să se schimbe această situaţie, a 
trebuit, după moartea lui Gheorghe Rákóczy I-iu, zbuciumul 
desorientat al viteazului şi ambiţiosului fiu omonim. Împă- 
cat cu Imperialii şi pierzând astfel legătura cu coreligionarii 
şi conaţionalii săi din posesiunile acestora, el se îndreptă, cu 
planuri imposibile, după tradiţia lui Ştefan Báthory, veche de 
un secol şi ajunsă cu totul anacronică, asupra Poloniei, unde, 
fără a căpăta coroana mult dorită, îşi prăpădi oastea năvălită 
de Tatari, pentru ca pe urmă pedeapsa turcească să vie asupră-i, 
făcându-l să piară, la capătul unei desperate sforţări, din rănile 
căpătate pe câmpul de luptă. Din această prădăciune a oştilor 
Sultanului, Ardealul nu s'a mai ridicat multă vreme, şi el primi 
răbdător stăpânirea unor principi impuşi de Faşi biruitori, un 
„Acațiu Baresai, Român de sânge, de origine şi de purtări, un 
Mihai Apaffy, săracul nobil din Secuime, fără avere şi fără 
însuşiri personale, umil vasal otoman. 


In acest moment, la 1655, un nou Habsburg se suia pe 
tron, Leopold I-iu (în Boemia la 1658, în Imperiu la 1659). 
Crescut catolic de preceptorul său, principele italian Portia, el 
avea mai curând vocația bisericească. Toată viaţa lui, părinţii 
Societăţii lui Isus au fost, nu numai directorii conștiinței, dar 
şi ai politicei sale: un Muller, un Neidhard, un Menegatti, la 
cari se adaugă capucini şi alţi represintanţi ai spiritului roman 
năvălitor. Dacă influenţa spaniolă, căreia i se supusese buni- 
cul său, lipseşte acum, în decadenţa tot mai adâncă, accelerată 
de Franţa vecină, a Statului lui Filip al II-lea, aristocrația 

de. aventură şi de pomenire încunjură, si mai numeroasă, și 
mai deaproape, un tron lipsit de orice libertate şi iniţiativă. - 
Tar, dacă e vorba de războaie, acestea le vor purta generalii de 
pretutindeni, Italieni ca Montecuccoli şi Veterani, Francesi ca 
de Souches, ca: ducele de Lorena, ca «Eugenio von Savoy», 
geniul m=itar al epocei, pe lângă cari apar mai rar în locurile 
prime un Heissler, un Heister, un markgraf de Baden. 

Aproape fără voie e amestecat el în afacerile Ardealului 
năpădit de Turci. Un nou principe anti-turcese, loan Kemény, . 
cere ajutorul Imperialilor mai mult decât al Impăratului. Ei vin 
de ocupă cetăţile, dar ofensiva nouă a Marilor-Viziri din ener- 
gica familie a Chiupruliilor pătrunde în șesul Dunării austriece 
prin expedițiile de la Neuhâusel şi de la Lewenz, Ujvâr şi Léva, 
la care participă şi Domnii noştri. Dacă se câștigă la capăt, în 
1664, biruinţa de la Sankt-Gotthard, aceasta se datorește unei 
adevărate expediţii cruciate, în care luptă contingentele cerşite 
de Leopold în Imperiu şi cavalerii tărzii a lui Ludovie al 
XIV-lea: un La Feuillade, un Coligny: 

Aşa se ajunge la pacea «fără anexări» din Vasvâr. Turcii 
vor veni însă înapoi peste douăzeci de ani, supt continuatorul 
Chiupruliilor, Marele-Vizir Cara-Mustafă, şi acei cari-i vor aduce 
vor fi Ungurii. 


Încă din 1670 o conspirație se formează contra prădăciunilor 
miliției imperiale şi pentru desrobirea Ungariei austriece. Nobili 
din cele dintăiu familii, Zriny, Nadâsdy, Frankopan (din Croa- 
ţia, unde se ivise de curând, trecând apoi în Rusia, la «Craiul 
de neamul său», călugărul Gheorghe Crijanici, inițiatorul «pan- 
slavismului», ca şi, apoi, Sârbo-Românul bănăţean Gheorghe 
- Brancovici), ieau parte la dânsa. Ei sânt trataţi întocmai ca 
nobilii din Boemia după luptele de la Muntele Alb. Operâ austria- 
că începe astfel şi aici. 

Ca răsbunător al celor decapitaţi de mâna calăului apare 
atunci Emeric Tököly, cu bandele lui de «curuţi» prădalnici, 
în numele «libertăţii ungare». Incă odată Ungaria Superioară 
se raliază la lupta unui răsculat pentru vechile amintiri de inde- 
pendenţă şi de unitate. Cetele noului «rege» se luptă la Caşovia, 
la Eperjes, cu un succes schimbător. Pressburgul e asediat, ca 
pe vremurile lui Bocskay şi lui Bethlen. 

Atunci Vizirul însuşi porneşte asupra Vienei. Leopoid îşi 
părăsește Capitala în 1683, fugind la Linz, şi orașul, deprins 
a se apăra singur, resistă prin vitejia şi încrederea, într'o mân- 
tuire apropriată, miraculoasă, a locuitorilor din toate clasele. 
Nu ca aliat al Impăratului, ci în sigura sa calitate de creştin, 
aleargă regele Poloniei, marele războinic, biruitorul asupra Tur- 
cilor la Hotin, loan Sobieski. Venit odată cu contingentele tri- 
mese de principii Imperiului, el.câștigă marea biruinţă care 
salvează Viena şi Statele habsburgice de cotropire, pentru ca 
apoi Cesarul trufas să-i lase fără hrană și fără sprijin oastea 
înaintea căreia nu se coboară ca să se descopere. 

Îndată după izbândă, Papa Inocenţiu al XI-lea, urmând 
tradiţiile lui Clement al VIII-lea, intervine pentru ca să alcă- 
tuiască acea ligă de cruciată din care, pe lângă Imperiu şi Polo- 
nia, fac parte Veneţia si chiar depărtatul Tar muscălese, — o 
apariţie nouă în Apus. Numai astfel, din acest îndemn şi cu 
aceste forţe, cu aceşti bani, supt această conducere, Casa de 
Austria izbutește să smulgă Turcilor Ungaria lor, cu Buda cu 
tot, ba chiar cu Banatul, care va fi părăsit deocamdată la pace, 
pentru; a fi dobândit numai în noua campanie, tot cu Eugeniu 
de Savoia şi tot în legătură cu Veneţia, la 1718. Biruinţile de la 
Mohács, de la Szalankemen, de la Zenta, care aduce încheierea 
păcii de la Carlovăţ, în 1699, sânt curate isprăvi de cruciată. 

Şi, dacă pentru Impăratul se îndeplinește astfel o cucerire 
la care nici nu visase în momentul primejdiei de la Viena, ca 

şi în Boemia, lesuiţii, adevărații biruitori, aleargă şi organi- 
sează, presidând dominaţia lor. 


- Dacă Ungaria-de-sus fusese, pentru Ordin, ca şi pentru 
Casa de Austria, cucerirea lui Pazmâny, dacă Ungaria turcească 
e ò unui Inocenţiu al VIII-lea, Ardealul poate fi privit ca o 
cucerire a lesuitului Kollonics. 

Imperialii se instalează aici prin așa-numita «convenţie 
lotaringiană», smulsă de ducele de Lorena lui Apâffy, şi pre- 
senta lor e recunoscută la pace. Nimeni nu-i chemase, nici Saşii 
revoltați de escesele acestei soldatesce fără milă şi fără ruşine 
şi cari luară armele contra ei, ca ]1 Braşov. Nobilii unguri de 
confesiune calvină vor sprijini îndată, de la 1706 la 1711, pe - 
fiul Elenei Zriny, pe vitregul fiu al lui Tököly, pe Francisc 
Rákóczy, pe care şi azi îl cäntă poesia populară maghiară, şi 
care, cu ajutorul lor şi al aventuroasei vitejii a Românilor, ba 
chiar cu un sprijin frances din Apusul lui Ludovic al XIV-lea 
şi cu conivenţa Turcilor setoşi de răsbunare, se putu menținea 
atâția ani ca «rege» în faţa lui Iosif I-iu, moştenitorul lui Leo- 
polg. 

Dar Iesuiții începuseră încă înainte de 1700 opera lor. 
komêånii, mulţi şi desprețuiți, «plebe» fără drepturi, faţă, de trei 
«naţiuni» politice, între care şi a Secuilor, erau buni pentru a 
majora și a terorisa pe ceilalți. Supt Vlădica Teofil, apoi supt 
urmașul acestuia, Atanasie, ei fură meniţi la o Unire cu Roma, 
în schimbul egalisării, promise, cu celelalte popoare. Atâta tre- 
buia, şi egalisarea va fi uitată, cu toate necontenitele reclamaţii 
pe basa «sopoldinei 2 doua», eu toată eroica luptă a episcopului 
Ioan Inochentie Micu. «Baronul Klein», cu lanţ de aur şi meda- 
lionul Impăratului la gât, era puriat de la o cancelarie la alta, 
de la ele toate la dieta ardeleană, care-l insulta. Rău primit 
la Curte, ameninţat cu arestarea, silit să plece în exil, el nu era 
interesant, şi nici causa poporului său. Dar câteva sute de mii 

de oameni formau acum basa propagandei iesuite în Ardeal, 
care venise numai puţintel prea târziu ca să poată câştiga o 
biruinţă complectă şi aici. Nimeni n'ar fi crezut însă că în acest 
i Tinut: de luterani, de calvini şi de ortodocși s'a» putea căpăta 
măcar atâta pentru Biserica. romană. 

Cât despre Casa de Austria, îi ajungeau teritoriile şi 
subsidiile. De o bucată de vreme ea ştia să capete și contribuţie 
regulată şi trupe permanente. 

Să vedem cum s'a ajuns la acest nou stadiu al desvol- 
tării ei. ; 


i y 





VIII. 


FORMAREA UNUI STAT AUSTRIAC IN VEACUL AL 
XVIII-LEA. 


` Această «Austrie», care atinsese numai o parte din hotarele 
ei definitive, — căci deocamdată ea cuprindea doar Boemia, 
Ungaria şi ţerile austriece, — mavea încă niciunul din elemen- 
tele care formează un Stat modern. 

Finanţele ca şi mijloacele ei militare veniau din străină- 
tate, de unde-i veniau și iniţiativele şi, în cea mai mare parte, 
scopurile, afară de ce se putea culege, mai prin curtenire, mai 
prin impunere, de la Statele deosebitelor provincii, care păstrau 
încă, foarte visibilă, deosebirea lor de origine şi de desvoltare, 
având ea. singură legătură o dinastie, mai mult sau mai puţin 
sincer sprijinită. 

Totuşi spectacolul monarhiei perfect organisate a lui Ludo- 
vic al XIV-lea, care strângea pentru țintele ei, de dominație a 
întregii Europe, mijloacele unei mari naţiuni, toate mijloacele 
ei, nu putea. să rămâie fără înrâurire asupra Habsburgilor din 
acest veac al XVII-lea, pe cari lupta îndelungată contra acestui 
adversar si concurent la însăşi hegemonia în Imperiul german 
trebuia să-i facă, a-l cunoaște mai bine şi a-l preţui mai deplin. 
Incercări timide se fac deci pentru a se căpăta, fie şi în măsură 

mai mică, acele mijloace de care în aşa de largă măsură dispu- 
nea regele absolut al Franciei. 

| Astfel, pe lângă subsidiile Statelor şi contribuţiile princi- 
pilor Imperiului, pe o vreme când Spania, ea însăşi decăzută, 
şi subordonată tot mai mult regatului vecin, nu mai putea să-și 
trimeată aurul pentru scopuri generale catolice ori pentru sco- 
puri speciale austriece, miniştrii lui Leopold I-iu încearcă a 
crea venituri nouă, sigure, capabile de a hrăni un budget de 
războiu: imposite pe vicii, lotăria de Stat. Capitaţia din 1691 
wavu caracter permanent. Pe această cale se câştigară sume 
care n'ajungeau însă nici măcar la douăzeci de milioane de. 
florini pe an. 

Faţă de o armată ca aceia a lui Louvois, care tindea să 
înlocuiască. printr'o forţă militară statornică, uniformă. atâr- 
nând numai de Stat, vechile regimente pe care le adunau aven- 
turierii şi profesioniștii, sau pe care părinţi prevăzători le 
dădeau ca zestre fiilor lor, nu se putea păstra adunătura pestriță 
care, alături cu Polonii şi cu contingentele străine, dăduse lui 
Leopold l-iu, cu totul nepregătit pentru o asemenea sarcină . 
şi pentru un asemenea noroc, stăpânirea asupra Ungariei 
turceşti şi a Ungariei ardelene. Se ispitiră deci Sârbii nemul- 
țămiţi cu apăsarea. Turciei în desfacere şi, cu şefii lor de oaste, 
cu Vlădicii lor, aceştia veniră, în cursul războiului, de se așezară 
la hotare, bucurându-se de o autonomie cu mult mai largă, decât 
a locuitorilor slavi sau «valahi» din vechile «Confinii militare», 
unde, încă. din vremea lui Rudolf al II-lea, se atrăseseră viteji, 
deprinşi a se lupta cu păgânul, din părţile vecine ale Bosniei. 
Bucurându-se de libertăţi speciale, foarte întinse, răzimându-se 
pe privilegii multă vreme observate cu sfinţenie, aceşti străini, 
cani-şi plătiau toate drepturile excepţionale printr'o strictă 
îndeplinire a datoriei lor militare, erau o caste de un nou fel, 
gata oricând să se arunce asupra dușmanului ei special, dacă 
nu şi asupra altor dușmani. 








Mai departe decât atâta nu se merse pentru moment, şi 
regimentele care, supt Veterani, Heissler, Heister, întrară în 
Ardeal n'aveau alt caracter decât acelea: care şi pănă atunci 
luptaseră supt steagurile habsburgice. Şi aceasta explică și 
rezistenţa pe care o întâmpinară la supunerea de fapt a ţării şi 
entusiasmul cu care, contra. acestora şi a bandelor anarhice de 
«lobonţi», atâţia luptători ardeleni, maramurășeni, ` ungureni 
alergară supt steagurile, foarte populare, ale lui Francisc Râ- 
kóczy. 

Necăpätand încă base proprii pentru puterea sa, Austria 
Habsburgilor avea şi neajunsul de a nu fi fost osebită, de a nu 
putea fi osebită de Imperiu, de acel Imperiu a cărui coroană 
o purtau pe rând şefii Casei de Austria prin singurul drept 
câştigat la alegere, dar în care întreaga autoritate se găsia în 
mânile Electoriior, deveniți monarhi moderni în margenile unor 
hotare de stăpânire directă. Austria era terenul de moștenire 
de unde se putea căpăta puterea reală pentru a întreținea mari 


ambiţii de un caracter ideal, ca tot evul mediu de unde veniau, 


dar atâta numai. Nu exista o autoritate austriacă, în diversita- 
tea drepturilor şi în antagonismul tradiţiilor istorice, şi deose- 
bitele părţi ale «teritoriilor ereditare» erau mai muit sau mai 
puţin amestecate cu vastul corp vechiu al Imperiului însuşi. 
Acesta avea, o formă, cu care, oricât ar fi fost ea de neorganică, 
lumea. se deprinsese şi pe care tratate de echilibru european la 
capătul unor lungi lupte, tratatele din Vestfalia la 1648, o con- 
sfinţiseră, orânduind-o pentru mai multă vreme; aceia se sfă- 
râma la cercetare, ca şi la orice încercare de acţiune, în compo- 
nentele ei, care nu ţineau să se confunde fiindcă de fapt nu era 
nimic comun între dânsele. 

Și Suveranii nu cutezau să caute această comunitate. Ea 
nici nu-i putea interesa în rândul întăiu, căci gândul lor principal 
era al Imperiului, în care un prestigiu care venia de la Carol- 
cel-Mare el însuşi li aureolă frunţea. Şi erau interesaţi să se 

ocupe de aceste lucruri imperiale mai mult decât de altele şi 
din causa rosturilor ce aveau în Italia, ca şefi, ai Imperiului, şi. 
nu ca, proprietari ai, posesiunilor austriece. 

Odată Carol Quintul avuse aici și Neapolea şi Milanul, 
dominând astfel din aceste două puternice posiţii extreme toate 
principatele şi republicele şi controlând însăşi acţiunea papali- 
tăţii. La împărţirea săvârşită prin abdicarea Cesarului habsbur- 
gic, aceste teritorii rămaseră în legătură cu Spania. Când ramura 
de acolo se stânse şi se ivi, se impuse contra candidatului 
austriac, — viitorul Carol al IV-lea el însuși, — Filip, nepotul 
lui Ludovic al XIV-lea, când începu războiul pentru succesiunea 
Spaniei, singurii moştenitori ai marelui Impărat, Austriecii, cari 
putuseră păstra coroana imperială, se împărtăşiră. şi din această 
Italie care de la Carol-cel-Mare încoace era aşa de strâns legată, 
şi într'un chip așa de firesc, de Sfântul Imperiu roman de nație 


germanică. Astfel ei fură stăpâni, nu numai la Praga, la Viena- 


si la Buda, smulsă de curind 'Tureilor, ori la Clujul ardelean, 
dar «ii la Milan și la Mantova (din 1706 înnainte), prin aceleaşi 
silinti războinice care li dădură, cu partea neerlandesă a moște- 
nirii burgunde, gurile Rinului, prin care, iarăşi, şi mai strânsă 
se făcea legătura cu Imperiui. Incercările Savoii de a lua Mila- 
nesul nu izbutiră, şi, puţin mai târziu, Parma, Piacenza, spa- 
niole pănă atunci, se adăugiră, la acest domeniu italian, care era 
pentru dinastie de sigur o glorie şi o putere, dar pentru Austria 
însăşi o esenţială împiedecare adusă constituţiei sale. In sfârșit 
prin dispariţia Casei de Toscana, a Medicisilor, ducele de To- 
vena-i căpătă, succesiunea, şi acest Francise-Ştefan, principe de 


sânge frances şi de limbă francesă, era soţul singurei moşte- 


nitoare a Impăratului german Carol al VI-lea, trebuind astfel ca 


frumoasa provincie să ajungă un apanagiu al principilor născuţi. 


din această căsătorie. 
Pentru ca această, moștenitoare să-şi capete stăpânirile se 
cerea să se stabilească un nou drept succesora]. Și, pentru ca 

alţi candidaţi la succesiunea austriacă să nu poată smulge măcar 
părţi dintr'însa, era necesar ca ele să fie constituite ca un bloc 
teritorial, ca o unitate politică, prin actul chiar care era să 
asigure arhiducesei Maria-Teresa situaţia ei ca Suverană. Dar 
aceasta nu însemna. alta decât să se creeze Austria, care pănă 
atunci nu existase, pentru că, pe de o parte, proprietarii ei, cu 
titluri deosebite pentru fiecare provincie, nu simţiseră nevoia 
absolută şi imediată de a crea şi pentru că, pe de altă parte, 
ei înțelegeau că orice creaţiune de acest fel aducea după dânsa 
primejdia recunoaşterii acelei dualități ce exista în caracterul 
lor și pregătirea despărțirii, de care, cu niciun preţ, nu voiau, 
între noua Austrie şi vechiul Imperiu. 


Incepem deci a socoti Austria, nu din momentul când 
expulsiunea, solemnă, în toate formele diplomatice, de către Na- 
poleon I-iu, o scoase din Imperiul medieval, creând Imperiul 
modern al Austriei, ci din ziua în care, la 1713, cu un an 
înaintea anezărilor prin tratat în Italia şi la Rin, Carol al 
VI-lea redactă Pragmatica Sancţiune, prevăzând prin acest act, 
redactat după un dublu model frances din evul mediu, că Sta- 
tele austriece formează o singură organisaţie politică, a cării 
împărţire este şi rămâne imposibilă, fetele putând urma în lipsa 
meştenitorilor bărbătești, ca în atâtea din monarhiile europene 
măi vechi, Anglia, Spania, Rusia. Intre anii 1720 şi 1723 această 
reglementaţie fu primită, în formele lor particulare, de provin- 
ciile deosebite pe care le privia. 

Rămânea acum- ca, după ce moștenirea în toată Austria 
se dovedise posibilă, Ungurii, cari mai avuseră pe regina Maria, 
fiica lui Ladovic-cel-Mare, învoindu-se la alegerea Mariei Teresci, 
— şi nu şi a soţului ei, Impăratul Francisc de Lorena, ca rege, 
— să se mai dovedească şi putinţa ca această unitate de nouă 
creaţiune să se menţie împotriva asaltului, care se putea 
aştepta, al concurenţilor cari invocau drepturi femeiești mai 
vechi la, aceiaşi ereditate. 


N. IORGA = 

Şi Austria sa mentinut. Candidatura, lui Carol-Albert, 
Electorul Bavariei, dădu Imperiului, în 1742, un trecător Carol 
al VII-lea și Boemiei, — dar Boemiei singure, — un rege, iar 
Austriei un arhiduce, pe câţiva ani, care relua tradiţia separa- 
tistă a lui Frederic Electorul Palatin.. Dar toate silinţile în 
favoarea acestuia ale lui Frederic al II-lea, întreprinzătorul rege. 
al Prusiei, şi ale Franciei, dușmana ereditară a Casei de Austria, 
nu izbutiră. De şi Carol avea sânge austriac, fiind soţul unei 
fiice a Impăratului Iosif I-iu, de si fusese crescut, ca ostatec, 
în Austria, la Klagenfurth şi la Gorz, de şi comandase contin- 
gentul bavares în luptele Austriei cu Turcii, el nu putu să 
rămâie în provincii care nu au uitat nici în cântecele lor popu- . 
lare pe «Carol Bavaresuly. Biruinţile aliatului său Frederic, 
care pătrunse în Boemia, de unde Carol fusese gonit, nu crearà 
nimic definitiv. Şi, când după războiul pentru succesiunea / 
Austriei, se începu, contra lui Frederic, un nou războiu de Mariă- 
Teresa însăși, data aceasta cu ajutorul Franciei lui Ludovie al 
XV-lea, — războiul de şepte ani (1756—63), — acesta putu . 
să clatine tot aşa de puţin, cu toate înfrângerile Imperialilor, 
unitatea, stabilită odată pentru totdeauna, prin Pragmatica” 
Sanctiune, a Austriei. i k 

E adevărat că în aceste două războaie Maria-Teresa a 
pierdut Silesia, pe care si-o anexă Prusia şi pe care ea nu fu 
în stare s'o recucerească. Un bine era legat însă cu această 
deslipire a unui corp ajuns străin de o comunitate catolică aşa 
de deplină încă în acel moment. In adevăr Silesia, ocupată, 
cu un veac în urmă, de Saxonii de aceiaşi confesiune luterană, - 
se păstrase, — cum nu putuse face Boemia ori Austria, ama- 
netată Bavaresilor -convertitori, — cu totul legată de Reformă, 
și nicio încercare n'a mai putut-o aduce la altă confesiune. 

Şi, pe de altă parte, recunoașterea stăpânirii în această 
provincie a regelui prusia, care căuta pretutindeni cuceriri, — 
fie şi alături cu Danemarca, în dauna Suediei, — lega Austria 

de inițiativa neastâmpărată a acestui rege, care vedea într'o 
complicitate cuceritoare cu Impărăteasa pe care o despoiase de 
o parte a moştenirii sale un mijloc de a se face uitat trecutul. 
Polonia era în plină anarhie internă, și nu se mai arăta viabilă. 
O înţelegere cu Ecaterina a I-a a Rusiei pentru împărțirea 
“acestei ţeri nenorocite se încheie răpede. Mariei-Terese. i se 
amintiră drepturile de odinioară ale regilor ungari din dinastia 
arpadiană, asupra «Galiției şi Lodomeriei», teritoriul amanetat 
de Sigismund, — care avea acest ohbiceiu de câte ori hotăra 
o adevărată cesiune, «onorabilă», — către Vladislav Iagello, 
regele Poloniei, şi, astfel, după o lungă luptă cu o cinstită 
conştiinţă, catolică, simţitoare la dreptate și la onoare, regina 
“Ungariei se învoi a-şi «reclama» acest pământ «al ei» în 1710, 
ajungându-se astfel la. cea d'intăiu împărţire a Poloniei, în ziua 
de 25 Iulie 1772. Pe urmă, necesitatea unui drum între - Ardeal 
şi această ţară, — drum care, adăugim, n'a fost întrebuințat 
niciodată, — aduse pe miniştrii câştigătoarei în tovărăşia de 
trei să reclame de la, Turcia învinsă de Ruşi și aliată cu Austria, 
tocmai- ca să nu i se răpească nimic din provinciile ei, Moldova- 
de-sus, din care convenţia din 7 Maiu 1775 făcu o «Bucovină» 
împărătească. í 
Dacă în Bucovina nu exista nicio rămășiță din vechea 
organisare catolică a episcopatului de Siretiu, ci ortodoxia era, 
stăpână a ţării ca şi în cea mai mare parte din. Ardeal, cu 
toate actele de «Unire», Galiţia era absolut şi devotat cato- 
lică. Impărăteasa plină de evlavie, care venia aici aducând 
pacea, o administraţie veghetoare și posibilităţi de comerţ mai 
însemnate decât cele din trecut, fu bine primită în ţara care 
“mult timp a fost una dintre cele mai credincioase posesiuni ale 
Habsburgilor. | 
Protestând contra unei ispite căreia nu-i putuse resista 
pănă la sfârşit, Maria-Teresa vorbise de «sistemul prusian» 
care se impunea conştiinţii ei, de acţiunea «à la prussienne» 

în care era atrasă. De fapt Prusia era aceia, care-și impunea şi, 
metodele Austriei, învinse, acele metode pe care ea însăși le imi- 
tase, cu brutalitate și o totală lipsă de gust, de la Franţa lui 
Ludovic al XIV-lea, cu căutarea ei de hotare naturale si pe calea 
«Camerelor de anexiune». Cucerind şi ea cât putea şi unde 
putea, Austria adoptă însă acelaşi sistem şi îm ce priveşte ordi- 
nea, internă. 


In Prusia, care era o creaţiune a Hohenzollernilor, fiind 
formată din posesiunile pe care aceștia le deţineau, în puterea 
unui titlu îndoit, în Marea de Brandenburg şi în Prusia Orien- 
tală, cu adausul altor domenii de familie, în această Prusie 
unde, mai ales dincoace de Elba, trecutul nu represinta nimic 
şi nu aducea cu el niciun drept, niciun privilegiu care să tre- 
buiască neapărat a fi păstrate, se putea funda o monarhie de un 
absolutism intrasigent, în care totul să fie numai ca o mare 
gospodărie a Suveranului, creator şi stăpân, așa cum înţelege 
el. Tara de drepturi și de privilegii, înnăbusiite, date uitării, 
călcate, dar nu abrogate, a Austriei, cu Bcemia şi cu Ungaria 
ei, vechi regate cu tradiţii, nu se găsia însă în această situaţie. 
Totuşi exemplul aduse prusianisarea ei, acceptându-se doctrina 
pentru foloasele dinastice care vădit se aduceau printr'însa. 

Nu era nevoie ca Impărăteasa-Regină ea însăşi să facă 
această operă, care nu se potrivia poate nici cu firea ci. Era 
pentru aceasta lumea care o încunjura, acea lume de origine 
deosebită, generali, administratori, diplomaţi, economiști, — 
Germani autentici, ca Haugwitz, Thugut, sau Slavi, Cehi, cum 
au fost Chotek, Kinsky, Harrach, cum a fost chiar Kaunitz (un 
Kunitz de origine), Livonieni ca Daun, Irlandesi ca Lascy, 
Olandesi ca von Swieten, asupra cărora în chip firesc se pusese 
pecetea prusiană, Silinţile lor comune au fundat acea unificare 
prin administraţie care trece supt numele respectabil al stăpâ- 
nei lor. 

Acum se creară finanţele «Monarhiei», supuse unei atot 
puternicei Camere de Conturi din Viena, alimentându-le cu im- 
posite pe tabac, pe sare, pe timbru gi cu foloasele fireşti ale 
unui comerț liber (de la 1776) în lăuntru şi îndreptat în afară 
prin Trieste, ajuns un mare port liber al comerţului sudic, 
mai ales grecesc, în dauna Veneţiei istovite, şi prin Fiume (se 
credea că s'ar putea crea în insulele Nicobare de lângă Indu- 
stan adevărate colonii ale Austriecilor, asemenea cu coloniile 
Francesilor şi ale Englesilor). Incă de supt Carol al Vi-lea, 
tratatul din Pojarevaci (Passarowitz) deschisese, la 1118, 
pentru comerţul provinciilor ereditare linia Dunării și accesul 
la Marea Neagră. Era şi dorinţa unei penetraţii economice şi 
anexarea, prin acest tratat şi pănă la înfrângerile unui nou 
războiu, pănă la pacea de recuperare din Belgrad, în 1739, nu 
numai a Banatului, care complecta linia, absolut necesară, a 
Dunării de Sud, dar şi a Serbiei de Miazănoapte, şi a celor cinci 
judeţe oltene. In timpul Mariei-Teresei încă va apărea la Bucu- 
reşti şi la Iași cel dintăiu consul austriac, Dalmatinul Raice- 
vich, şi o Companie Orientală va căuta să lege relaţii cu aceste 
provincii şi cu Turcia, după tradiţiile acelui comerț săsesc, care 
era vorba să învie acum la bielşugul și strălucirea lui de odi- 
nioară. In curând va fi vorba de navigabilitatea Oltului şi de 
alte proiecte care nu erau să se îndeplinească niciodată. 

Toate acestea însă, nu din dorința de a ferici popoarele, 
îmbogăţindu-le și ridicându-le astfel în cultură, ci pentru simplul 
interes egoist al bunei gospodării împărăteşti, care hrănește 
pentru că înțelege a mulge, a tunde și, întâmplător, a și tăia. 


Acum există, pentru duşmani ca şi pentru supuşii cari 
war voi să înţeleagă cum trebuie aceste binefaceri, o armată, 
aceia care deocamdată va lupta cu vecinul din Imperiu, Prusia- 
nul, şi cu aliaţii lui, pentru, ca pe urmă să se manifeste altfel 
de cât vechile trupe de ajutor și de strânsură, când Iosif al 


í 

) | 
II-lea, fiul şi. urmașul Impărătesei, se va bate la Dunăre cu 


Turcii, râvnind la acea împărţire cu Ecaterina a Il-a:a Impe- 
riului lor pe care a oprit-o numai, la pacea de la Siştov, în 
1791, — printr'o imperioasă mediaţie englesă, prusiană şi olan-- 
desă, -— Revoluţia cea mare din Franţa. «Miliția împărăteascăy 
e în stare să împiedece după 1760 întinderea tulburărilor româ- 
neşti din Ardeal, contra Unirii, și, când Horea va ridica pe 
țărani contra Ungurilor, singură intervenţia ei va fi în stare 
să. oprească, la 1785, cumplitul măcel, contra căruia nu izbutise 
vechiul mijloc, zăbavnic şi neefectiv, al «insurecției» nobilimii 


_după datina, medievală. Sârbii, — pănă la distrugerea Consti- 


tuţiei lor și la împărţirea între comitatele bănăţene a Confinii- 
lor Militare —, «corpurile libere» (Freikorps) de Talpaşi, de Slo- 
vaci, regimentele voios oferite, din loialitate, de naţionalităţi, 
—ca al Românilor, dăruită de Biserica unită din Blaj, —căpătă. 
o întărire şi prin noua şi folositoare instituţie, pe aceiaşi basă 
ea, în Rusia, Cazacii, a grănicerilor, luați din mijlocul acelor 
naţionalităţi și păstrând întru câtva caracterul lor osebit, etnic, 
nu numai local. 

Ca un element de guvernare, ca un «Politikumy, se aşează 
la rând şeoala. Supt religioasa Impărăteasă mai mult decât supt 
filosoficul ei fiu s'a dat marea lovitură învăţământului iesuit, 
care opunea o altă mare putere puterii monarhului. Universita- 
tea lor, Colegiile lor nu se puteau ataca; s'a întrebuințat pentru 
a-i combate şi deslocui şcoala primară, Nor”malschule, opusă 
vechii şcoli de catehism şi sporadicelor fundaţiuni ale călugă- 
rilor piarişti. 

Această școală e de limbă germană, dar nu pentru că 
Guvernul ar ținea mai mult la această limbă,.la naționalitatea 
care o vorbeşte. Iosif al II-lea va spune că, de ar avea mai 
mulţi Unguri supt oblăduirea lui, ar sprijini «şcoala normală» 
de limbă ungurească, dând această limbă chiar şi administraţiei 
sale, în locul limbii latine, înlocuite. Şi miniștrilor Impărătesei 

- şi acestui rege al Romanilor, viitor Impărat el însuşi (1780— 
90), li pasă de un singur lucru: de unificarea în forme. şi în 
spirit a Monarhiei, de aducerea la acelaşi numitor a provinciilor 
„prefăcute în «cercuri», cu «căpitani» în frunte (Kreishauptleuie), 
de amalgamarea oamenilor cari, făcând parte, în deosebite «ţări» 
(Länder), din felurite «popoare» (Volker), nu sânt de fapt decât 
supuşi (Untertane). 

La mijloc, peste «loeotenenţe» şi «guverne» sânt institu- 
tiile centrale: Cancelaria Supremă, Consiliul de Stat, Curțile de 
judecată și de socoteli. Şi este mai ales Curtea imperială. 

| Această Curte, cum nu mai fusese până atunci, imită de 

departe Versailles al lui Ludovic al XIV-lea, după care va fi 
tăcut Sehonbrunnul, cu castelul lui în stil rococo, cu statuile şi 
basenurile, cu templele mitologice între copacii cu îngrijire 
tunşi si puşi în aceiaşi «uniformă». Arta îşi găseşte la Curte 
şi în preajma ei sprijinul, dar nu şi literatura germană, care se 
mărgineşte la farse pentru popor, ea ale unui Schikaneder. 
Adevărata literatură e a- teatrului, dar aici străluceşte opera 
străină a Italianului Metastasio. Musica e în mare onoare, căci 
e epoca lui Gluck, lui Haydn și Mozart, cari toţi pleacă de la 
tradiția italiană. Un Italian e şi sculptorul Curţii, Canova. 
Acest departament e al Italiei. 

Şi, dacă nobilii cehi își împodobese Praga lor, unde stau 

“mai mult, Ungurii aleargă în preajma «reginei», căci o gardă 

nobilă strânge pe cei mai strălucitori tineri, bucuroşi de a se 
înfăţisa numai ca oameni de neam mare și cu creştere bună. 


Totuşi întreagă această operă metodică se va lovi de spi- 
ritul Revoluţiei. 

Sar părea că entusiastul care e Iosif al II-lea, hrănit din 
cetirea «filosofilor» francesi, lucrează ca s'o facă inutilă în 
Statele lui, care, dacă se răscoală, ca 'Ţările-de-jos, dacă mur- 
mură, ca Ungaria, se ridică, nu împotriva «tiranului», ci împo- 

triva reformatorului, care izzoneşte pe călugări, li confiscă aye- 
rile, li impiedecă relaţiile cu Roma, jignind pe Papa însuși, 
care a venit să i se presinte pentru a smulge concesii. Nimeni 
n'a urât mai mult trufia şi apăsarea nobilimii şi n'a sprijinit 
mai tare pe ţărani, cărora li dă libertatea, pănă în Ardelul unde 
Horea se înfățişase, venind din Viena, printr'o naivă viclenie, 
ca un misionar al lui. 

Dar toate acestea nu sânt decât asalturi contra ultimilor 
concurenţi ai absolutismului: a da puterea claselor de jos, fără 
ambiţie şi fără puteri, înseamnă a o lua pentru sine. De aici 
toată învierşunarea cu care Iosif îndeplineşte o operă care nu e 
decât urmarea aceleia ai cării inițiatori au fost miniştrii <à la 
prussienne> ai mamei sale. Revoluţia, răsărind în Franţa, va 
cere însă în alt spirit aceleaşi lucruri, și ea se va adresa altor 
puteri. : Ă 


IX. 
AUSTRIA ȘI REVOLUȚIA FRANCESA. 


In aparență măsurile reformatoare ale lui Iosif al Ti-lea 
ar fi putut să împiedece în provinciile acestei «Monarhii» care 
nu-şi zicea încă: «Austria» orice tendinţe revoluţionare, el însuși 
înfăţişându-se ca un precursor al Revoluţiei francese. 

Aceasta în principiu ca și în metodă. Ca și oamenii noului 
regim frances, el se inspira numai de la cultul «raţiunii», fără 
a se gândi că naţiunile sânt alcătuite după hasardurile istoriei 
şi că poartă în ele porniri instinctive, porunci tradiţionale, care 
wau nimic a face cu silogismele logicei pure, şi ea însăşi 
supusă, de altfel, în teoria ei, influențelor timpului. Ca şi dânșii, 
privind toate lucrurile în abstract, el nu era în stare să facă 
acea deosebire între un teritoriu şi alt teritoriu, între un onı 
şi alt om, care nici nu i se părea necesară. In ce privește metoda, 
şi el credea că radicalismul necruţător, nemilostiv, căutând 
drept pe dușman pentru a-l răpune dintr'o singură lovitură, este 
calea cea mai bună și că nimic nu trebuie să împiedece pe 
reformator în aducerea la îndeplinire, fără nicio concesie omu- 
lui sau vremii, a planurilor sale. 

Ca şi revoluționarii de la 1789—95, el a urât clerul catolic, 
pe aceşti «Saduchei», pe aceste «ulemale», străjuind moaștele 
adorate ale unor vechi «superstiții» moarte, și i-a răpit condu- 


e iaca era 


cerea şcolii, amestecul în viaţa de Stat, averile de tot felul, 
pănă la tesaurele respectabile ale artei religioase. Ca şi dânşii, | 
fiul Mariei-Teresei, care a sfărmat vechea elică de Curte, pu- 
ternică, în zilele mamei sale, a despreţuit și înlăturat după pu- 
tinţă acea nobilime, care, după dânsul, nu putea cere o situaţie 
eminentă numai în puterea dreptului ei de moştenire. Ca şi 
acei represintanţi ai burghesiei şi sprijinitori ai «stării a patra», 
care era, de şi nu se vorbia de dânsa, el a luat de la cei de sus- 
ca să dea celor de jos, din cari voia să facă sprijinul perma- 
nent al puterii sale. Nici el n'a vrut să mai îngăduie, în nerăb- 
darea sa de a vedea avântul muncii libere şi al comerțului fără 
margeni, acele piedeci pe care le punea în aceste domenii dăi- 
nuirea asociațiilor şi practicelor medievale. Cum Revoluției 
francese i se datoreşte «şcoala primară» civilă, astfel «şcoala 
normală» a Statului se substituie în Monarhia lui Iosif al II-lea 
vechii şcoli de catehism şi încercărilor răzlețe făcute de călu- 
gării piarişti, «Cercurile» lui samănă cu «departamentele» Adu- 
nării constituante. In genere, Austria ieşită, din acţiunea, aceasta 
de sus, nouă în toate formele ei, corespunde întru toate Fran- 
ciei ieşite și ea nouă în toate formele ei din acţiunea filosofilor 
stăpâni pe putere. 4 

Şi totuşi nemulțămiri erau şi în Statele pe care Iosif le 
lăsa fratelui său Leopold, — întâiu, un blajin reacţionar pentru 
a face plăcere. acelor cari ridicau mai tare glasul spre a pro- 
“testa —, iar acesta, la 1792 încă, fiului său, Francisc al II-lea, 
căruia-i era păstrată, pănă la 1835, o lungă stăpânire de peste 
patruzeci de ani. SEI 


Nu e-vorba de acele conspirații care au dus la esafod pe 
Martinics şi pe tovarășii lui din Ungaria, închizând într'o teim- 
niţă aspră pe tânărul scriitor ungur Bacsânyi, a cărui vină era 
numai că tradusese în limba sa «Marsiliesa». A fost o simplă 
imitație, rău cugetată şi rău pregătită, a lucrurilor din Franţa. 

` 
-De şi aceiaşi imitație se vede şi în programul Statelor ce se 
adună în Ungaria şi Ardeal, şi în discursurile înflăcărate care se 
țin în cuprinsul lor, importanța acestor manifestații e simţitor 
mai mare. Se exprimă idei care nu sânt întru nimic inferioare 
acelora ce aduseseră, aşa, de mari prefaceri în Apus; autoritatea 
Suveranului era discutată fără nicio cruţare, «națiunea» ridi- 
cându-se acum ca o unitate aproape dumnezeiască, de drept 
natural, pe ruina «naţiunilor», de drept istoric, ale evului mediu, 
— «naţiuni» sprijinite pe privilegii, la care se renunţa. acuma 
măcar de unii, mai puţin interesaţi. 5 
Dar totul se petrece între cei patru păreți ai salei de adu- 
nare. Strada nu se mișcă; ea nici nu ştie nimic din ce vorbese 
puternicii şi învățații de acolo. Un mediu refractar prin multă 
supunere veche şi prin adâncă, incultură nu putea. fi străbătut 
de aceste tendinţe, care nici n'ajung, nici nu puteau ajunge pănă 
la o adevărată propagandă. Odată, închisă, dieta, dintr'însa nu 
"rămânea nimic decât forma, păstrată pentru istorici, a proto- 
„coalelor. 


Spiritul public nu începuse măcar a se forma, de și o 
literatură, chiar o literatură, periodică, destul de însemnată se 
produce şitn ţările austriece, dar mai ales în acele unități na- 
tionale depline care sânt Boemia şi Ungaria. 

Căci această literatură e mai mult a învăţaților EEN 
învăţaţi. E adevărat că la Unguri se dau traduceri şi adaptaţii 
“din uşoara, literatură francesă, care avea trecere şi la Curtea, 
pe jumătate francisată, a Vienei, că Voltaire, Marmontel află 
tălmăcitori aici, ca şi la Grecii din aceiaşi epocă, sămănaţi ca. 
bogaţi negustori prin oraşele și porturile ţărilor austriece, că un 
Barcsay scrie chiar franţuzeşte. E adevărat că în Kisfaludy se 
găseşte un imitator în limba maghiară al lui Gessner, lâncedul 
autor german de pastorale, care a găsit astfel de imitatori şi în 
beletristica noastră începătoare. E adevărat, în sfârşit, că un 

Dugonics publică încă înainte de 1790 povestiri din trecutul 
naţiei sale, ca «Etelka», «Jolanka», apoi că o epopee închinată 
lui Ioan Hunyadi apare în acelaşi timp, că un Italian de origine, 
Gvadányi (Guadagni), schiţează cele d'intăiu tipuri din viața 
reală. Dar, oricâtă însemnătate am acorda noi astăzi acestor 
produse «naţionale», pornind de la desvoltarea bogată, expre- 
sivă, și în adevăr estetică a unei literaturi nouă, pentru contem- 
porani ele erau jocul unor spirite mai uşoare, destinate unui 
cere de tineri senicri fără multă cultură, de târgoveţi cari nu 
trecugeră prin şcoli ori de femei cu timp disponibil pentru a 
ceti. Literatura, adevărata literatură era a erudiţilor, istorici, 
filologi, alcătuitori de gramatici, compilatori de dicţionare, po- 
lemiști ai disertaţiilor pentru drept. 

Căci aceasta e şi literatura. mai vie, răsărind din nevoile 
societăţii, care erau nevoile de drept, şi coborându-se în viaţa 
ei însăşi, prin afirmarea caracterului sacru al privilegiilor faţă 
de cesarismul nămvălitor şi de administraţia pe care el o crea 
pentru serviciul său exclusiv. 

E aceiaşi situaţie ca şi în Ardeal unde, dacă un Barac, un 
Vasile Aaron cântă povestea lui Arghir ori plâng «risipirea Te- 
rusalimului» pentru un restrâns public de tejghea sau de iatac, 
lucrul cel mare îl fac, apărând dreptul de viaţă al neamului şi 
sprijinindu-l pe dovezi de graiu şi de trecut, un Samuil Micu!- 
Clain, un Gheorghe Şincai, un Petru Maior. 

Astfel în Boemia și provinciile slave din prejurul ei niciun 
«poet» nu se putea alătura ca valoare şi influență unui Do- 
brovsky (tł 1829), marele cercetător al limbii cehe, care, prin 
studiile sale adânci de filologie, va fi întemeietorul unei doctrine 
«slave», menită să aibă o aşa de mare înrâurire asupra vieţii 
neamului său. Şi de la el pleacă solidele cercetări critice ale lui 
Kopitar, care s'a ocupat, la un anume moment, şi de limba noas- 
tră, scrisele de luptă ale unui Pelzel, iar mai tărziu, în veacul 

al XIX-lea, larga activitate de cercetător al slavismului în toate 
formele şi direcţiile lui a lui Šafarik. ? 

In Ungaria, numele literare cele mari sânt ale editorilor 
de cronici, ale adunătcrilor de documente, ale redactorilor de 
«istorii critice» şi de monografii, ale argumentatorilor dreptăţii 
unei cause naţionale care începe să iea altă înfăţişare decât în 
veacurile trecute. Nu numai că. Europa întreagă cunoaşte opera 
de erudiție a unui Bél, a unui Pray şi Katona, a unui Kaprinai 
și Kovachich, a unui Bod şi Kollár, a unui Horânyi, începătorul 
istoriei literare ungurești, dar acţiunea cărţilor pe care le scriu 
ei în latinește e mai puternică în mijlocul societăţii de acasă, 
luată în întregimea ei, decât a scriitorilor de lucrări distractive 
în limba vulgară: doar pănă tărziu o mare parte din această 
sccietate nu cetia numai, dar şi vorbia latineşte! Şi, afară de 
dânşii chiar, când literatura pcetică ajunge să aibă o adevărată 
valoare, în sine, nu prin subiectele ei, cricât de originale şi na- 
tionale, ea caută, ca la Kazinczy și Virág, îndreptări, în spirit, 
în fermă, în metru chiar, la literatura clasică latină, care era 
basa însăși a învățământului în colegii, rămase încă supt con- 
ducerea Iesuiţilor latinisanţi. 

In această, categorie a scrisului învăţat trebuie să se puie, 
cu tot caracterul lor agresiv naţional, tratatele pentru apărarea 
limbii vulgare, ca limbă îndreptăţită, nu numai la onorurile lite- 
rare, dar şi la o supremație definitivă, pe care le alcătuiesc în 
Boemia cei doi Tham, un Rulik, iar în Ungaria, cam în același 
timp, îndată după Iosif al II-lea, — germanisatorul cu de-a sila, 
prin administraţie şi şcoală, —um BârGezy. Acelaşi caracter îl au 
cele d'intăiu reviste: la Cehi «Literatura boemă», «Magazinul 
literar» (1779), —o «Societate de ştiinţi» funcţiona încă de mai 
înainte —, iar la Unguri, — cu cari au căutat, din iniţiativa lui 
Ioan Molnar, profesor la Universitatea din Cluj, unui Zaharia 
Carcalechi, simplu editor, ca în Boemia, cu, idei superioare, Kra- 
merius, să emuleze Românii ardeleni, — «Museul ungar» din 

1788. Dacă se observă în “unele din aceste periodice, — ca în 
«Şezătoarea obștii din Dobrovie» a lui Kramerius, mai sus men- 
ţionat, — o tendinţă mai reală, ea e în legătură, nu cu înalte 
scopuri ale neamului, ci, ca în cărticelele romănești pentru popor 
ale lui Molnar şi ale altora, cu grija de gospodărie mai înaintată 
pe care o introdusese spiritul de economie de Stat supt Impă- 
ratul Iosif el însuşi, în care unii vedeau pe un nou Iosif din 
Biblie, întemeietor ca şi acesta. Almanahurile nu servesc alte 
scopuri, iar teatrele «naţionale» n'au la începuturile lor altă me- 
nire decât a unei distracții ușoare cu mijloace puţine. 


Nicăiri calda literatură poetică mergând la inima er a. 


poporului, dându-i încredere în el ca om și ca represintant, îm- - 
preună cu atâţia alţii, într'o comunitate, capabilă de lucruri mari, 


amei naţiuni; nicăiri pamfletul, acel pamflet, nervos, iute, cu- 
tezător, care în Franţa, înaintea Revoluţiei ca şi după izbucni- 
rea ci, a fost agentul de căpetenie al tulburărilor şi al preface- 
rilor. Cu asemenea produse ale spiritului, se puteau odihni încă 


multă vreme în umbra despotismului binefăcător «popoarele» - 


lui Iosf al II-lea, pănă la care nu ajunge înflăcărata retorică de 


împrumut a oratorilor. din diete. 


Astfel Revoluţia, care sili pe Austrieci, — Suverani, mi- 
niștri, diplomaţi, generali —, să iasă, a doua zi după înăbuși- 
rea pripită a unui războiu de cucerire cu Turcii, din pasivita- 
tea speriată pentru a începe, alături cu Prusia, apoi și cu Rusi2, 
cu Anglia, cu atâtea State secundare, o acţiune de distrugere 
a «anarhiei», de răsbunare a unui rege, a unei regine, — însăși 
fiica Mariei-Teresei, Maria-Antoineta, —, decapitată pe eșafod, 


de restabilire a ordinii normale, a produs, cu toate înfrângerile 
armatelor imperiale, efecte mai mult fericite, — fie şi după . 


câtva timp, — pentru «Monarhie». 

Să urmărim întăiu, cât se poate de pe scurt, evenimentele, 
pentru a trage pe urmă încheierile necesare, 

După înţelegerea de la Pilnitz, Austria și Rusia pornesc 
împotriva Franciei revoluționare, Norocul razboiului se întoarce 
însă contra lor. Tările-de-jos austriace sânt invadate şi ocupate 
de oștile, cu înflăcărat caracter popular, ale noului regim. Pru- 
sienii se retrag din tovărăşie prin pacea de la Basel. 

Dar, de la început încă, Revoluţia îngăduie Austriei să 
; invoce temerea de a nu se întinde contagiunea ideilor rele şi în 
Răsărit pentru ca, urmând exemplul celei de-a doua împărțiri 
a Poloniei, pe acest motiv, la 1792, să participe la a treia, în 
Octombre 1795, care-i dă teritoriile Lublinului, Sandomirului, 
pănă în suburbiile Varşoviei, din care a făcut, pentru a legitima 
și prin nume «achisiţia» ei, o «Galiţie vestică», de mai scurtă 
durată. 


Intrarea generalului Bonaparte în Italia şi măiestrele lui 
lovituri de spadă îl duc la 1797 pe drumul Vienei. Prin armisti- 
tiul de la Leoben se ajunge la pacea din Campo-Formio, un 
„castel lângă Udine (17 Novembre). Prin acest act se consacră 
pierderea, Belgiei, dar, Veneţia neutră fiind lichidată de Fran- 
cesi, i se dă Austriei în schimb, din posesiunile puternicei Re- 
publici de odinioară, Istria, reunită de ducii Austriei în evul 
mediu, urmași ai celor de Carintia, şi acea Dalmaţie pentru care 
veacuri întregi se luptaseră cu dogii cuceritori regii, arpadieni 
şi angevini, ai Ungariei, moștenită acum de Habsburgi. Aceştia 
se despovărau astfel de un teritoriu totdeauna nemulțămit poli- 
ticeşte, absolut neasimilabil supt raportul naţional, având alte 
instincte şi alte îndreptări şi în sfârşit revoltat împotriva refor- 
melor lui Iosif al II-lea, de un teritoriu fără legătură cu blocul 
austriac şi care, deci, pentru a fi administrat şi exploatat, cerea 
un drum asigurat prin Imperiu, care nu aparţinea în aceiași 
calitate Impăratului electiv. Si, în schimb, se dobândia malul 

adriatic, de la Isonzo pănă la Boeche-di-Cattaro, cu stăpânirea 
asupra insulelor din faţă, cu influența asupra Albaniei rebele 
faţă de Sultan, cu un adânc amestec în Peninsula Balcanică, 
Bosnia şi Herţegovina, ţări de dependență faţă de Ungaria 
medievală, fiind hinterlondul acestei bande maritime, și, într'un 
cuvânt, partea cea mai întinsă și mai prețioasă din moștenirea 
Veneţiei înseși, pe care o înlocuia astfel, după patru sute de ani, 
urmaşul austriac al lui Ludovic de Anjou și al lui Sigismund 
de Luxemburg. 


Un nou războiu, alături de Rusia, aduce, după succese 
însemnate, o ncuă mare înfrângere, în Italia, de armele ace- 
luiaşi Bonaparte, ca și în Imperiu chiar. Pacea de la Lunéville, 
în 1801, răpește Casei de Austria Toscana, care se adauge la 
noul regat al Italiei, dar îi dă în deplină stăpânire acele episco- 
pate de Brixen, Trento și Salzburg, adevărat leagăn al Austriei 
luptătoare pentru catolicism şi Biserică, la începuturile «i, 
Drepturi feudale vechi se prefăceau astfel în solidă stăpânire 
modzrnă, iar, cât despre Toscana, abia cu o jumătate de veac 

în urmă un tratat de schimb așezase acolo pe soţul Mariei- 
Teresei, scos din Lorena lui; vechiul Stat al Medicisilor, prefă- 
cut astfel într'un simplu apanagiu al cadeţilor dinastiei, — Leo- 
pold al II-lea fusese mult timp duce de Toscana, — mavea nici 
dorința și nici putinţa, de a se contopi în vre-o unitate austriacă 
viitoare, care, cu. tradiţiile acelor Medicisi, dăinuind în Florența, 
îi era cu totul indiferentă. 

Ca un resultat al noii situaţii care i se crease prin pro- 
clamarea ca Impărat a lui Napoleon I-iu, Francisc al II-lea se 
hotărește acum la un pas de cea mai mare însemnătate pentru 
familia sa și pentru Statele asupra cărora ea ajunsese a domni. 
Ca să arăte că Imperiul frances nu mai putea atinge niciodată 
drepturile lui în lumea răsăriteană şi, în același timp, ca să 
dea puterii lui împărătești o basă teritorială tot aşa de solidă 

ca aceia pe care se razima concurentul ce-i răsărise în Apus, 
el se declară şi Impărat al Austriei, prin actul solemn din 11 
August 1804, care, invocând exemplul Taratului rusesc, devenit 
de mult Imperiu, şi al «noului Suveran al Franciei», constituie, 
pentru menţinerea «egalităţii perfecte a titlului imperial şi 
a demnităţii ereditare», — căci, în Imperiul său cel vechiu, Fran- 
cise nu era ereditar —, noul Imperiu al posesiunilor sale stră- 
moșeşti. 

Cu aceasta însă se ajungea la un avantagiu pe care Habs- 
burgii nu cutezaseră, pănă atunci să arăte că-l urmăresc, de şi 
era firesc să-l urmărească din toată puterea ambiţiei lor nesă- 
țioase de prestigiu, dar şi de putere reală. Boemia şi Ungaria 
rămâneau regatele ce fuseseră, dar acum mai presus de ele, 
cuprinzându-le însă supt ncua coroană, se ridica Imperiul, care 
încununa Monarhia, stabilită, ca Stat unitar și inseparabil, prin 
Pragmatica Sancţiune şi întărită prin întreaga operă de uni- 
ficare internă şi centralisare absolutistă a Mariei-Teresei şi a lui 
Iosif al II-lea. 

Legătura cu celalt Imperiu rămânea însă, şi titlul im- 
părătese nu fusese schimbat, Francisce al II-lea fiind acelaşi 
urmaş al celui dintăiu Francisc, cu aceleaşi drepturi teoretice, 
câștigate prin alegere, asupra Europei centrale. 


Un nou războiu cu Franţa, acum napoleoniană, trebuia să 
aducă o schimbare. Ofertele englese izbutiră încă odată să in- 
demne Austria la un avânt de răsbunare. El fu nenorocos, cu: 
toată buna conducere militară a arhiducilor Carol şi loan. 
Concursul rusesc nu izbuti decât să deie, la Austerlitz, un tova- 
răş de înfrângere lui Francisc. Pacea din Pressburg, încheiată 
la 26 Decembre 1805, e întăiul tratat de împărţire, de sfăşiere, 
din partea lui Napoleon, care urmăria evident desfacerea acestui 
Imperiu, rival în Apusul însuși. Prin ea se pierd cuceririle păcii 
de la Campo-Formio, toată ereditatea dogilor: în Friul, în Istria, 

în Dalmația. Insă această pierdere aduce după sine şi aceia a 
Tirolului și a teritoriilor suabe. ei 

Dar urmarea biruinţei francese trebuia să fie lichidarea 
situației Imperiului medieval, spre care râvniau necontenit spe- 
ranţele de viitor ale acestei lumi austriece, pentru care nicio 
concesie nu era în adevăr definitivă. Napoleon crease o Confe- 
deraţie a Rinului ca să aibă faţă de Prusia, așteptând schimbări 
mai fundamentale, vasalii săi germani. Cu câteva luni Înaintea 
ciocnirii decisive între soldaţii Revoluţiei şi vechile bande disci- 
plinate ale lui Frederic-Wilhelm al III-lea, la lena, Francisc 
al II-lea, părăsia toate drepturile asupra Coroanei de tradiție 
istorică pe care ai săi o avuseră, cu întrerupere, -de la Rudolf 
de Habsburg, iar, printr'o transmisiune neîntreruptă, supt formă 
de alegere, de la Albert al II-lea, (1-iu August 1896). Era simpla 
renunțare la o putere care de veacuri nu se mai exercita decât 
în forma concesiilor acordate de principii Imperiului acelui 
Suveran, cu alte scopuri şi alte tendinţe decât ale lor, pe care-l 
alegeau necontenit tocmai de aceia, casă nu li fie întru nimic 
încălcată, şi primejduită propria independenţă. / , 


In credința că a venit ceasul distrugerii «tiranului», 
Austria aceasta, străină de Imperiu, încercă apoi, întrebuin-, 
țând ultimele ei mijloace şi talentele militare escepționale ale 
arhiducelui Carol, lovitura din 1809. Peste biruinţa de la Aspern, 
în faţa Vienei, ea duse, aproape pe același câmp de luptă, la 
înfrângerea de la Wagram, la armistițiul de desperare din 
Znaym şi la pacea din Schönbrunn. Printrînsele se curăţiau 
ultimele resturi de stăpânire în părţile câștigate la 1797 și 
după aceia: Salzburg, regiunea Imnului, Gorizia, Monfalcone; se . 
părăsia Galiţia occidentală şi, pe lângă aceste «Erwerbungen» 
ale epocei moderne, se făcea sacrificiul, extrem de dureros, cu 
neputinţă de uitat, al Carniolei întregi, al cercului Villach din 

“Carintia, ai celei mai mari părţi din Croaţia, cu Fiume cu tot, 
al vechii Istrii arhiducale. 
“Data aceasta, Napoleon, om din veacul său în ce priveşte 
nepăsarea despreţuitoare ori simpla ignorare pentru drepturile, 
istorice, ale teritoriilor, și cele, firești, ale naţiunilor, se gândi 
la crearea unui Stat iugoslav potrivit cu trecutul şi cu aspira- 
tiile provinciilor luate de la Austria. Pe vremea când el plănuia 
reconstituirea Poloniei, pe care o impuse numai în formele 
meschine ale Marelui-Ducat de Varşovia, pe vremea când chema, 
în credinţa că Austria poate fi total distrusă, pe Unguri la inde- 
: pendenţă în tot cuprinsul vechiului lor pământ, invitându-i a 
~ se aduna pe câmpia îndătinată de la Rákos pentru a-și alege 
„un rege nou, el făcu din provinciile care pănă atunci nu avuseră 
putinţa de a-și afirma caracterul slav o Ilirie, întinzându-se de 
x la hotarele Stiriei și ale Tirolului, — acum bavares, cu toată 
„ împotrivirea, țăranilor lui Andreas Hofer, — pănă la Marea 
Adriatică, la hotarele Bosniei şi la Tisa. Un poet contemporan, 
Vodnik, a cântat cu entusiasm pe binefăcătorul seminţiei sale, 
şi, câteva decenii mai tărziu, amintirea acestui Stat, care 
nu putea supravieţui înfrângerii și ruinei creatorului său, era 
să inspire tot avântul poetic al lui Ludovie Gaj și să înceapă | 
acea mişcare a «ilirismului» din care este mai mult decât se 
crede în iugoslavismul contemporan. 


„Austria părea că s'a resemnat la situaţia ei îngustată şi 
umilită, măgulindu-se doar cu perspective în Moldova şi Tara- 
Romănească, — ocupate însă de Ruşi de la 1806 la 1812, — şi 
cu vagi speranţe că Napoleon va lăsa din mână provinciile ili- 
viene. Principalul ministru al lui Francisc, — care era ăcum 
numai Francisc I-iu de Austria —, Metternich, nu hrănia pla- 
-nuri de, apropiată răsbunare. Napoleon ajunse prin căsătoria 
sa cu fiica Impăratului de la Dunăre, Maria-Luisa, un aliat al 
familiei pe care o despoiase şi credea că o împacă astfel. Trupe 

austriece, supt un general aşa de bine înzestrat ca Schwarzen- 
berg, luară o parte, de şi sfioasă, şi răpede oprită, înainte de 
luptele hotărâtoare, la campania din Rusia, în 1812. 

Dar în curând cercurile din Viena nu putură resista la 
ispita celor d'intăiu înfrângeri ale vechiului dușman. Austriecii 
luară parte la «lupta națiunilor» din Lipsca, şi ei urmăriră, în 
fruntea aliaților, pe învins în Franţa lui proprie. Faptul că Fran- 
cisc trebuise să biruie instincte de familie care i se puteau 
atribui, — căci fiica lui născuse pe un moștenitor al noului 
Imperiu, pe regele Romei, — rolul ce știu să-și câştige Schwar- 
zenberg în sfatul comandanților de oştiri şi nu mai puțin iste- 
țimea fină şi plină de expereinţă a lui Metternich făcură ca 
dărâmarea «monstrului», — de fapt, o operă engleză, —să apară 
ca o ispravă austriacă. Astfel congresul de doi ani, care, peste 
cele «o sută de zile» ale reapariţiei lui Napoleon, exilat la Elba, 
şi peste lupta de la Waterloo, dădu, la' 1816, o nouă alcătuire 
Europei, se ţinu în capitala și supt influența austriacă. 


De acum înainte, pănă la moartea, în Mart 1835, a Impă- 
ratului Francisc şi chiar supt stăpânirea fiului său, epileptic şi 
aproape idiot, veşnice nevrâstnicul Impărat Ferdinand, atâta, 
vreme cât Metternich va fi adevăratul şef al Austriei, Impărăția 
va avea un mare şi strălucitor rost în Europa. Ei îi va reveni 
sarcina de a păstra, sprijinită pe puterile «Sfintei Alianțe», din 
care fac parte şi Rusia şi Prusia, spiritul cel bun, cel sănătos, 
împotriva oricării tentative a Revoluţiei de a răsturna ordinea 
de lucruri restabilită odată pentru totdeauna. De la Viena. Con- 
gresului orânduitor vor porni înştiințări, convocări la marile 
Sfaturi europene, împărțirea datoriilor fiecărui factor în sacra 
operă de represiune. In orașe de provincie austriece, la Laybach, 
la Troppau, la Verona, în «regatul lombardo-venet> al Habsbur- 
gilor, cari, afară de «Galiţia apuseană», îşi recăpătaseră mai 
toate posesiunile, se adună congresele Suveranilor aliați pentru 

menţinerea drepturilor autorităţii contra rebeliunii. In Italia, 
soldaţii lui Frimont şi Bubna vor fi aceia cari, supt steagurile 
cu vulturul împărătesc, — amintind vremurile medievale —, vor 
restabili pe principii răsturnaţi sau vor da concursul acelor ame- 
niţaţi cu căderea. ! 

Nicăiri în Europa nu se va pune din nou: problema, luptei 
dintre vechiul şi noul regim fără ca Austriecii să nu intervină. 
In chestia grecească, Metternich spera să aibă iarăși presidenţia 
vre unei conferinţi de împăciuire, care ar fi restituit Sultanului 
pe neascultătorii lui supuși creştini, și numai cu multă durere 
a văzut el încheierea înțelegerii de la Londra, amestecul Pute- 
rilor apusene, liberale, Franţa şi Anglia, alături de Rusia, lupta 
de la Navarino, cu zdrobirea flotei tureo-egiptene, şi acea cam- 
panie biruitoare a Ţarului Nicolae, urmaşul lui Alexandru I-iu, 
cel principial pașnic, care duse la tratatul din Adrianopol, 
negociat de diplomaţia prusiană. Dar mu calitatea naţională a 
celor cari hotărâră lupta, în folosul Grecilor constituia, năcazul 
cel mare pentru presidentul superior al poliţiei europene, cât 
conştiinţa că fusese învinsă măcar odată sfânta putere a unui 
monarh faţă de pretenţiile obraznice ale unor răsculați, cari 
puteau face şeoală. 

In interior nu era, față de atâta politică în afară, nicio 
politică. Niciun act de reformă, nicio creaţiune, nici măcar o 
interpretare faţă de spiritul timpului, — al cărui drept îl tăgă- 
duia Metternich şi polemistul strălucitor al supremaţiei sale, 
von Gentz, — a formelor şi normelor existente. O strictă poliţie, 
amestecându-se în orice domeniu pentru a controla fapta şi 
gândul, aceasta ajunsese a fi Statul austriac, cu temniţile lui 
politice pentru Italieni încălziţi, ca Silvio Pellico, pentru alţi 
nemulțămiţi, şi cu censura care urmăria fiecare rând scris, 
fiecare manifestare a cugetării prin ziar, prin carte, prin teatru. 

Şi iată ce s'a întâmplat cu disposiţia «popoarelor» Austriei 
faţă, de puterea supremă şi de uneltele ei. . ai 
„Războaiele cu Napoleon creaseră în adevăr o conştiinţă. 
comună, a tuturor «supușilor»: generali de toate naţiile,, Ger- 
mani, ca Wurmser, Saşi, ca Melas, fiul unui păstor ardelean, 
Unguri, mulţi Unguri, ca Pálffy, Kray, Alvinczy, — şi acesta. 
din Ardeal, de la Vinţ —, Cehi, ca Haddik, Italieni, Francesi, 
ca Bellegarde ori Clerfayt, Iugoslavi, ca Lazanich şi Milutino- 
vich, cari supuseră Trieste şi Ragusa, comandă, fără deosebire, 
contingente militare pe care le dau bucuros toate naţionalităţile: 
din Imperiu. Buna lor voinţă, vine din aceia că, deprinse cu 
dreptul, cu privilegiul, cu tradiţia, capabile de a se mișca pentru 
dánsele, şi nu pentru teorii generale naţionaliste, al căror ca- 
racter egalitar și inovator trebuia să li desplacă, aceste popoare: 
văd în «iubitul lor Impărat Franz» pe acela care domneşte în 
puterea normelor admise, iar în Napoleon, oricâtă libertate ar 
aduce steagurile lui, oricât ar făgădui el o. legislație expe- 
ditivă şi dreaptă, lucrări publice iuți şi importante, ocrotire 
fruntașilor inteligenţei, numai un nou Iosif al II-lea, care vine 
să zdrobească şi să preschimbe. 

De fapt, acesta a fost sentimentul mai pretutindeni, şi. 
astfel s'a născut spiritul austriac, și astăzi marea piedecă pentru. 
eliberarea acestor neamuri, care prin conștiința lor voiesc des- 
robirea, dar prin instinctul lor o împiedecă. Infrângerile wau 
descurajat avântul lor de sacrificiu, căci suferința poate apropia 
mai-mult chiar decât triumful, şi lucrul de căpetenie este totuşi 
credința, fie şi greșită, în dreptatea causei pentru care luptă 
cineva. Se suferia astfel cu o deplină resemnare, nu numai ma- 
rile pierderi de oameni, dar şi ruina economică, de oare ce se 
ajunsese la un miliard de hârtie-monedă, pănă la fițuicele de 
15 şi-de 30 de crăițari și la reducerea ei prin decret oficial la o- 
cincime din valoare. Arare ori se găsia vre-un intelectual, ca 
Gheorghe Lazăr, al nostru, care să ridice păharul pentru Impă- . 

vatul Napoleon. Şi apoi trebuie să se ţie samă de faptul că, la 
urmă, causa austriacă a biruit, «tiranul» fiind zdrobit de două . 
ori, Imperiul lui sfășiat, patria lui redusă la vechi proporții 
înguste şi pusă supt o supraveghere de aproape, cu: Bourbonii 
restabiliţi, 


Regimul metternichian a scăzut însă foarte mult această 
stare de spirit, deschizând din nou calea aspirațiilor revoluţio- 
nare. Energii se desvoltaseră, în luptă, pe care nu era cine să 
le întrebuinţeze, — și, să fi fost chiar unul, «sistemul» se opunea, 
- pentru folosul Statului însuși. Ele s'au îndreptat deci con- 
tra lui. 

Poliţia, austriacă, neînțelegătoare pentru lucrurile sufletu- 
lui şi pentru marea putere transformatoare ce poate pleca 
dintr'însele, dădea o atenţie foarte mică scrisului pur literar, 
peletristie. Ea observa de aproape acele noi diete ale Ungariei 

“pe care Impăratul trebuise să le conceadă unei aristocrații tur- 
bulente şi vanitoase, încă de la 1825, şi în care făceau o adevă- 
rată scoală revoluţionară, prin discursurile lor în limba popo- 
rului, răspândite tainic şi în mulţime, un Nagy, un Deák, un 
Szechânyi. Când acesta din urmă, vast spirit creator, care știa 
să organiseze şi să consolideze o viaţă naţională pe care nu 
înțelegea s'o arunce golașă și zăpăcită pe drumurile aventurii, 
publică scrieri despre «Credit», despre «Lumină», ele nu păreau 
“mai periculoase decât silinţile lui pentru a întări Academia 

„maghiară, de curând creată prin contribuţiile aristocrației, 
întrun moment de mare entusiasm, ori Teatrul maghiar, ori 
decât izbânzile lui, om foarte bogat şi larg cu banul lui, pe tere- 
nul economie: podul cu lanţ la Pesta, navigația pe Dunăre. Doar 
„apariţia tumultoasă a tânărului Slovac maghiarisat Ludovic 
Kossuth, furia cuceritoare a elocvenţei lui, radicalismul cu care 
înlătura metoda «culturală» a marelui său predecesor, nerăhda- 
rea clocotitoare din coloanele noii sale foi, Pesti Hirldp, dacă 

puseră pe gânduri lumea politică, veşnic de strajă contra «duhu- 
lui celui rău». In Boemia, supt o liniștită înfăţişare oficioasă, 
cel mai mare ziarist al Austriei, Cehul Havlicek, putea să pu- 
blice articole care erau hrana de toate zilele a conaţionalilor 
lui, întărindu-i pentru mari resoluţii interne. 

Cu atât mai mult era îngăduită beletristica, în versurile, 
piesele şi. povestirile ei. In Boemia, un Hanka inventa vechi 
pergamente pe paginele cărora era scrisă ura contra străinului, 
dușmănia faţă de «Neamţuly» cotropitor, credinţa în victoria. 
apropiată a causei slave: odată ce acestea erau spuse în opere 
care se dădeau ca venind din fundul evului mediu, o epocă așa. 
de respectabilă! După scrisul unui Celakovsky, imitator al tutu- 
ror Muselor populare slave, Kollâr putea aprinde inimile între- 
guiui său neam prin invocaţiile sale către viitorul de unitate al 
Slavilor din toate părţile. Doar «ilirismul» lui Gaj dacă aduse 
rnăsuri de represiune, oprindu-se chiar scrierea şi rostirea aces- 
tui cuvânt. Palacky, un mare istoric, Morav de origine, dar 
trăind între Cehi, dădu în voie icoana trecutului naţional ca o 
veşnică, poveste de antagonism cu Germanii. 

In Ungaria, după voltairianismul sârguincios al lui Köl- 
csey, după activitatea literară liniștită a celor doi Kisfaludy, cu 
cercul «Aurorei», ea trecu la romantismul înflăcărat al lui Arâny 
şi Vörösmarty, şi acesta înfăţișă publicului, deşteptat la o con- 
ştiinţă puternică, în caietul de versuri al unui băietan pribeag, 
crezul de luptă al unei generaţii nouă. Retorica lui Kossuth 
își găsise complementul în strigătul de revoltă al lui Alexandru 
Petoffy, în care fierbea sângele slav al mamei lui. 

Vremurile se împliniră. Austria pașnică a lui Metternich 
era să aibă, ca şi Franţa necontenit zguduită a lui Ludovic-- 
Filip, o revoluţie. Sau, fiindcă, totuşi, culturi deosebite lucera- 
seră asupra unor popoare deosebite, chiar mai multe revoluţii. 


X. 
AUSTRIA NOUĂ ŞI NAȚIUNILE El. 


La începutul anului 1848 deci nimic nu pregătise popoarele 
austriece pentru o mişcare revoluţionară. Nici literatura de 
romantism, nici aceia de erudiție; adevăratele ziare, răspândite 
numai în mijlocul burghesiei, erau toate în relativ foarte puţine 
exemplare, şi se vindeau scump. Numai în Ungaria elocvenţa 
adunărilor găsia, de câtva timp, un mai larg răsunet în public. 

Totuşi, când, în Februar, regalitatea constituţională a lui 
Ludovic-Filip căzu, victimă a stângăciei proprii mai mult decât 
a unei oposiţii radicale, pornită pe lupta fără de capăt și pe 
întemeierea Republicei, un fior străbătu cercurile intelectualilor 
şi tineretul. In Ungaria mai mult decât aiurea, — Petoffy, noul 
poet al nemulțămirilor sociale, alergând pretutindeni cu vestea 
cea nouă, — «Revoluţie», «Republică», «Franţa» erau termini la 
cari lumea, ţinută supt apăsare și în întunerec, se deprinsese a 
se închina. Era ca o obligaţie de onoare să se facă şi aici ceva,— 
orice. Şi, fiindcă, în Franţa, Capitala hotărâse, ei bine, și aici 
Viena, altfel de Capitală însă, îşi va face datoria. 


Impăratul bolnav şi slab de minte n'avea niciun punct de 
vedere al lui. Metternich trebui să plece la cea d'intăiu anunţare 
a tulburărilor. Pe rând, Curtea, total zăpăcită, recurse la Kolo- 

wrat, la Pillersdorf, la arhiducele Ioan, după, cum î se părea, 
că ar cere strada, care ea însăşi nu prea-şi dădea samă ce ar 
putea să, ceară, condusă fiind, mai târziu, de străini, ca librarul 
Blum din Lipsca ori ca emigraţii poloni-din Rusia. 

„ Intăia, concesie, cerută modest de dieta Austriei-de=jos, 
cuprindea Constituţia. Oficialitatea, care nu ştia, ce poate însem- 
na o reformă la care nu se gândise niciodată, se arăta foarte 
largă cu concesii cărora nu li atribuia decât o durată, trecătoare. 
Se căpăta deci, la 25 April, un sistem parlamentar cu două, - 
Camere, un Senat de nobili și o Adunare de 383 membri. Peste 
câteva săptămâni apoi, la 16 Maiu, se ajungea și la sufragiul ha 
universal. A doua zi, fuga Impăratului la Innsbruck lăsă însă 
fără orientare o populaţie amorfă, speriată de însăşi victoria ei. 
Dieta din Iulie se mărgeni să aducă înapoi pe Suveran, care se 
supuse. A trebuit un exemplu din Pesta, mai nervoasă, mai 
sălbatecă, pentru ca plebea vienesă, ațâţată şi de lipsuri fatale să 
în milocul anarhiei, să puie mâna pe un ministru, Latour, con- 
siderat ca dușman al noii stări de lucruri, şi să-l spânzure de 
felinar. Din nou bietul Ferdinand I-iu fugi, data aceasta la 
Olmiitz, şi trupele credincioase veniră să asedieze Viena, apă- 
rată de Polonul Bem şi de Blum. La sfârşitul lui Oetombre, 
«ordinea» era restabilită şi consfinţită prin execuţii. Când Dieta 
se adună din nou, după ordin, la Kremsier, noul Ministeriu 
Sehwarzenberg-Stadion îi anunţă abdicarea Impăratului în folo- 
sul unui copil de optsprezece ani, abia declarat major, şi în gura 
lui Francisc-Iosif I-iu se punea mândra, declaraţie că el este 
«Suveranul unui Stat unitar» și indivisibil. Era vorba chiar de 

o încoronare a acestui Impărat al Austriei. . 


` 


In aceasta era un răspuns la ce se petrecuse în Boemia 
şi în Ungaria, precum şi la mişcarea pangermanistă, care căpă- 
tase terenul întreg, dincolo, în marele şi vechiul Imperiu pără- 
sit la 1806. si - 

3 La Frankfurt se chemaseră, în adevăr, represintanţi ai 
rasei germane de pretutindeni pentru a reface pe base moderne 
Statul fără legături reale care în ultimele timpuri trecuse prin 
atâtea vicisitudini. Fantoma, lui Barbarossa răsăria din trecutul 
medieval, şi în oraşul vechilor diete, care votaseră atâtea, «rece- 
suris fără urmări se ridicase de-asupra clădirii desbaterilor fără 
capăt steagul roşu, negru și aurit. Nesfârşite discuţii, însu- 
fleţite de naționalismul metafisic şi mistic al lui Herder, erau 
să se desfăşoare luni de zile întregi; filosofia germană de la 
: începutul veacului pretindea să facă pentru națiunea ei ceia ce 
pentru. națiunea francesă făcuse, cu jumătate de veac în urmă, 
«filosofia», având cu totul alt caracter, a cugetătorilor mili- 
tanţi din veacul al XVIII-lea. Dacă nu era încă un Imperiu, era 
cel puţin un «vicariu» al lui, pe care Viena-l dăduse bucuros 
măcar ca, să împiedece pe regele Prusiei, al cărui conservatism 
era antipatic, de a-l instala. Arhiducele Ioan a domnit însă tot 
_ aşa de puţin asupra unităţii germane de care era vorba acum, cât 
de puţin domnise asupra unităţii românești, care era vorba să 
~ se formeze pentru dânsul, căsătorit în acest cas cu o Mare- 
-Ducesă rusă, în epoca ultimelor schimbări napoleoniene. 
Boemia, mavea nimic împotriva Austriei, pe care Palacky 
o credea aşa, de necesară încât ar fi şi inventat-o. «Slavismul»- 
lui. Dobrowsky, lui Schafarik, marele filolog, urmăritor al ori- 
„ginilor comune, și al istoricului era un «austro-slavism». El se 
„temea de germanismul de la Frankfurt şi, pentru că nu se putea 
apăra contra lui nici prin singurele mijloace naţionale, aşa de pu- 
ţine, nici prin mijloacele de Stat ale Austriei, gata să cedeze şi în 
„această parte, acest «austro-slavism» recurse la mijlocul de inti- 
-midare al congresului tuturor Slavilor. El se deschise astfel la 
` Praga, supt conducerea lui Schafarik însuși, a lui Rieger, gine- 
rele lui Palacky, a filologului tânăr Miklosich, a lui Thun, at 
cărui nume amintia vechea «defenestraţie» revoluţionară, şi a. 
unui oaspete polon, din aceiaşi Austrie, prințul Liubomirski. 

Erau presenţi 237 de Cehi şi Moravi, dar, pe lângă ei, şi 45 de 
Croaţi şi Sârbi, 61 de Poloni şi Ruteni. Un Rus din Rusia, 'Țari- 
lor, revoluționarul Bacunin, smulse conducerea, și, pe când Boe- 
mii nu voiaw decât, cu «unitatea Imperiului», o «asociaţie de 
popoare egale», acesta se adresă lumii întregi, într'o mare tiradă 
romantică, răspunzând apelului pe care, din Paris, Lamartine 
îl făcuse către obştea naţiunilor. 

Câteva împușcături de origine suspectă şi bombardarea 
Pragei de la înălțimea Hradșinului puseră capăt însă acestei 
efervescenţe sentimentale cu mult înainte ca zdrobirea mişcă- 
rilor revoluţionare să isprăvească şi în Germania. sofisticăria 
raționalistă de la Frankfurt. 


Ungaria dădu mișcării o notă corespunzătoare trecutului 
ei şi temperamentului poporului maghiar. 

Zilele revoluţionare din Paris găsiră o dietă ungară ţinân- 
du-şi sedinţele la Pressburg pentru singurele teritorii vechi ale 
Casei de Austria, firește, căci Ardealul, principat dobândit prin- 
tro capitulatie specială, cu un veac şi jumătate în urmă, își 
avea. o viaţă deosebită, de un alt caracter, care nu era al unei 
singure naţiuni, Indată. se cerură reforme constituţionale, ca 
Ministeriul responsabil pentru Ungaria singură, pentru a se 
ajunge la proclamarea, ca de o Constituantă, a libertăţilor pu- 
blice, după programul lui Kossuth, care domina acum, răspin- 
gând, după o scurtă luptă, în umbră pe Szechenyi; în acelaşi 
timp se «reîntregia» Ungaria, adăugindu-i Ardealul fără. a-l 
consulta. Dieta se mută la Pesta, ca în Capitala ţării, şi aici 
elementele radicale îi făcură cea mai bună primire. Cât despre 
Ferdinand, regele acestei Ungarii, care revenise fără să-l întrebe 
la «constituţia» ei medievală, el se mărgeni să aprobe alcătui- 
rea Ministeriului în care Ludovie Batthyânyi chemă pe Sze- 
chenyi însuşi, pe Deák, pe nobilul, cu un frumos talent de po- 
vestitor, Eötvös, şi consimţi chiar, ca unul care răspundea la 

orice apel, să se facă aclamat la Pesta. Supt acest Guvern, Ar- 
dealul, în care Românii proclamaseră, la Blaj, constituirea lor 
ca «naţiune» politică și în care Sașii, imperialişti în fong, 
n'aveau curajul de a se da de o parte sau de alia, era unit 
samavolnic, într'o atmosferă revoluţionară, cu _ strigăte a 
«Unire sau moarte», în jurul dietei de la Cluj, cu Ungaria- 
«mamă» (30 Maiu). 

Nu sar fi mers, de sigur, mai departe decât atâta fără 
mişcarea Slavilor-de-Sud. 

La aceştia trăia încă amintirea «Provinciilor Ilirice» ale 
lui Napoleon I-iu, şi propaganda «ilirică» a lui Gaj era numai 
de ieri, de alaltăieri. Dispunând de o administraţie proprie, 
supt un Ban, de trupe naţionale, de finanţe ale ţării, Croaţii se 
hotărîră pentru Impărat pentru că nu voiau ca regatul lor să 
aibă aceiaşi soartă de «unificare» ca principatul ardelean. Banul 
Jellacieh luă conducerea. De altă parte, la adunarea de la Car- 
lovăţ, Sârbii, supt un şef improvisat, — căci nimic nu rămăsese 
din vechile lor libertăţi, duşmănite și îngustate de Unguri, —- 
făceau aceiaşi declaraţie ca Românii din Câmpul Libertăţii, adu- 
când, ca şi aceştia, mijloace de luptă. 

Spaima făcu pe apăsătorii cari fluturau steaguri de liber- 
tate umană, având pe cealaltă parte însă robia naţională, să 
treacă de programul lor de la început. Când Jellacich se mișcă 

| spre Pesta, Batthyányi făcu loc lui Kossuth, Ministeriul regal, 
unui Comitet de apărare naţională (Septembre). Comisarul tri- 
mes din Viena, Lamberg, fu ucis pe stradă, Lupta începu fără 
ruptură cu regele habsburgic, iar, când acesta se retrase, fără 
ca dieta Ungariei să fi fost înştiinţată, rebelii de fapt se înfă- 
ţişară ca nişte păstrători ai legalităţii dinastiei, nerecunoscână 
un nou Suveran instalat fără consimţimântul lor, prin «usur- 
paţie». 

Incă în Decembre Imperialii recuceriau toată Ungaria Su- 
perioară. Cetele, «legiunile» lui Avram Iancu, un general impro- 

visat, păziau la hotarele apusene ale Ardealului. Membrii comi- 
tetului revoluţionar fură, siliți să se apere mai mult între Tisa 
şi aceşti munţi româneşti. Când Rușii, cari, fuseseră chemaţi, 
«in numele populatiilor», de Vlădica Românilor ortodocşi, An- 
drei Şaguna, şi de'o deputăție săsească, trecură Carpaţii, nu 
-li-a fost greu să silească, după, câteva ciocniri în care dispăru 
Petöffy, pe şovăitorul Görgey a depune armele pe Muräş, la 
Şiria (Világos) (August). Peste câteva săptămâni Ungaria era, 
cum se exprima şeful armatei de invasiune, «la picioarele 'Taru- 
lui». Şi Nicolae I-iu o dăruia «fratelui» său, tânărului Francisc- 
Iosif. De mult înfrângerea Piemontesilor lui Victor-Emanuel . 
pusese din nou lanţurile pe gâtul Italiei iredente. 


Aceasta nu însemna alta decât întoarcerea, fără nicio. co- 
rectură, a vechii ordini de lucruri. Viena nu știa altceva, şi din 
aceste mişcări revoluţionare nu învățase nimic, Pănă la 1852 
a fost o eră de spânzurători, — şi Batthyanyi se sui în furci —, 
de trimeteri la Spielberg şi la Brixen, — şi pe Havlinek Cehul — 
de censură, de perchisiţii, de cras şi stupid absolutism, care 
dădea pacea numai pentru că răpia viața.. Aceasta a -fost èra 
Bach.. ` : PRE 
Prin Buol-Sehauenstein începe însă o nouă epocă în istoria 
Austriei. Vechea imobilitate a silei se înlătură şi, supt aparenţe 
constituționale, se încearcă o mișcare. Pare că se simte nevoia 
de a da ocupație «popoarelor», ca pe vremea, acelor războaie 
napoleoniene, când pentru întăia şi singura dată ele simţiseră 
că ie uneşte ceva comun. Austria cutează a întreprinde ceva, şi 
ținta ei e să găsească elemente de viaţă pe care să se sprijine azi, 
pentru ca, mâne, când, în desvoltarea lor de fiinţe organice, gr 
încerca So domine, ea să descopere alte elemente vii care să 
stea în catea celor ce pănă atunci fuseseră favorisate: | 
Germanii, din mintea cărora nu dispăruse idealul de la - 
Frankfurt şi cari vor ajunge mai târziu la părăsirea catolicis- 

„mului însuși, căruia i se restituiseră şcolile pentru a fabrica. . 
buni supuşi, — mişcarea Los von Rom, «să ne desfacem de 
„ Roma» —, nu erau un element utilisabil. Ungurilor se credea 
“că nu li sar putea acorda ceia ce pretind, şi, fără aceasta, ei se 
considerau ca trăind în ilegalitate şi răspingeau orice oferte 





4 "ale oficialități. Rămâneau Slavii. Viena nu uitase «austro- | 
slavismul», dar, combătându-l în Boemia, unde era duşmanul 
grrmanismauilui, ea căută, să-l aţâţe în provinciile sudice, unde el 
- era numai dușmanul maghiarismului. Şi, pentru a-l face şi mai 
i tare, se ivi gândul reunirii la, aceste posesiuni iugoslave a tutu- 
= ror Iugoslavilor din Balcani: întăiu Bosniecii şi Herţegovinenii, 
“apoi Muntenegrenii şi Sârbii, poate și ceia ce se considera atunci 
„ea anexa lor la Răsărit: Bulgarii. 
In acelaşi timp când se înlătura prin decrete Constituţia 
` formală de la 1852 şi, în «cercurile» în care se împărţia acum 
Inperiul, opera de reacțiune se făcea şi mai turbată, pe opt 
ani de zile, se începeau uneltirile pentru a se crea în Sudul 
Monarhiei dorita «Austro-Slavie». Turcii trimeseseră trupe con- 

tra Muntenegrului, pe care nădăjduiau să-l poată desbrăca de o 

i independență seculară; pănă să intervie Rusia, cu metodele 
„ei chbișnuite, Austria întrebuință, cu hotărâre, aceleași metode: 
misiunea la Constantinopol a contelui de Leiningen, somaţia 
| dea se opri imediat ostilitățile, încercarea de a smulge pentru 
„ Prancisc-losif acel prestigiu de care pănă atunci se bucurase 
numai ‘Farul. Lovitura reuşi, supt presiunea trupelor care se 
adunaseră la hotarele Bosniei, de pe atunci încă aleasă ca o 
pradă, în puterea vechilor «drepturi» medievale ale Ungariei. 
„„ Aceasta determină însă pe Nicolae I-iu să intervie şi el, 
întrebuințând certele dintre călugării ortodocși și catolici de la 
Locurile Sfinte, pentru a restabili influența rusească. Iarăşi 
trimetere de adiutant, imperioasă cerere de a se recunoaşte 
ocrotirea, împărătească asupra tuturor supuşilor de lege «greco- 
slavă» ai Padişahului, ameninţarea cu imediata rupere a legă- 

turilor, suirea pe corabie a purtătorului de poruncitoare solie. 
Data aceasta însă, Anglia, Franţa lui Napoleon al III-lea se 
puseră în curmeziș; în lcc de un triumf al diplomaţiei, Rusia, 
nepregătită şi fără aliaţi, avu greutăţile unui războiu. 


El era să se poarte în valea Dunării, pe care Rușii, aşezaţi 
în Principate după mişcarea revoluționară romănească din 1348, 
fuseseră siliți a o evacua. Austriecii interveniră. Planul lor, 
după ce Bosnia şi Herţegovina se vedea bine că vor rămânea, 
Turciei reformelor, susținută de Europa apuseană, se schimbase. 
Dacă nu hinterlandul Dalmației, cel puţin aceste bogate sesuri 
«moldo-valahe», — în puterea altor «drepturi» medievale ungu- 
reşti, apoi a presenţei în Bucovina, a vechii stăpâniri oltene, ca 
şi în puterea calităţii ce-și atribuia Monarhia de a apăra intera- 
sele germane la gurile fluviului ale căror izvoare le poseda. Deci, 
printr'o dibace înţelegere cu Sultanul, trupele chesaro-crăiești 
întrară în București şi în laşi, ca neutre, pentru o ocupare pe 
care ar fi dorit, — și se luau toate măsurile pentru aceasta. — 
să n'o întrerupă niciodată. Pe când se făcea curte boierilor, pe 
când se făgăduiau împrumuturi și ușurinţe de comerţ, se tri- 
meteau trupe și generali latini, ca un Coronini, şi, lucrându-se 
pe lângă intelectualii ardeleni de la noi, se câştiga câte un nume 
mare, făcând un adiutant din Grigore Brâncoveanu, care era 
după tradiţiile familiei sale principe al Imperiului. 

Puterile apusene biruiră pe Ruşi. Austria ar fi vrut să se 
încheie războiul printr'un nou congres de la Viena. Ca să lase 
a se vedea măcar că lucrurile nu se isprăvesc fără poruncitoarea 
ei intervenţie, ea făcu lui Nicolae I-iu somaţia de a ceda, căci 
altfel vor interveni, împreună cu trupele lui Francisc-losif, înda- 
toritul de la 1848, şi ale regelui, aliat, al Prusiei. 

Dar, cu toate sforţările austriece, care tindeau, dacă nu 
la anexarea Principatelor, măcar la păstrarea lor într'o stare 
„de veşnică slăbiciune, congresul de pace, care se ţinu la Paris, 

hotărî tot ce trebuie pentru ca ele, odată pornite pe cale, să se 
unească într'un singur Stat (1856). Aceasta se și făcu la înce- 
putul anului 1859. Dar atunci Austria, să tot fi vrut, mavea 
răgaz de intervenţie. Un alt războiu îi cerea toate sforţările. | 


Incă în discuțiile de la Paris, represintantul Sardiniei, care 
găsise mijlocul de a interveni şi ea în războiul Crimeii, Cavour, 
ridicase gingaşa chestie a suferinţilor italiene din teritoriul 
ocupat de Habsburgi. Din ce în ce mai mult Impăratul France- 
silor susținea tendinţile de eliberare, — vărul lui era soţul 
fiicei lui Vietor-Emanuel, — pentru a putea fi el însuși unul din 
creatorii și stăpânitornii unei noi Italii, care n'ar fi fost însă 
unitară. Regele litalian vorbise de dureri pe care nu le putea 
ignora, şi răspunsul austriac fu o cerere de. imediată desar- 
mare. La începutul lui Maiu 1859, Napoleon al III-lea lua iniția- 
tiva declaraţiilor de războiu. $ 
In câteva săptămâni biruințile de la Magenta și Solferino 
izgoniră pe Imperialii lui Giulay din șesul lombard. O resistenţă 
era imposibilă. Se vedea bine cu ce inimă luptă naţionalităţile 
încătuşate. Pentru a nu se înjosi la o cesiune față de Victor- 
Emanuel însuşi, Francisc-losif cedă Lombardia, — dar nu şi 
Veneţia, rămasă încă un timp în lanţuri, — Suveranului frances, 
care transmitea cucerirea «sa» aliatului italian. Dar Austria, 
învinsă nu se putea opune tuturor acelor mişcări populare, care, 
înainte de a izgoni pe Bourboni din Neapole, siliseră pe arhi- 
ducele din Florența să părăsească ducatul său toscan. 

Conform sistemului, Viena căută o nouă formulă constitu- 
țională, pe de o parte, iar, pe de alta, o nouă linie de expan- 
siune. 

Un «Consiliu al Imperiului întărit» (verstärkt) trebuia să 
deie ceia ce modestul Consiliu obișnuit nu încercase măcar a 
întreprinde. Patenta din Octombre, la capătul obișnuitelor 
discuţii lungi, crea un Reichsrath de o sută de membri, cu puteri 

de legislație generală, pe oo puterile de legislație a. 
provincială, ale dietelor după vechiul sistem. In Februar 1861 
se trecea chiar, supt noul regim Schmerling, la sistemul bi- 


canieral, Camerele, a Seniorilor şi-a Deputaţilor (3431a număr), 


iiind alese însă după provincii şi cu un sistem arbitrar, de 
«curii», legat'eu al «Statelor» din veacul de mijloc, care atribuia 
an număr de represintanţi, nu fiecării grupe numerice, ci fiecării 
vategorii naţionale. şi sociale. Ș 

'Cu această nouă Austrie se dădu asalt Germaniei ochik 


imperiu, în care se credea că s'ar putea scoate Prusia din locul. 
cel d'intăiu, printr’o colaborara cu toţi rivalii pe cari-i jignise 


„ăpedea ei desveltaze € 

Deocamdată se începu impunând Prusiei ei înseși o colabo- 
rare, în «chestia ducatelor>. Simţul naţional german, îritat de 
dieta din Frankfurt, cerea «eliberarea» de supt stăpânirea daneză 
-a Slesvigului și Holsteinului. Aust tria- îndemnă la e intervenţie 
niilitară, pentru care-şi oferia trupele. Se ajunse astfel la răz- 
potul din 1864 și la ocuparea de Imperiali a Holsteinului, unde 


se introduseră imediat atâtea libertăți câte erau ds nevoie ca ` 


să exaspereze autoritara Prusia, instalată în ducatul. vecin. 
Aceasta duse la un războiu, pe care Vien.-l doria și. în. 
„ie nu numai Franţa napoleoniană îi menia biruinţa. El fu 
desastros. Sprijinul Germaniei-du-Sud se arătă mult mai slab 
de cum se aştepta, iar Saxonia, Hanovra, Hesa fură zdrobite 


de armatele prusiene. Acestea pătrunseră în Boemia, chemând 


la libertate şi la independenţă pe Cehi, măgulind şi pe Unguri, 
şi, după luptele de la Sadowa şi Königgrätz, Franċisc-Iosif tre- 
bui să încheie pacea din Praga, care-l izgonia din Imperiu. In 
acelaşi timp el părăsia Veneţia lui Napoleon al III-lea, neutru, 
care 0 dădea, în schimbul Savoii, Sardiniei învinse (1866). 


Ungurii trădaseră în acest războiu nencrocit. După siste- 


mul vienes, împăciuirea trebuia căutată cu dânşii. Regele lor, 
neîncoronat, — deci nelegitim pentru oamenii de la 1848 —, 


) 





îi:  căutase, în toate. felurile să şi-i apropie, şi prin visita sa la 
| i „Pesta, şi prin legăturile Impărătesei Elisabeta cu acel Francisc 
ţinea ‘Deák, care, străin prin temperament de exagerările teoriilor 
„radicale, simplu şi solid «birău» de la ţară 1, părea mai potrivit 
is A „decât oricine pentru a negocia împăcarea cu poporul său. Vre- 
zi E mea supremelor concesii se credea venită. Prin «pactul: 
VANE í "Ausgie ch) din 28 Iunie 1867, câ eva zile după încoronarea 
di „vei nului, în formele tradiţionale, se acorda Ungariei o auto- 
aomie aproape deplină: Ministerii comune erau numai acela al 
Războiului, — şi la Pesta a fost și un ministru al miliției naţio- 
ATL nale, al honveziler —, al Finantelor şi al Afacerilor Străine; 
deiegaţii, alese de un Parlament şi de celalt, trebuiau să se 
adune, pe rând, la Vienaşi la Festa, pentru a fixă partea fiecă- 
“ui Stat la cheltuielile comuns. Astfel, părăsindu-se Maghiarilor 
ră «popoarele» din jumătatea răsăriteană, dincoace de Leitha, a 
doza Monarhiei, se puteau reţinea pentru germanism cele de dincolo. 
Bo Indeplinind această sarcină, Deák, om cu gusturi modeste și 
fără altă ambiţie decât aceia de a face bine naţiunii sale, se 
Sei, retrase. a Po 
Puterea o avea de fapt acela care în Austria însăşi pre- 
sidase la încheiarea actului de împăcare, Saxanul, «nepărteni- 
tor». Beust. Din ce în ce mai mult se ridica însă împotriva lui 
influența. cuiva care se răzima, nu pe favoarea Curţii, ci pe 
simpatiil le naţiunii sale contele Andrássy, unul dintre cei urmă- 
riţi şi prigoniţi în revoluția naţională. Programul lui întrecea, / 
Peus Appeal lui Deák: el voia să mute spre Est centrul Monarhiei, să 
K oi facă din Pesta Capitala Statelor austriece. 
Ultima parte din guvernarea lui Beust fu întrebuințată 

-= deci pentru a contrabalanța această influenţă. Din nou apăru 
conceptia, rivală. a «austro-slavismului». Era vorba de a se 
adăugi Dalmației Bosnia şi Herţegovina, de a se face din Serbia 
a2 “ RE 1 J se atribuie o origine românească macedoneană, 

regelui Milan o «secundo-genitură» austriacă, de a smulge Rusiei 
prietenia, prețioasă în Balcani, a Muntenegrului, de a reface 
pentru Habsburgi și catolicism, care devenise din nou un 
«instrument de domnie», Imperiul roman de Răsărit. 

Pentru aceasta făcu Franc:se-losif o strălucită călătorie 
la Cattaro, unde, în mijlocul splendorilor oficiale, el se arătă 
despreţuitor, ameninţător faţă de Sârbi, prevenitor faţă de prin- 
țul Muntenegrului, venit ca un vasal la omagiu, și extrem de 
curtenitor faţă de agentul României, pe al căzii prinţ, din Casa 
renană, catolică de Hohenzollern, îl considera ca pe un <arhi- 
duce» prusian gata instalat. 

Indată Bosnia și Herţegovina creştine, — în parte catolice 
şi ele, —se revoltă contra administraţiei locale turceşti şi a regi- 
mului de nedreptate al beilor proprietari de pământ peste lumea 
de iloţi a «cmeților». In zădar Constantinopolul îşi trimese aici 
cele mai solide trupe şi cei mai buni generali. Inăbuşită într'un 
colţ, insurecția se aprindea într'altul. Pe c cale misterioasă ve- 
niau armele şi muniţiile: singur comandantul austriac din Dal- 
mația, Rodich, ar fi fost în stare să arăte care este acea cale. Şi, 
în acest timp, denunțând prin publicaţii ad-hoc ale 'Turcilor la 
Festa pclitica de «panslavism» a Rusiei, care stătea mai mult 
în lăudărcşiile de la Constantinopol ale lui Ignatiev, Andrâssy 
înfățișa proiectul său de reforme pentru Turcia şi căuta să 
strămute la Viena centrul de greutate pentru Balcani. 


Când aceste propuneri căzură la conferinţa din Constanti- 
nopol, în ultimele zile ale lui 1876, şi Rusia se îndreptă răpede 
către un războiu al prestigiului de Stat şi al sentimentalismu- 
lui de rasă, Austria era asigurată. O convenţie secretă îi atri- 
buise Bosnia şi Herţegovina pentru a «supraveghia» în ele re- 
formele nsapărate. In cursul războiului, la care, pentru a ni 
căpăta independenţa, am participat şi noi, diplomaţia vienesă 
n'a avut decât o singură grijă: să slăbească pe Ruși pentru a-și 

- asigura situaţia în Balcani. Douăzeci de ani mai târziu, fără a 
fi făcut o singură «reformă», încurcână şi mai mult chestia 
agrară din cele două provincii, ea profita de o nouă crisa balea- 
nică pentru a proclama anexarea definitivă. Incă de atunci, din 
1905, Serbia figură ca punctul următor din program. 


Prin înţelegerea sa permanentă ca atetputernicul dictator 
european Bismarck, prefăcută într'o adevărată prietenie perso- 
nală, Andrâssy putea să lucreze la maghiarisarea diplomației 
austriece, Se păru că Ungurii au înaintat prea mult. Şi iată că, 
fără ca Românii din Ardeal să fi crescut prea tare în avere şi 
"cultură şi să se fi organisat pentru o mare luptă, fără ca Romă- 
nia, prinsă în legătura de asigurare mutuală germano-austro- 
italiană a Triplei Alianțe şi, pe lângă aceasta, reţinută de necon- 
„tenite lupte interne, să fi luat asupră-şi, fie și în ascuns, un roi 
de iredentism, chestia romănească apare pe planul întăiu. 

Nu era nimeni afară de Remâni care să aibă interes la 
agitarea ei? Dacă Francisc-losif refuză primirea «Memorandu- - 
lui» Ardelenilor, cari-l caută la Viena, unde Impărătul era riva- 
lul său propriu ca rege al Ungariei, el se îngriji să arăte că 
ministrii unguri i-au cerut aceasta, şi prin ei se întoarse actul 
la redactorii lui. Iar, când «regele maghiar» fu silit la o atitu- 
dine de permanentă ungarofilie, primind şi sancționând toate 
măsurile de prigonire a şcolii şi Bisericii romănești, de nimicire. 

partidului naţional român, Viena desemna în zare icoana 
Moștenitorului, Francisc-Ferdinand, iubitor de Români, iubitor 
de Slavi, doritor al unui trialism de dreptate şi echilibru, al unui 
federalism pentru viitor, în care-şi puteau pune tcate' speranțele 
aceia cari părăsiseră iluziile despre bătrânul Impărat el însuşi. 
Dar, când Francise-Ferdinand căzu victimă atentatului din Sa- 
raicvo şi Ştefan Tisza, primul-ministru al Ungariei, deslănţui, 
ca o răsbhunare contra Serbiei războiul mondial, se văzu bine ce 
legături avuse răposatul cu Germania şi spre ce nouă centralisare 

şi germanisare, Spr ce nouă dominație catolică Și i absolutistă 
tindeau cele mai tainice şi mai bine ascunse, planuri ale lui, 
pe care astăzi ruda lui, Karl. Tale continuă, biruitor prin con- 
cursul Germaniei. ; ERRE D REON 
In această politică, dacă nu este latul ua: şi simţ al 
nevoilor timpului, nu lipseşte de sigur dibăcia cara întrebuin» 
ţează fiecare moment și consecvenţa interesului dinastie, a soli- 
darităţii de castă. Se poate menținea și. desvolta un Stat numai. 
prin aceasta ? Acei cari-şi dau samă că trăim în vremea marilor. 
realităţi organice, care caută calea cea mai firească pentru a 


se asocia, în vederea unor scopuri de cultură economică şi spiri- 
tală, că Statul însuși, oricât de bine organisat și de istet condus, 


Ware mai multă viaţă decât aceia, care-i poate veni din chema- 


rea lui şi pe care o poate merita prin servirea acestei misiuni 
superioare șie însuși, va răspunde hotărît: nu. In marile cutre- 
mure ale lumii nu echilibristica politică meschină poate orândui ` 
după norme străine naturii păturile care, mişcându-se, prăvă- 


lindu-se şi legându-se din-nou, ascultă de legi superioare, care 
sânt eterne ?. 





1 A se ceti acum și cele trei o foriați ale mele despre Austria Mariei- 
teresen în Revie historiqite du Sud-Est européen. 

